
RANET N A STN eret 


AUTORIAUS ŽODIS 


ERAZMAS ROTERDAMIETIS SVEIKINA 
SAVO MIELĄ TOMĄ MORĄ 


Neseniai grįždamas iš Italijos į Angliją, daug laiko praleidau 
ant arklio ir, nenorėdamas tą laiką eikvoti tuštiems ir nemoks- 
liškiems pasikalbėjimams, bevelijau arba galvoti apie mums 
bendrus mokslinius darbus, arba mintimis gėrėtis atsiminimais 
apie paliktus bičiulius, tiek pat mokytus, kiek meilius mano 
širdžiai. Jų tarpe pirmuoju prisimindavau tave, mano mielas 
Morai'. Tavo paveikslas tiek aiškiai atgydavo mano vaizduotė- 
je, jog kitą kartą man atrodė, kad tave matau savo akimis, gir- 
džiu tave ir esu sužavėtas tavo kalba, už kurią, prisiekiu, nieko 


nėra man saldesnio gyvenime. 
' Tomas Moras (1478-1535) — anglų valstybės vyras ir rašytojas, autorius 
garsiosios „Utopijos“, kurią parašė sekdamas iš dalies Platono utopija. Žo- 
dis „utopija“, Moro sugalvotas, pasidarė ilgainiui tarptautiniu (iš graikų k. 
„u“ — ne ir „topos“ — vieta, taigi „utopija“ — nesamas kraštas). Erazmas su- 
sipažino su Moru ir susidraugavo su juo dar 1499 metais, pirmosios savo 
kelionės į Angliją metu. 

Ir tada nusprendžiau sukurti kai ką. O kadangi aplinkybės 
nebuvo palankios svarbiems dalykams, tai ir sumaniau juo- 
kais sudėti pagiriamąjį žodį MorijaiŽ. „Kokia Palada? įkvėpė 
tau tą mintį?“ — paklausi mane. Iš dalies tai daryti paskatino 
mane Moro giminės vardas, tiek artimas žodžiui Morija, kiek 
tu pats esi tolimas nuo jo esmės, gi pagal visuotinį sprendi- 
mą tu nuo jos esi už vis toliausia. Be to, man atrodė, kad toks 
proto žaidimas tau ypač turi patikti, nes visada mėgdavai tos 
rūšies pokštus, kitaip sakant, ir moksliškus ir sąmojingus (jei 


neklystu), ir mėgsti kartais iš viso vaidinti Demokritą“, žiūrė- 


2 Morija — graik. „kvailybė“. 
3? Palada Atėnė, Dzeuso duktė, gimusi iš jo galvos, išminties, meno, mokslų 
ir poezijos deivė. 

* Demokritas (maždaug 460-370 m. pr. m. e.), kilęs iš Abderos (Trakijoje), 
vienas didžiausių graikų filosofų, Leukipo mokinys, padėjęs pagrindus fi- 
losohiniam macerializmui, kurį laiką gyveno Egipte, kur susipažino su as- 
trologija ir alchemija; keliavo po Persiją, lankėsi Babilone. Jo veikalai buvo 
skirti matematikai, geometrijai, optikai, astronomijai, muzikai, filologijai. 
Demokritas vienas pirmųjų ėmė tyrinėti iracionalius dydžius. Visiems De- 
mokrito veikalams žuvus, apie jo gyvenimą ir mokslą sužinome daugiausia 
iš Aristotelio. Demokritas mokė, kad Visata susideda iš smulkių dalelyčių, 
kurias jis vadino atomais; („átomos“ graikų kalboje reiškia „nesuskaldo- 
mas“). Tie atomai yra amžini, vienalyčiai, nekintami. Erdvė pilna atomų; 
visi jie nuolat juda, vienur vieni su kitais susiduria, kitur nuo kits kito bėga, 
išsiskirsto. Atomų junginiai nėra pastovūs, todėl viskas kinta, amžinas tėra 
tik pats atomas ir jo judėjimas. Viskas Visatoje tėra atomai ir jų jungi- 
niai, nieko nėra iš nieko, nieko nėra atsitiktinio, viskas turi savo priežastis. 
Aristotelis laikė Demokritą universaliu mokslininku, o Platono dialoguose 
jaučiama Demokrito teorijos įtaka. Iš vėlyvesnių Demokrito sekėjų žino- 
miausi buvo Epikūras ir Lukrecijus Karas. Senovės rašytojų duomenimis 
Demokritas buvęs linksmo būdo ir pašaipininkas. Šia, būtent, prasme čia 


jis ir minimas. 

damas į kasdieninį mirtingųjų gyvenimą. Nors savo ypatingu 
proto įžvalgumu tu labai toli stovi nuo prastuolių minios, už- 
tat su nepaprastu savo būdo malonumu ir švelnumu tu gali 
ir mėgsti nusileisti ligi bendro lygio ir vaizduoti kartais patį 
paprasčiausią žmogų. Vadinas, tu ne tiktai palankiai priimsi tą 
mano retorinį pratimėlį, tą lyg ir atminimą apie savo draugą, 
bet ir neatsisakysi jį globoti; nuo šiol, tau paskirtas, jis jau tavo, 
ne mano. 

Atsiras, galimas daiktas, tokių peikėjų, kurie ims skleisti 
šmeižtą, jog tie nekalti pokštai ir nepadorūs teologui?, ir per- 
daug aštrūs krikščioniškam nusižeminimui. Galbūt, net apkal- 
tins mane, jog aš keliu iš numirusių senovinę komediją arba 
pagal Lukiano“ pavyzdį išjuokiu visus ir kiekvieną. Bet tegu 
tie, kuriuos piktina dalyko menkumas ir išdėstymo juokin- 
gumas, atsimena, jog aš tiktai sekiau daugelio žymių rašytojų 
pavyzdžiu. Prieš daugelį šimtų metų Homeras juokais apdai- 


navo Batrachomiomachiją', Maronas* — uodą ir mišrainę, 


Erazmas buvo baigęs teologijos mokslus, turėjo teologijos daktaro laipsnį. 
Lukianas (maždaug 120—180 m. e. m.) - garsus graikų rašytojas, satyrikas. 
Sąmojingai pašiepdavo tikybinius savo meto įsitikinimus ir prietarus („IDie- 
vų pašnekesiai“). Erazmas jį aukštai vertino ir išvertė į lotynų kalbą eilę jo 
dialogų. 

Batrachomiomachija — „Pelių ir varlių karas“, išdaigų poema, Homero „Ilia- 
dos“ parodija. Ilgą laiką buvo priskiriama Homerui, tačiau dabar vyrauja nuo- 
monė, kad ji buvo sukurta keliais šimtmečiais vėliau už Homero poemas. 
Publijus Vergilijus Maronas (70-19 m. pr. m. e.) - vienas žymiausių Romos 
poetų, pagarsėjęs Augusto laikais savo poema „Eneida“. Kad jis būtų para- 
šęs eilėraštį apie uodą (Culex), nėra tikras dalykas, ir tas eilėraštis paprastai 


dedamas priedo pavidalu prie Vergilijaus spausdinamų veikalų. 

Ovidijus? — riešutą. Polikratas ir jo priešininkas Isokratas“? 


parašė pagiriamąjį žodį Busiridui, Glaukas"! išgyrė neteisingu- 


mą, Favorinas'? — Tersitą ir pasikartojantį drugį, Sinesijus'* — 


plikę, Lukianas — musę ir dykaduoniavimą. Seneka““ sukūrė 


juokingą Klaudijaus apoteozę, Plutarchas'? — Grilo pasikalbė- 


jimą su Odisėju, Lukianas ir Apulėjas*? aprašė asilo nuotykius 


ir jau neatsimenu kas parašė kiaulės, vardu Grunija Korokota, 


testamentą, — apie tai mini ir šv. Jeronimas”. 

Publijus Ovidijus Nasonas (43 m. pr. m. e. — 17 m. e. m.) - „Metamorfo- 
zių“ ir kitų eilėraščių autorius. Čia Erazmo minima elegija apie riešutą buvo 
parašyta ne Ovidijaus, bet kažkokio nežinomo antraeilio romėnų poeto. 
Isokratas (436—338 m. pr. m. e.) - garsus gražbylystės mokytojas Atėnuose, 
parašęs, tarp kitko, pagiriamąjį žodį pasakiškam Egipto tironui Busiridui. 
Glaukas - sofistas, Platono dialogo „Respublika“ dalyvis. 

Favorinas — imperatorius Hadriano laikų, gražbylystės ir filosofijos mo- 
kytojas. Tersitas — vienas Trojos karo dalyvių, vaizduojamas Iliadoje kaip 
didelis bailys ir kandus ginčininkas vadų pasitarimuose su kariais. 
Sinesijus iš Kirenos (Afrikoje). 370—410 m. e. m. Ptolomaidos vyskupas, 
graikiškai parašęs išdaigos pagiriamąjį žodį plikei. 

Seneka - romėnų filosofas, stoikas. Savo auklėtinio, imperatoriaus Nerono, 
įsakymu nusižudė (65 m). Pagiriamuoju žodžiu prisidengdamas, jis pašiepė 
Nerono pirmtaką, imperatorių Klaudijų. 

Plutarchas (46-120 m. e. m.) — graikų filosofas ir istorikas, pagarsėjęs įžy- 
mių senovės vyrų gyvenimo aprašymais. Grilas — vienas Odisėjo palydovų, 
nimfos Kirkės paverstas kiaule. Plutarchas sako, kad kiaulės būklė jam tiek 
patikusi, kad atsisakęs atvirsti į žmogų. 

Lucijus Apulėjas, gimęs apie 125 m. Madauros mieste (Afrikoje) - romėnų 
rašytojas, pagarsėjęs romanu Asinus aureus („Auksinis asilas“), kuriam siu- 
žetą ir didesnę fabulos dalį bus pasiskolinęs, galbūt, iš Lukianui (žr. paaišk. 
6) priskiriamo graikų romano „Asilas'. 

Šv. Jeronimas (maždaug 340—419 m. e. m.), gimęs Stridono mieste (Dal- 
matijoje), parašęs daug teologinių veikalų ir išvertęs Bibliją į lotynų kalbą. 
Šitas vertimas žinomas „Vulgatos“ vardu; jis iki šiol vartojamas katalikų 

Jeigu viso to maža, tegu griežti mano teisėjai, jei nori, įsi- 
vaizduoja, jog ateina man kartais noras pažaisti šaškėmis arba 
pajodinėti ant lazdelės. Iš tikrųjų, leidžiant žaisti visokio luo- 
mo žmonėms, ar būtų teisinga drausti tai mokslininkui, ypač 
jei jis žaismingus dalykus traktuoja taip, jog bent kiek gudres- 
nis skaitytojas turės iš jų naudos daugiau, negu iš kieno nors 
kito pedantiškų ir putlių samprotavimų? Štai vienas kantriai 
sulasiotoj kalboj giria retoriką ir filosofiją; štai antras kuria 
pagyrimus kuriam nors valdovui; šiai trečias kursto į karą su 
turkais. Anas nusako ateitį, šis kelia moksliškus ginčus dėl 
ožio vilnos‘. Jeigu nieko nėra paikesnio, kaip rimtus daly- 
kus traktuoti balabaikišku būdu, tai nieko nėra linksmesnio 
ir sąmojingesnio, kaip kalbėti nesąmones taip, kad jos visiškai 
neatrodytų kaip nesąmonės. Žinoma, tegu teisia mane kiti. 
Tačiau, jei manęs nesuklaidino mano Filautija'?, tai man at- 
rodo, jog ne visai kvailai išgyriau Kvailybę. O dėl nerimto 
priekaišto, kad mano satyra esanti per aštri, atsakysiu, jog 
visuomet buvo leista nebaudžiamai juoktis iš kasdieninio 
žmogaus gyvenimo, kad tiktai tas valiūkavimas nevirstų siau- 
tėjimu. Todėl aš tuo labiau stebiuos šiandieninių klausytojų 
ausų švelnumu, kurios, atrodo, nieko nebepakenčia, išskyrus 
bažnyčios. Erazmas vertino Jeronimo raštus, kuriuos visus pats ir išleido 
1516 m. Bazelyje. Čia minimas „Kiaulės testamentas“ buvo parašytas IV a. 
moksleivių išdaigai. 

18 Ginčytis dėl ožio vilnos — lotyniškos patarlės pasakymas apie ginčus dėl 
menkniekio. Palyg. Horacijaus: Alter rixatur de lana saepe caprina (Ep. 1, 


18, 15) (antras dėl ožio vilnos vėl kelia ginčus). 
° Filautija (graik.) - Savimyla, viena iš Kvailybės palydovių. 

iškilmingus titulus. Nemaža taip pat pamatysi mūsų amžiuje 
tokių davatkų, kurie verčiau nukęs didžiausią piktžodžiavimą 
prieš Kristų, negu mažiausią pašaipą popiežiaus arba valdovo 
atžvilgiu, ypač kada kyla kalba dėl kasdieninės duonos. Bet 
jeigu kas teisia žmogaus gyvenimą nesakydamas vardų, tai 
kodėl, paklausiu, matyti čia būtinai aštrialiežuvį pasityčioji- 
mą, o ne pamokymą, ne patarimą? Be to, kaip dažnai aš esu 
priekaištavęs sau pačiam! Kas nesigaili nė vieno luomo žmo- 
nių giminėje, tas aiškiai parodo, jog ne prieš atskirus asmenis, 
o tiktai prieš ydas yra pasiryžęs kovoti. Vadinas, jeigu kas da- 
bar ims rėkti, skųsdamasis asmeniniu įžeidimu, tai parodys 
tik arba negryną sąžinę, arba bent savo baimingumą. Kiek 
daug laisviau ir aštriau yra rašęs šv. Jeronimas, nesigailėjęs 
kartais paminėti ir vardų! Aš gi ne tiktai vengiau visur kur 
tikrinių vardų, bet, maža to, visokiais būdais stengiausi švel- 
ninti kalbą, kad protingam skaitytojui iš karto būtų supran- 
tama, jog siekiu labiau malonaus juoko, negu burnojimų. Aš 
nenorėjau Juvenalio*? pavyzdžiu pajudinti pamazginės slaptų 
ydų duobės ir mieliau iškėliau parodai tat, kas juokinga, o ne 
kas šlykštu. 

Jei kas nepasitenkins tuo, kas čia pasakyta, tokį prašau atsi- 
minti savo paguodai, jog yra labai gražu būti peikiamam Kvai- 
lybės, kurią aš čia pavaizdavau kalbančia, ir todėl ir jos žodžius 
turėjau pritaikyti jos būdui. Bet ar verta visa tai kalbėti tokiam 


20 Decimas Junijus Juvnalis (56—132 m. e. m.) — romėnų poetas, smarkiai 


plakąs savo satyrose ano meto romėnų visuomenę. 

gabiam ir prityrusiam advokatui”, kaip tu, kuris sugebi ge- 
riausiu būdu apginti net ir ne tokią teisią bylą? 
Lik sveikas, mokytasis Morai, ir gink savo Moriją kuo nuo- 


širdžiausiai. 


RAŠYTA KAIME, 1508 M. BIRŽELIO 9 DIENĄ 


*! "Tomas Moras sėkmingai vertėsi advokato praktika Londone prieš paskyri- 
mą valstybės iždo kancleriu (Henriko VIII viešpatavimo laikais). 


ILIUSTRACIJOS 
H.HOLBEINO 


FAN PROE.MRAČKAUSKAS ` 


ar 
ripi 
m? 


bak 
Aadal 


Hi ç „VALSTYBINĖ GROŽINĖS s 
Bno CKS LITERATŪROS LEIDYKLA 23 
g Y Í 


KLLILDTE 
PT? 
L opiias s 


Na 


+ air 


PAGIRIAMASIS ŽODIS KVAILYBE!I TITULINIS PUSLAPIS, 
1947 METŲ LEIDIMAS, KAUNAS 


KVAILYBĖ 


| 
KVAILYBĖ PRISISTATO 


Tegu mirtingieji plepa apie mane, kaip jiems patinka, — aš 
gerai žinau, kaip blogai atsiliepia apie kvailybę net kvai- 
liausieji, — vis dėlto drįstu tvirtinti, kad tiktai aš, sakau, 
tiktai aš savo dieviškąja valia įstengiu pralinksminti die- 
vus ir žmones. Štai geriausias to įrodymas: vos užkopiau į 
katedrą kalbėti šiame gausiame žmonių 
susirinkime, tuoj visų veidai nušvito 
nauju ir neįprastu linksmumu, visų 
galvos palinko į priekį ir visur kilo 
malonus, džiūgaująs pritarimo juo- 
kas. Pasižiūrėjus į jus, visus, kiek tik 
jūsų yra, man atrodo, tarytum matau jus, apsvaigusius 
Homero dievų nektaru, užpiltu ant nepentės??, tuo tarpu 
lig šiol jūs sėdėjote liūdni ir susirūpinę, tarytum neseniai 
būtumėte grįžę iš Trofonijo?* olos. Panašiai kaip ryto 
saulė, rodanti žemei savo skaistų, auksinį veidą, arba 
kaip ankstyvas pavasaris, dvelkiąs švelniais zefirais po 
*2 Nepentė - augalas, ant kurio senovės graikai užpildavo vyną, kad būtų sti- 
presnis (palyg. mūsų „trejos devynerios'). Apie tą augalą kalba ir Homeras: 
Taigi tuojau ji į vyną, kur geria, vaisto įmaišė. Ir nepentės ir tojo, kurs skausmą 
ir rūpestį sunkų Padeda žmogui užmiršti... (Od. IV, 220-2). 


23 Trofonijo ola — užuomina padavimo apie olą, kurioje gyvenęs pranašingas 


Žynys; jo ištarmės paprastai būdavusios liūdnos. 

Kvailybei 
dėmesio 
netrūksta 


atšiaurios žiemos, visam kam teikia naują spalvą ir pavi- 
dalą ir tam tikrą jaunystę, taip ir jums, pažvelgus į mane, 
visai kitoki pasidarė veidai. Ir kai didieji gražbyliai, tik- 
tai pasinaudodami ilgomis, rūpestingai apgalvotomis 
kalbomis, vargais negalais įstengia jums nupurtinti nuo 
sielos sunkius rūpesčius, aš tai pasiekiu iš karto, vien tik 


savo pasirodymu. 


| 
KVAILYBĖ PAAIŠKINA, KODĖL SAVE GIRIA 


Dėl ko šiandien pasirodau man neįprasta išvaizda, su- 
žinosite, jei atidžiai klausysitės, — ne kaip bažnyčios pa- 
mokslininkų, bet kaip prekyvietės komedijantų, pokš- 
tininkų ir juokdarių, arba taip, kaip mūsų bičiulis Mi- 
das?“ kitados klausėsi Pano. Man kilo noras pasirodyti 
jums sofisto” vaidmeny, beje, visai ne tokio, kurs kala 
į vaikų galvas rūpestį keliančius tauškalus ir moko juos 
ginčytis su didesniu nei bobų atkaklumu. Ne, aš noriu 
sekti tais senoviniais graikais, kurie, vengdami gėdingo 
pravardžiavimo išminčiais, bevelijo vadintis sofistais. Jų 
mėgiamiausias užsiėmimas buvo pagiriamomis kalbo- 
mis garbinti dievus ir didžius vyrus. Taigi, ir jūs šian- 
dieną išgirsite pagiriamąjį žodį, bet ne Herkuliui?* ir ne 
Solonui??, o man pačiai, atseit, Kvailybei. 

24 Mitiniam Frigijos karaliui Midui labiau patikusi girių dievaičio Pano birby- 


nės muzika, nekaip dievo Apolono lyros skambėjimas. Supykęs Apolonas 


pakeitęs žmogiškas Mido ausis asilo ausimis. 
25 Sofistai — graikų filosofijos populiarintojai ir vulgarintojai, kurie, būdami 
kartu ir kitokių mokslų, o ypač gražbylystės, mokytojais, mėgdavo žaisti 
metafizinėmis ir moralinėmis sąvokomis, sąmojingai gindami priešingiau- 
sius nuostatus, arba, kaip sakoma, iš juoda darydavo balta ir atvirkščiai. 
2 Herkulis (graik. Herakles) — mitinis graikų didvyris, Dzeuso ir Alkmenės 
sūnus, karaliaus Euristėjo įsakymu atlikęs 12 žygių. 
*7 Solonas — vienas iš septynių Graikijos išminčių, gyvenęs VII a. pr. m. e., 


naujai sutvarkęs Atėnų respubliką ir parašęs jai įstatymus. 

Aš iš tiesų nė kiek nesirūpinu tais išminties mylėto- 
jais, kurie skelbia esant akiplėšiškiausią kvailį kiekvieną, 
kuris sako pagyrimus patsai sau. Tegu jie vadina tokį 
kvailiu, jei patinka, tik tegu pripažįsta, kad tatai atitinka 
jo charakterį. Bet kas gi kitas, jei ne Kvailybė, gali tapti 
nuosavosios garbės trimituotoju? Kas gali geriau mane 
pavaizduoti, negu aš pati? Nebent kas nors mane geriau 
pažintų, negu aš pati save? Be to, aš manau, kad taip 
elgdamasi, aš pagerbiu save kukliau už daugelį šio pa- 
saulio didžiųjų ir išmintingųjų: kažkokios melagingos 
gėdos vedami, jie nesiryžta girti patys savęs, tik samdo 
kurį nors parsiduodantį gražbylį arba tuščiagarsį poetą, 
iš kurių lūpų klausosi pagyrimo, kitaip sakant, gryno 
melo. Mūsų kuklusis žmogus, tarytum povas, išskleidžia 
plunksnas, užriečia kaklą, o tuo tarpu begėdis pataikau- 
tojas lygina tą menkutį žmogeliūkštį su dievais, rodo 
jį, kaip visokių šaunumų pavyzdį, iki kurių šitam tiek 
toli, — tai jis ir pats žino, — kaip lig padangių žvaigždžių; 
puošia varną povo plunksnomis, bando išbaltinti etiopą 
ir iš musės padaryti dramblį. Pagaliau aš tik elgiuosi pa- 
gal žinomą liaudies patarlę: „Kaip nepasigirti, jei niekas 
kitas tavęs negiria?“ 

Nežinau, kuo stebėtis — ar mirtingųjų tingumu, ar 
jų nedėkingumu: visi mane nuoširdžiai gerbia ir noro- 


mis naudojasi mano geradarybėmis; bet per tiek amžių 

niekas nesiteikė pasakyti dėkingumo kalbą 


Kvailybei pagirti. O tuo tarpu niekuomet 
netrūko mėgėjų kurti, nesigailint aliejaus 
lempai ir aukojant miegą, išpūstus pagy- 
rimus busiridams, talaridams?š, pasikarto- 
jantiems drugiams, muselėms, plikėms 
5 ve v v . v A 
ir panašioms šlykštybėms. Iš manęs `“ 

jūs išgirsite iš anksto neparuoštą ir ne- Dėstytojas 


apdorotą, bet užtat juo labiau teisingą kalbą. 


?8 Falaridas — Sicilijos Agrigento tironas, valdęs VI m. e. a., pasižymėjęs nepa- 


prastu žiaurumu. 


|I| 
GRAŽBYLIŲ KALBOS, KVAILUMO NEPASLĖPSI 


Nenorėčiau, kad mane įtartumėt potroškiu viešai paro- 
dyti savo gabumus, ko siekia daugelis įgudusių gražbylių. 
Juk jie — dalykas žinomas! — prakaituoja trisdešimt metų, 
sudarydami vieną kalbą (jei tik iš ko kito nepasisavintą), 
o paskui visais dievais prisiekia, kad paruošė ją per tris 
dienas, — taip sau, juokaudami arba tiesiog padiktuoda- 
mi. Gi man visados už vis maloniau buvo kalbėti tai, kas 
užeina ant liežuvio??. Šiaip ar taip, nelaukite iš manęs, 
kad aš, pagal visas gražbylystės taisykles, pradėčiau savo 
kalbą nuo savęs pačios apibrėžimo ir savo kalbos paskirs- 
tymų. Nes kaip galima apibrėžimais nustatyti ribas tai, 
kurios dieviškoji jėga driekiasi į beribes platumas, arba 
dalimis paskirstyti tą, kurią garbinti sutaria visa žmonių 
giminė? Kuriems galams rodyti lyg kokį savo šešėlį arba 
pirmovaizdį, kada štai jūs savo akimis matote mane pa- 
čią, stovinčią jūsų akivaizdoje — štai, kaip matote, aš esu 
toji tikroji visokių gėrybių teikėja, kurią lotynai vadina 
Stultitia, o graikai — Morija. 

Bet ar yra pagaliau koks nors reikalas kalbėti apie tai? 
Tartum ant mano kaktos, kaip sakoma, nebūtų para- 


šyta, kas aš tokia? Jeigu kam nors ateitų į galvą teigti, 


2? Aischilo žodžiai, cituojami Platono. 

kad aš esu Minerva arba Sofija”, pakaktų vieno pasižiū- 
rėjimo į mane tam paneigti, net jei ir nesakyčiau jokių 
kalbų, kurios būna teisingas sielos veidrodis. Juk kas yra 
mano sieloje, tas atsispindi ir veide: nėra manyje nė krislo 
apsimetimo. Visada ir visur aš nekintanti, manęs negali 
nuslėpti net tie, kurie bando pasisavinti išminties kaukę 
ir vardą, kurie, pagal graikų patarlę, vaikščioja lyg bež- 


džionės su purpuriniais drabužiais arba lyg asilai su liūto 


LL L] 
iai 


4 
AT 
A. a 


kailiu. Tegul apsimeta, kaip patinka: kyšančios auselės 
vis tiek išduos Midą. Prisiekiu Herkuliu, tai nedėkinga 
žmonių giminė, kuri, būdama tikriausiai mano partijoje, 
vis dėlto žmonių akivaizdoje tiek gėdisi mano vardo, jog 
net primeta jį, tarytum kokį keiksmą, kitiems. Tie kvai- 
liausieji iš kvailių nori pagarsėti esą išminčiai ir talesai“', 


bet ar galima pavadinti juos kitaip, kaip „morosofais'3?? 


3 Sofija - graik. „išmintis“, išminties deivė. 

31 Tales iš Mileto (M. Azijoje), gyvenęs maždaug 624-548 m. pr. m. e., vienas 
iš septynių Graikijos išminčių, graikų metafizinės filosofijos pranokėjas. 

*2 Morosofas — (sudurt. graik. žodis - moros — kvailas, sofos — išminčius). 

Kvailybė tarp 
graikų ir lotynų 


Kvailybės 
motina 


IV 
MŪSŲ LAIKŲ GRAŽBYLIAI 


Ir šiuo atžvilgiu aš noriu sekti mūsų laikų gražbyliais, 
kurie laiko save tiesiog dievais, kai jiems pavyksta pasi- 
rodyti, lyg dielėms, su dviem liežuviais33, ir kurie laiko 
dideliu dalyku sugebėjimą į lotyniškas kalbas prikaišioti 
graikiškų žodelių, nors tai būtų 


visiškai ne vietoje. Jeigu jiems 
trūksta šitokios egzotikos, jie iš- 
sirašo iš sutrūnijusių raštų keletą 
pasenusių posakių, kad su jais 
leistų klausytojams dūmus į 
akis. Mar, kas juos supranta, 
tas džiaugiasi patenkintas savim, o kas nesupranta, tas 
juo labiau stebisi jų mokslingumu: mūsų broliams labai 
malonu žavėtis visu tuo, kas svetima. O jei tarp nemok- 
šų klausytojų pasitaiko savimylų, šitokie juokiasi, ploja 
delnais ir asilų papročiu mostaguoja ausimis, kad kitiems 
atrodytų visa suprantančiais. 
Bet grįžtu prie to, nuo ko pradėjau. Vardas mano jums 
dabar žinomas, vyrai... kokiu gi epitetu jus pagerbti? Na, 
33 Su dviem liežuviais = mokas dvi kalbas (5;/inguis). Erazmo laikais vadinosi 


rašytojas, sugebąs vartoti be oficialios mokytų vyrų lotynų kalbos dar ir 
graikų kalbą. 


28 


žinoma, vyrai kvailiausieji! Iš tikrųjų, kokį garbingesnį 
pavadinimą gali suteikti Kvailybės deivė savo paslapčių 
bendrininkams? Bet kadangi tiktai nedaugeliui yra ži- 
noma, iš kokios giminės aš esu kilusi, tad pabandysiu 


išdėstyti tai, mūzų?“ padedama. 


34 Mūzos - Dzeuso ir Mnemosinės (Atminties) dukterys. Jų buvo devynios, ir 
kiekviena jų turėjo tam tikrą meno ar mokslų globojamą sritį: Kaliopė - epo 
mūza, Klėja — istorijos, Erata — meilės poezijos ir mimikos, Euterpė - lyri- 
kos, Melpomenė - tragedijos, Polihimnija — himnų, Terpsichorė - šokių, 
Talija - komedijos ir Uranija — astronomijos. Jų buveinė buvusi Helikono 
kalne (Bojotijoje). 


V 
KVAILYBĖS KILMĖ 


Mano gimdytojas buvo ne Chaosas**, ne Orkas“, ne Sa- 
turnas”, ne Japetas*?, ir niekas kitas iš pasenusių ir pu- 
siau išpendėjusių dievų, bet Plutas??, kuris — tenesupykdo 
mano pasakymas Homero, Hesiodo“? ir paties Jupiterio — 
yra vienintelis tikras dievų ir žmonių tėvas*'. Jam moste- 
lėjus — dabar, kaip ir senovėje — maišosi visa, ir kas šventa 
ir kas pasauliška. Nuo jo nuosprendžių priklauso karai, 
taika, valstybės valdžia, pasitarimai, teismai, liaudies 
susirinkimai, santuokos, sutartys, sąjungos, įstatymai, 
menas, žaidimai, moksliniai darbai... net kvapo trūks- 
ta! — žodžiu, visi mirtingųjų visuomeniniai ir privatūs 
reikalai. Be jo pagalbos visos tos poetiškų dievybių pader- 
mės — pasakysiu drąsiau: net pačių aukščiausiųjų dievų — 
35 Chaos — žiojinti, neišmatuojamoji pasaulinė erdvė, pirmykštis Visatos šaltinis. 
Vėlyvesnieji filosofai chaosu ėmė vadinti netvarkingą masę, iš kurios išsirutu- 
liojo pasaulis. Iš Chaoso kilusi Gėja (žemė), taip pat Tartaras ir Erotas. Gė- 
ja pagimdė Uraną, iš kurio gimę titanai, kiklopai ir šimtarankiai milžinai. 
36 Orkas (graik. Hades) - mirusiųjų požemio karalijos valdovas. 
37 Saturnas (graik. Kronos), pasaulio viešpaties Jupiterio (Dzeuso) tėvas. 
38 Japetas — titanų Atlanto, Prometėjo ir Epimetėjo tėvas. 
3? Plutas — graik. „turtas, turtingumas“, čia — turtingumo dievas. 
40 Hesiodas — senovės graikų poetas, kilęs iš Askros Bojotijoje, VIII-VII a. 
pr. m. e. Jam priklauso didaktinė poema Erga kai hemerai („Darbai ir die- 
nos“), kurioje smerkdamas smurtą ir neteisingumą, Hesiodas dėsto savo 


pažiūras į darbą, darbo reikšmę, žemdirbystę, namų ūkį, tvarkingumą. 
* Žmonių ir dievų tėvas — įprastinis Jupiterio (Dzeuso) epitetas. 

visiškai nebūtų pasaulyje, arba jie skurstų namie niekin- 
giausiu būdu besimaitindami. Ant ko Plutas supyksta, to 
negali išgelbėti ir pati Palada. Atvirkščiai, kam jisai pa- 
lankus, tas galėtų ir pačiam Jupiteriui su jo perkūnais ža- 
bangus spęsti. Tai tokiu tėvu aš didžiuojuosi. Ir pagimdė 
mane ne iš savo galvos, kaip kitados Jupiteris aną rūsčiąją 
pasipūtusią Paladą, bet iš Neotėtos“?, gražiausios ir ma- 
loniausios nimfos. Ir gimiau ne nuobodžios santuokos 
ryšiuose, kaip tas šlubas kalvis**, bet — kas nepalyginti 
maloniau — iš laisvos meilės potroškio, kaip sako mūsų 
Homeras. Ir pats mano tėvas buvo tuokart ne iškaršęs, 
pusiau aklas Aristofano“* Plutas, bet dar žvalus ir karštas 
jaunikaitis, apsvaigęs nektaru, kurio jis buvo kiek per- 
daug ir kiek per stipraus siurbtelėjęs dievų puotoje. 
Jeigu jūs paklausite mano gimimo vietos, — nes mūsų 
laikais žmonės mano, kad kilmingumas priklauso visų 
pirmiausia nuo to, kur pasklido tavo pirmas kūdikiškas 
riksmas, — tai aš atsakysiu, kad ne klaidžiojančioje Delo“ 
saloje, ir ne banguojančioje jūroje, ir ne olos pavėsyje aš 

42 Neotėta — jaunystė, jaunystės deivė (graik. Neotės). 

43 Šlubas kalvis — Vulkanas (graik. Hefaistos), Jupiterio ir Junonės sūnus, gi- 
męs šlubas, kalvių globėjas. 

44 Aristofanas — didžiausias graikų komedijų rašytojas (455-388 m. p. m. e.). Iš- 
liko jo 11 ko-medijų, kurios visos pasižymi nepaprastu sąmojingumu. Piktai 
pašiepdavo sofistus, prie kurių priskyrė ir Sokratą (žr. komedija „Debesys“). 

* Delo sala — mažiausia Kikladų salelė, laikoma Apolono ir Artemidės gimti- 


ne. Pagal padavimą, Delo sala klaidžiojusi jūroje, kol Apolonas nesutvirti- 
nęs jos vienoje vietoje (tarp Mikono ir Hiaro salų). 

Jupiteris 
ir jo auklė 


gimiau, bet tose Laimingųjų salo- 
se““, kur visa auga nesėta ir near- 
ta. Ten nėra nei sunkaus darbo, 
nei senatvės, nei ligų. Ten laukuo- 
se nepamatysi astodelių“", malvų, 
jūros svogūnų, lubinų, pupų ir 
panašių niekų, bet visur kur ir 
tavo akis ir tavo uoslę glamonėja molija*?, panacėja“?, ne- 
pentė, meirūnai, ambrozija??, lotosai, rožės, žibutės, hia- 
cintai, — vis tai gėlės iš Adonio?! darželio. Gimusi tarp to- 
kių grožybių, ne verkdama įžengiau į gyvenimą, tik mei- 
liai prasijuokus motinos rankose. Iš tikrųjų nepavydžiu 
aukščiausiajam Kronidui??, ožkos žindytam, nes mane 
maitino savo krūtimis dvi puikiausios nimfos — Metė“s, 

46 Laimingųjų salos, kur gyvena herojų (didvyrių) vėlės. 

47 Asfodelė — nemalonus pažiūrėti, liūdnos išvaizdos augalas, kiek primenąs 
leliją su grumulais (prie šaknies), kuriuos skurdžiai valgydavo. Odisėjoje 
(XI, $73) sakoma, kad pragaro pievos yra apaugusios asfodelėmis; jas sodin- 
davo ant mirusiųjų kapų. 

48 Molija - gydomoji žolė. 

3 Panacėja - graik. „viską gydanti“ — gydomoji žolė. 

50 Ambrozija - dievų valgis, kaip nektaras — dievų gėrimas. Ambrozija ir nek- 
taras palaiką dievų nemirtingumą ir amžiną jaunystę. 

>`! Adonis — nepaprastai gražus jaunikaitis, kurį pamilo Venera. Jam mirus, 
Venera išprašė iš Jupiterio, kad Adoniui būtų leista tam tikru laiku išeiti 
iš požemio ir kiek pagyventi pasauly (gražuolio likimas susijęs su kasmet 
atgyjančios gamtos gyvenimu). Adonio darželis — vazonai su gėlėmis, greit 
nuvystančiomis, vartojami Adonio šventėje. 


`? Kronidas — Krono sūnus (žr. paaišk. 37). 
> Metė - graik. „girtumas“. 

Bakcho** duktė, ir Apaidija**, Pano?“ duktė. Jas čia ma- 
tote mano palydovių ir sekėjų minioje. O jeigu jūs norite 
sužinoti kitų palydovių vardus, tai — prisiekiu Herkuliu — 
aš pavadinsiu jas ne kitaip, kaip graikiškai. Stai šita, su 
išdidžiai pakeltais antakiais, tai Filaucija. Ta, kuri meiliai 
šypsosi ir ploja delnais, vadinasi Kolakija*?. O anos, mie- 
guistos ir tarytum snaudžiančios, vardas Letė. Ta, kuri 
rymo sudėjusi rankas, vadinasi Misoponija?*. Sita, apkai- 
šyta rožių vainiku ir apšlakstyta xvepalais, - Hedonė““. 
Sita vėl, su netvirtu, klaidžiojančiu žvilgsniu, yra vadina- 
ma Anoja“?. Sita, kurios oda blizga ir gerai išpenėtas kū- 
nas, turi vardą Triufė“'. Zvilgterėkit taip pat į anuos du 
dievaičius, klaidžiojančius tarp merginų: vienas jų vadi- 
nasi Komas“?, antras — Negretas Hipnas“. Sios ištikimos 
kariaunos padedama, aš imu savo valdžion visą žmonių 
giminę, duodu įsakymus net patiems imperatoriams. 

"4 Bakchas, kitaip Dionisas — graikų dievaitis, vyno darymo globėjas. Vynuo- 
gių rinkimas rudenį buvo lydimas žaidimų ir išdaigų Dioniso garbei; iš čia 
vėliau išsirutuliojo pirmieji teatro vaidinimai. Pagal mitą, Dioniso motina 
Semela buvo žaibo nutrenkta, o jis pats gimęs iš Dzeuso šlaunies. 

55 Apaidija — graik. „neišauklėjimas“. 

56 Panas — ožio išvaizdos miškų, laukų ir piemenų dievas, gyvenąs miškinguo- 
se Arkadijos kainuose (žr. paaišk. 24). 

*/ Kolakija — graik. „pataikavimas“. 

58 Misoponija — graik. „tingumas“. 

° Hedonė - graik. „smaguriavimas“. 

6 Anoja - graik. „beprotybė“. 

°! Triufė — graik. „gardžiavimasis'. 


6? Komas - graik. „triukšmingas lėbavimas“. 
é Negretas Hipnas - graik. „nepažadinamas miegas“. 


VI 
KVAILYBĖ — DIEVŲ IR ŽMONIŲ GERADARĖ 


Dabar jūs žinote, kokia mano giminė, koks auklėjimas ir 
kokie palydovai. Kad niekas nepagalvotų, jog aš be tei- 
sėto pagrindo pasisavinu deivės vardą, ištempkite ausis ir 
paklausykite, kokiomis malonėmis apdovanoju dievus ir 
žmones ir kaip plačiai siekia mano dieviškoji galia. Jeigu 
ne be pagrindo yra kažkas parašęs, jog būti dievu reiškia 
padėti mirtingiesiems““, ir jeigu į aukščiausią dievų ta- 
rybą visai teisingai yra įsileisti tie, kurie išmokė žmones 
vartoti ar duoną, ar vyną, ar kitus kokius gerus daiktus, 
tai kodėl ir man, kuri vienintelė visiems teikiu visokias 
malones, nesivadinti dievų raidyne alfa“, kadangi aš 
dosnesnė už visus. 

Visų pirma, kas gali būti saldesnio ir brangesnio 
už pačią gyvybę? O kam privalote jūs būti dėkingi už 
jos atsiradimą, jei ne man? Juk ne Palados, galingo- 
jo tėvo dukters, ietis ir ne debesų varinėtojo Dzeuso 
egida“* gamina ir daugina žmonių giminę. Iš tikrųjų, 
pats dievų tėvas ir žmonių valdovas, sudrebinąs Olim- 
64 Plinijaus žodžiai (Historia naturalis, II, 5). 

6 Alfa — t. y. pirmoji tarp dievų (alfa — graikų raidyno pirmoji raidė). 
é Dzeuso egida — Dzeuso skydas, padarytas Hefaisto. Egidos vidury buvo 


baisi gorgonos Medūzos galva. Egida buvo Dzeuso galybės ir rūstybės sim- 
bolis. Egidą galėjo nešioti Dzeuso duktė Atėnė ir kartais Apolonas. 

pą? vienu savo mosterėjimu, 
kartais turi atidėti į šalį savo 
trišakius žaibus ir savo titaniš- 


ką išvaizdą, tokią baisią dan- 


oy 


gaus gyventojams, ir, kaip koks 
aktorius, yra priverstas, vargšas, 
užsimaukšlinti svetimą kaukę, 
kai apima jį tiek jam įprastas 


noras gaminti vaikus. Stoikai?š 


tariasi esą už vis arčiau dievų, 
tačiau duokite man trigubą, keturgubą arba, jei patin- 
ka, šešis šimtus kartų padaugintą stoiką, ir aš įrodysiu, 
jog ir jam teks kartais padėti į šalį, jei jau ne barzdą, tą 
išminties ženklą, bendrą, beje, ir ožiams, tai bent išdi- 
dų savo orumą ir kietas, lyg akmuo, savo dogmas, teks 
ištaisyti ant kaktos raukšles ir pasiduoti bent trumpam 
laikui vaikiškam beprotiškumui ir siautėjimui. Tvirtinu, 
jog manęs, tiktai manęs vienos turės šauktis kiekvie- 
nas išminčius, jei tik panorės tapti tėvu. Beje, kodėl gi 
°” Olimpo kalnagūbris (Tesalijos šiaurėje) buvo laikomas dievų buveine. 

“8 Stoikai — viena iš svarbesnių antikinės filosofijos krypčių, atsiradusi III a. 
pr. m. erą Graikijoje ir ypač paplitusi Romoje imperatorių laikais. Stoi- 
kai tyrinėjo beveik visas filosofijos šakas (logiką, psichologiją, gamtos filo- 
sofiją, etiką), tačiau šioje vietoje Erazmas turi galvoje vien moralinę stoikų 
doktriną, pagal kurią žmogus privalo be pasigailėjimo užslopinti ne tik savo 


aistras, bet ir jausmus bei polinkius, jei jie nesuderinami su proto reika- 


lavimais. 

Santuokos saitai 


man pagal savo paprotį nepasisakyti dar atviriau? Aš 
klausiu jus, ar galva, ar veidas, ar krūtinė, ar ranka, 
ar ausis, ar kita kokia, kuri skaitoma dora, kūno dalis 
leidžia į pasaulį dievus ir žmones? Ne, žmonių giminę 
daugina visai kita dalis, tokia kvaila, tokia juokinga, jog 
ir vardinti jos negalima, nesukėlus bendro kvatojimo- 
si. Tai toks yra tas šaltinis, labiau šventas, negu Pita- 
goro“? skaitmenys, iš kurio visa, kas gyva, gauna savo 
pradžią. Pasakykit sąžiningai, kuris vyras sutiktų kišti 
galvą į santuokos apinasrį, jei pagal išminčių paprotį iš 
anksto apsvarstytų visus santuokinio gyvenimo nepato- 
gumus? Kokia moteris prisileistų vyrą, jeigu ji pagalvotų 
apie gimdymo pavojus ir kančias ir apie vaikų auklėjimo 
sunkumus? Tuo būdu, jeigu už savo gyvybę privalome 
būti dėkingi santuokai, o už santuoką — Anojai"?, mano 
palydovei, tai jūs patys suprantate, lig kokio laipsnio jūs 
turite būti dėkingi man. Toliau: kuri moteris, vieną kar- 
tą visa tai patyrusi, sutiktų pakartoti tą bandymą, jeigu 
ne dieviškoji mano palydovės Letės?' jėga? Pati Vene- 
6? Pitagoro skaitmenys. Graikų filosofo Pitagoro (VI a. pr. m. e.) moksle di- 
delį vaidmenį vaidino matematiški vaizdiniai, kuriems būdavo reikiama 
slėpininga, mistiška reikšmė. Pitagoriečiai tikėjo sielų migracija ir mokė, 
kad laimei pasiekti reikią visiškai atsisakyti asmeniškos nuosavybės. Šitą 
savo principą pitagoriečiai bandė praktiškai įgyvendinti savo bendruome- 
nėse, primenančiose vėlyvesnius vienuolynus. 


70 Anoja, žr. paaišk. 60. 


71 Letė - užmaršties upė požemio viešpatijoje. 

ra'2, tenesupykdo Lukrecijaus”? mano pasakymas, nedrįs 
neigti, jog be mano stebuklingos pagalbos visa jos galy- 
bė neturėtų nei jėgos, nei veiksmo. Vadinasi, tiktai dėl 
mano juokingo ir apsvaigusio žaidimo gimsta pasaulyje 
ir rūstūs filosofai, kurių vietą šiandien paveldėjo vadina- 
mieji liaudyje vienuoliai, ir purpuru devintieji karaliai, 
ir pamaldūs kunigai, ir triskart švenčiausieji popiežiai, 
o paskui juos ir visas tas poetiškų dievų spiečius, toks 
gausus, jog patsai Olimpas, kad ir kaip erdvus, vos gali 
sutalpinti tokią minią. 

Bet maža to, kad jūs privalote būti dėkingi man, kaip 
gyvybės diegėjui ir šaltiniui: visa tai, kas gyvenime ma- 
lonaus, yra mano dovana. Kas gi būtų jūsų gyvenimas, 
ar būtų net verta jį vadinti gyvenimu, jei būtų atimti iš 
jo malonumai? Jūs plojate? Aš taip ir žinojau, kad niekas 
iš jūsų nėra tiek išmintingas arba, tiksliau pasakius, tiek 
72 Titas Lukrecijus Karas (I-ojo m. e. a. vid.), Epikūro sekėjas, vienas didžiau- 

sių senovės ateistų ir materialistų, nepalyginamas žodžio meistras ir poetas, 
Markso pavadintas „poezingu pasaulio valdovu“, savo didingoje poemoje 
De rerum natura („Apie daiktų prigimtį“) su gaivaline jėga ir nuostabiu 
skaidrumu pateikė išsamų antikinio materializmo dėstymą, kuriame, anot 
Markso, matome „gamtą, netekusią dieviško pobūdžio, ir dievą, išguitą 


iš gamtos“. Erazmas turi galvoje poemos pradžią, kur Lukrecijus kreipiasi 
į Venerą, vadindamas ją divom hominumque voluptas (dievų ir žmonių sal- 


dybė). 
"3 Venera — pavasario ir meilės deivė (graik. Afroditė). Ji pradėta ypatingai 
garbinti Augusto laikais, kada imperatorius ėmė dėtis kilusiu iš Veneros 
sūnaus Enėjo. Romėnuose Venera buvo laikoma santuokos meilės deive, o 


ne bendrai meilės deive, kaip graikuose. 

kvailas — ne, tikriau pasakius, tiek išmintingas — kad ne- 
sutiktų su mano nuomone. Net patys stoikai neniekina 
smaguriavimų. Tegu jie apsimeta ir nemokšiškos minios 
akyse, visaip šmeiždami, tegu ženklina smaguriavimą 
gėdos įspaudu: jie tiesiog nori atbaidyti kitus, kad jiems 
patiems būtų patogiau smaguriauti. Tačiau tegu atsako 
man vardan Dzeuso: kas palieka gyvenime, išskyrus liū- 
dnumą, nuobodumą, kankinimąsi, nepakenčiamą ilge- 
sį ir sunkumus, jeigu neprimaišytum į jį kad ir mažo 
trupinėlio smaguriavimo, to, taip sakant, kvailybės prie- 
skonio? Remiuosi pagarsėjusio Sofoklo” liudijimu, kuris 


paliko apie mane tokį gražbylišką posakį: 
Visų maloniausia gyventi nieko neišmanant. 


Tačiau pabandysime išnagrinėti šį dalyką dalimis. 


74 Sofoklas (495—406 m. pr. m. e.) — Periklo laikotarpio didysis graikų poetas, 
tragedijų rašytojas. Iš jo parašytų 130 tragedijų išliko tik septynios. Čia 
Erazmo cituojamos 554-5 eilutės iš jo tragedijos „Ajantas“. 


VII 
KVAILYBĖS GIMINIŠKUMAS SU VAIKYSTE IR SENATVE 


Kam nėra žinoma, kad pirmieji amžiaus metai patys ma- 
loniausi ir linksmiausi žmogaus gyvenime? Vaikus myli, 
bučiuoja, glamonėja, net priešas svetimšalis ryžtasi jiems 
padėti. Kuo paaiškinti tai, jei ne tuo, kad išmintingoji 
prigimtis apgaubė kūdikius kvailybės skraiste, kuri, ža- 
vėdama gimdytojus ir auklėtojus, palengvina jiems triū- 
są, teikia kūdikiams būtiną jiems meilę ir globą. Kūdi- 
kystę seka jaunystė. Kam ji nemiela, kas jai nepalankus, 
kas nesistengia jai padėti, kas neištiesia jai pagelbinčios 
rankos? Tačiau nuo ko, paklausiu aš, pareina tas susi- 
žavėjimas jaunyste, jei ne nuo manęs? Juo mažiau per 
mano malonę rodo berniukas proto, juo malonesnis 
atrodo visiems ir kiekvienam. Tegu vadina mane mela- 
ge, jei netiesa, kad žmogus, augdamas, įgydamas vyriš- 
kumo, gyvenimiško patyrimo ir protinio subrendimo, 
palaipsniui praranda kūno grožį, vikrumą, žvalumą ir 
jėgą. Juo labiau tolsta nuo manęs žmogus, juo mažiau 
tegyvena, kol pagaliau ateina jam sunki senatvė, tiek 
pat nepakenčiama sau, kiek ir kitiems. Senatvė! Kas iš 
mirtingųjų pakeltų ją, jei aš, pasigailėjusi jų bėdų, ne- 
pasiskubinčiau jiems padėti? Kaip poetų dievai, matyda- 


mi mirtinguosius, besirengiančius skirtis su gyvenimu, 

Pirmoji 
kūdikystės 
scena 


stengiasi palengvinti jų likimą ko- 


kia nors metamortoze, lygiai taip 
ir aš, kiek galėdama, grąžinu 
į vaikystę senius, stovinčius 
prie kapo krašto. Ne be 
reikalo apie senelius sako- 
ma žmonėse, kad jie pradėję 
gyventi antrą kūdikystę. Jeigu kas paklaustų, kuriuo 
būdu įvykdau panašią metamortozę, tai ir čia nelaiky- 
siu paslapties: vedu senelius prie Letės"? šaltinio, kuris 
prasideda Laimingųjų salose” (ir tik siauru upeliu jis 
teka paskui išilgai požemio karalystės), ir tenai, atsigėrę 
užmaršties skysčio, jie pamaži nuplauna nuo savo sielos 
visus rūpesčius ir vėl pasidaro vaikais. Apie juos kalba- 
ma, kad jie praradę protą ir plepą nesąmones. Juo geriau! 
Tatai, būtent, ir reiškia pajaunėti, grįžti į kūdikystę! Iš 
tikrųjų, būti kūdikiu yra ne kas kita, kaip būti paikam, 
būti kvailam. Argi ne dėl to šis vaikystės amžius yra 
tiek patrauklus, kad jis yra kvailas? Juk berniukas, ku- 
ris samprotauja kaip suaugęs žmogus, visiems yra šlykš- 
tus ir nepakenčiamas. Ne veltui sako ir patarlė: „Ne- 
apkenčiu berniuko su prieš laiką subrendusiu protu". 
“> Letės šaltinis, žr. paaišk. 71. 
% Laimingųjų salos, žr. paaišk. 46. 


77 Šitą pasakymą randame Apulėjo (žr. paaišk. 16) veikale Apologia magiae: 


odi puerculum praecoci sapientia. 

Kas sutiktų palaikyti artimus santykius su seniu, kuris 
šalia per ilgus metus įgyto patyrimo, pilnumoje išlaiky- 
tų dvasios jėgą ir proto aštrumą? Todėl seniai ir tampa 
kvaili mano malonės dėka. Tačiau tai išvaduoja jį nuo 
sunkių rūpesčių, kurie kankina protingąjį. Per mano 
malonę jis dar laikomas neblogu išgertuvių draugu. Jis 
nejaučia persisotinimo gyvenimu, kuris tiek kankina 
ankstyvesniajame amžiuje. Kai kada jis, kaip anas Plau- 
to” pavaizduotas senis, prisimena tris raides A M O, o 
jis būtų nelaimingiausias iš žmonių, jei išsaugotų svei- 
ką protą. Tuo tarpu mano malonės dėka jis laimingas, 
mielas bičiuliams ir gali retkarčiais dalyvauti linksmam 
pobūvy. Juk ir pas Homerą iš Nestoro"? lūpų sruvena 
kalba, saldesnė už medų, tuo tarpu kai Achilas rūsčiais 
žodžiais lieja savo pyktį. To paties Homero seniai, sėdė- 
dami ant miesto sienų, šnekučiuoja gyvai ir grakščiai*?. 
Tuo atžvilgiu senatvė stovi net aukščiau už kūdikystę, 
be abejonės, saldžią, bet neturinčią vieno iš maloniausių 
gyvenimo pasimėgavimų — būtent, plepumo. Dar yra 
vienas senių ir vaikų giminystės įrodymas: seniai labai 
78 Titas Makcijus Plautas (254-184 m. pr. m. e.) - žymiausias romėnų kome- 

diografas, kurio iki mūsų laikų išliko 21 komedija. Čia Erazmas užmena 

vieną vietą iš komedijos Mercator („Pirklys“), 2, 33. 
7? Nestoras — seniausias iš graikų vadų, apgulusių Troją; pasižymėjo savo iš- 


mintimi, širdingumu ir kalbingumu (žr. Iliada, I, 249). 
80 Iliada, III, 152. 

myli vaikus, o vaikai lengvai prisiriša prie senių. Tatai 


sutampa su Homero pasakymu: 
Artinti, kas panašu, didieji dievai yr įpratę.“' 


Koks pagaliau skirtumas tarp senio ir kūdikio, jei ne- 
kreipsime dėmesio į tai, kad pirmasis išvagotas raukšlių 
ir priskaito daugiau dienų nuo užgimimo? Nes šiaip tie 
patys balti plaukai, bedantė burna, silpnas kūnas, pa- 
mėgimas pieno, plepumas, šveplenimas, neprimanumas, 
užmaršumas. Žodžiu, visu kuo panašūs. Juo labiau žmo- 
nės sensta, juo labiau darosi panašūs į vaikus, kol paga- 
liau, kaip tikri kūdikiai, išeina iš pasaulio, nepersisotinę 


gyvenimu ir nenuvokdami, kas tai yra mirtis. 


81 Odisėja, XVII, 218. 


VIII 
KVAILYBĖ PALAIKO JAUNATVĘ IR VEJA ŠALIN SENATVĘ 


Po viso to tegu kiekvienas, kas tik nori, sulygina mano 
išganingas malones su kitų dievų daromomis metamor- 
fozėmis. Neverta čia minėti, kaip jie elgiasi supykę. Bet 
ir tuos, kuriems dievai ypač palankūs, jie paverčia vie- 
ną medžiu, antrą — paukščiu, trečią — žiogu, o kitą net 
gyvate, tarytum pavirsti visiškai kuo kitu — nereikštų 
pražūti. Gi aš iš tikrųjų grąžinu tą patį žmogų į geresnį 
ir laimingesnį jo gyvenimo laikotarpį. Jeigu mirtingieji 
šalintųsi nuo bet kokio bendravimo su išmintim ir leistų 
visą savo gyvenimą tik su manim, tai pasaulyje nebūtų 
senatvės, bet visi gėrėtųsi amžina jaunatve. Pažvelkite į 
tuos rūsčius žmones, atsidavusius arba filosofijos moks- 
lui, arba sunkiems ir rimtiems reikalams. Nesuspėję tapti 
jaunuoliais, jie yra jau pasenę. Jų dvasia, nuolat užimta 
rūpesčių ir atkaklių mąstymų, išdžiovina visas gyvybi- 
nes sultis. O mano kvailiaiš?, atvirkščiai, riebūs, dailūs, 
balti, lepinamos odos, tikros, kaip sakoma, akarnaniš- 
kos? kiaulaitės, niekuomet nepatirs senatvės sunkumų, 
jei tiktai jie ja neužsikrės bent kiek, ėmę bendrauti su 
82 Morijos (Kvailybės) pasekėjai. 


8 Akarnanija — šiaurinė Graikijos dalis (kaimyninė su Epiru), garsėjusi kiau- 
lių ūkiais. 

Jaunystės 
eliksyras 


išminčiais. Nelemta žmogui būti visuo- 


met ir visu kuo laimingam. Ne veltui, 
tačiau, moko mus liaudies patarlė, 
jog tik vienas kvailumas gali su- 
laikyti greit bėgančią jaunystę 
ir nuvyti šalin niekam netikusią 
senatvę. Teisingai taip pat kalbama apie brabantiečius““, 
kad jie juo senesni, juo kvailesni, ne taip, kaip kiti žmo- 
nės, kurie sendami protingėja. O tuo tarpu nėra tautos, 
išskyrus brabantiečius, su kuria būtų taip malonu turėti 
reikalą ir kuri taip mažai jaustų liūdną senatvės naštą. 
Pagal gyvenamąją vietą ir pagal papročius artimiausi 
brabantiečiams yra mano olandai. Kodėl gi, iš tikrųjų, 
nepavadinti jų savais? Juk jie tokie uolūs mano gerbėjai, 
jog netgi nusipelnė iš liaudies lūpų jiems tinkamą pravar- 
džiavimą. O jie ne tik nesigėdija to, bet net giriasi juo. 
Tegu dabar apkvailinti mirtingieji keliauja pas medė- 
jas®, kirkesš“, Veneras, Auroras ir tegu ieško kažkokio 
84 Erazmas turi galvoje olandų patarlę: Hoe ouder, hoe zotter, Brabander, hoe 


ouder, hoe botter Hollander („Juo senesnis, juo kvailesnis brabantietis, juo 


senesnis, juo bukesnis olandietis“). 
85 Medėja — Kolchidos karaliaus Ajeto duktė, įsimylėjusi Jasoną, argonautų 
žygio vadą. Pagarsėjo kaip žynė, padėjusi Jasonui įsigyti auksavilnį kailį; 
kartu su argonautais pabėgo į Graikiją, pasiėmusi su savim jaunutį brolį 
Absirtą. Kai karalius Ajetas ėmė vytis argonautus, Medėja nužudė Absirtą, 
sukapojo jo kūną ir atskirais gabalais mėtė į jūrą, kad sustabdytų vijimąsi; 
kol tėvas rinko sūnaus kūno gabalus ir laidojo juos, argonautams pavyko 
pabėgti. Medėjos žiaurumas ypač pasireiškė Graikijoje: jos pastangomis 

nežinomo šaltinio, kuris sugrąžintų jiems prarastą jau- 
nystę, tuo tarpu kai tik aš viena galiu tai padaryti ir visada 
darau. Aš saugoju tą stebuklingą sultį, kuria Memnono 
duktė prailgino jaunatvę savo seneliui Titonuiš?. Aš esu 
ta Venera, per kurios malonę Faonas tiek pajaunėjo, kad 
į jį taip labai įsimylėjo Sapfo*š. Man priklauso kerėjamo- 
sios žolės, jeigu apskritai jų esama; aš žinau Žavėjamuo- 
sius užkeikimus; mano valdžioje yra tasai šaltinis, kuris 
ne tiktai sugrąžina jums prarastą jaunystę, bet — kas dar 
geriau — daro ją amžiną. Jeigu jūs sutinkate, kad nėra 
pasaulyje nieko geresnio už jaunystę ir nekenčiamesnio 
už senatvę, tai, manau, jums turi būti aišku, kiek daug 
jūs privalote būti dėkingi man, laikančiai tokį didį gėrį 
ir šalinančiai tokį didį piktą. 


buvo nužudytas Jasono dėdė Pelijas, ji sudegino Korinto karaliaus Kreonto 
dukterį Kreuzą, kurią buvo įsimylėjęs jos vyras Jasonas, ir išžudė savo vai- 
kus. Medėjos gyvenimas pavaizduotas literatūroje ir mene: viena geriausių 
Euripido tragedijų yra „Medėja“; šiuo vardu parašė tragediją romėnų rašy- 
tojas Seneka, prancūzų — Kornelis (1635); yra Cherubini opera „Medėja“ 
(1797); Feuerbacho paveikslas (1867). 

86 Kirkė — saulės dievo Helijo duktė, jūrų nimfa, nelaboji žynė. Grįždamas iš 

Trojos namo, Odisėjas užklydo pas Kirkę ir išgyveno pas ją kiaurus metus. 

Odisėjo palydovus Kirkė pavertė kiaulėmis ir atvertė žmonėmis tik dievui 

Hermiui įsikišus. 

87 Titonas — Laomedonto (Trojos valdovo Priamo brolio) sūnus, milžino 

Memnono tėvas ir deivės Auroros (Aušrinės) vyras. 

88 Sapfo — garsiausia graikų poetė lyrikė, gyvenusi VII a. p. m. e. pabaigoje Mi- 

tilenos mieste (Lesbo saloje). Mokė jaunas mergaites muzikos ir poezijos. Kiek 

tikresnių žinių apie jos gyvenimą neturime. Išliko padavimas, kad Sapfo įsimy- 


lėjusi gražuolį Faoną, bet šiam neatsiliepus į jos meilę, šokusi nuo uolos į jūrą. 


Sultingos 
vynuogės 


IX 
DIEVAI YPAČ REIKALINGI KVAILYBĖS 


Bet ką bekalbėti apie mirtinguosius? Išieškokite visą dan- 
gų, ir tegu mano vardas apsidengia gėda, jeigu jūs rasite 
bent vieną padorų ir malonų dievą, kuris toks būtų be pa- 
slaptingos mano pagalbos. Kodėl, pavyzdžiui, Bakchas** 
amžinai jaunas ir garbanotas? O dėl to, kad jis lėbautojas 
ir girtuoklis, leidžia gyvenimą puotose, šokiuose, amži- 
nai dainuodamas ir žaisdamas, ir niekuomet nė kiek ne- 
susideda su Palada. Jis taip toli nuo noro būti laikomas 
išmintingu, jog būna patenkintas, kai jam tarnauja pa- 
sivaimydami ir juokaudami. Jis neįsižeidžia dėl patarlės, 


kuri praminė ji paiku arba, tiks- 

liau sakant, paikesniu už daržo ka- 

tepdavo jo veidą šviežiomis fygo- 

tiktai pokštų nepadarė jo sąskai- 
ton senovinė komedija! Štai, sako, mulkiškas dievas, ne 
veltui gimęs iš (Jupiterio) šono. O vis dėlto, kas nesutiktų 
verčiau būti anuo, visur žaidimus ir pasilinksminimus 


83? Bakchas, žr. paaišk. 54. 

sukeliančiu, amžinai linksmu, amžinai jaunu avigalviu 
ir kvailiu, negu visiems rūsčiu, slėpiningu Jupiteriu arba 
savo gąsdinimais siaubą keliančiu Panu, arba suodžiais 
apsinešusiu, dėl kalvės darbo suskretusiu Vulkanu““, 
arba net Palada, su jos baisia Gorgona?', su jos ietimi 
ir visuomet perveriančiu žvilgsniu? Kodėl Kupidonas?? 
amžinai vaikas? Kodėl? Ar ne todėl, kad jis nepataisomai 
vaikiškais niekniekiais užsiima, nieko rimto nei dirba, 
nei galvoja? Kodėl auksaveidė Venera per amžių amžius 
išsaugoja savo grožį? Tiktai todėl, kad ji giminiška man, 
ir auksinga veido spalva ne veltui primena mano gimdy- 
toją. Dėl to ir Homeras praminė ją Auksine Venera. Be 
to, ji visuomet juokiasi, jei kiek tikėsime poetais ir jų var- 
žovais skulptoriais. Kurią dievybę nuoširdžiau už kitas 
garbino romėnai, jeigu ne Florą”, visų malonumų moti- 
ną? Bet jeigu paseksime Homero ir kitų poetų raštuose 
net pačių labiausiai paniurusių ir rimtų dievų gyvenimą, 

*0 Vulkanas, žr. paaišk. 43. 

°” Gorgona — baisenybė, kurią nužudė didvyris Persėjas ir paaukojo deivei 
Atėnei Paladai. Todėl šita deivė vaizduojama su baisia Gorgonos kauke ant 
skydo. 

*2 Kupidonas — meilės dievas (graik. Eros), Afroditės ir Dzeuso sūnus. Buvo 
vaizduojamas berniuku su auksiniais sparnais, su auksiniu lanku ant peties. 
Savo strėlėmis perverdavo širdis žmonių ir dievų, šaudydamas aklai, kur 
pakliūva; todėl dažnai būdavo vaizduojamas su užrištomis akimis. Kupi- 
donas — nuolatinis savo motinos Veneros (Afroditės) palydovas. Jo žmona 


buvo laikoma Psichė, žmogaus sielos įjasmeninimas. 


* Flora — pavasario ir gėlių deivė. 

tai ir čia pasirodys, jog viskas kvailumo kupina. Jau ne- 
minint kitų dievų, gerai žinomi jums paties griausmada- 
rio Jupiterio išdykavimai ir meilės intrigos. Taip pat ži- 
note, jog rimtoji ir išdidžioji Diana?“, užmiršusi savo lytį, 
medžiojo, kraustydamasi iš proto dėl Endimiono. Beje, 
tegu dievai verčiau iš Momo” pasiklauso apie savo išdai- 
gas, kaip tai dažnai jiems pasitaikydavo žiloje senovėje. 
Tačiau jie anuomet nusviedė Momą ant žemės drauge su 
Ate?* už tai, kad jis savo išmintingais burnojimais trukdė 
jų laimei. Dabar niekas iš mirtingųjų nerodo vaišingu- 
mo tremtiniui, ir visiškai nėra jam prieglaudos karalių 
rūmuose, kur ypač garbinama mano mieloji Kolaki- 
ja, kuriai būti drauge su Momu tiek pat tetinka, kaip 
ėriukui bendrauti su vilku. Momą išviję, juo linksmiau 
ir laisviau išdykauja dievai, tikrai, kaip sako Homeras, 
laisvai gyvendami, nesibaimindami rūstaus cenzoriaus. 
Kokių tik pokštų neiškrečia išradingasis Priapas?7? Ko- 
** Diana (graik. Artemidė) — mėnulio ir medžioklės deivė, Dzeuso ir Letojos 
duktė, Apolono sesuo, gimusi Delo saloje. Buvo vaizduojama su lanku ir strė- 
lėmis ir buvo tapatinama su mėnulio deive Selena (kaip Apolonas - su saulės 
dievu Helijum). Pagal padavimą buvo įsimylėjusi gražuolį Endimioną. 
* Momas — nakties sūnus, šmeižimo ir burnojimo dievaitis. 
% Atė - Dzeuso duktė, pražūties ir nuodėmių deivė. Homeras taip ją vaizduo- 
ja (Iliada, XIX, 92-3): 
Ji prakeikta; o švelnios jos pėdos; neliesdama žemės slenka artyn. Iš tikrųjų, 
žmonių galvomis jinai eina. 
*/ Priapas — Bakcho ir Veneros sūnus, derlingumo dievas, sodininkystės, bi- 


tininkystės ir daržininkystės globėjas; vėlesniais laikais buvo laikomas ir 
gašlybės dievaičiu. 

kių tik prasimanymų nesigriebia vagišius ir apgavikas 
Merkurijus??? Net ir pats šlubis Vulkanas vaidina juok- 
darį dievų puotose: tai šlubavimu, tai aštriais posakiais 
ir pašaipomis linksmina jis pobūvininkus. Paskui jį ir 
senis mergišius Silenas"?, baleto gerbėjas, šoka kordaką, 
arba su Polifemu'“? tretanelą tuo metu, kai nimfos šoka 
basakoję. Ožiakojai satirai'?' rodo nešvankius farsus, o 
Panas'?? linksmai kažkokia nuvalkiota dainuška sukelia 
visuotinį juoką. Dievai klausosi jo noriau, negu mūzų, 
ypač kada pasigeria nektaru'9*. Beje, ar verta minėti Čia, 
kaip elgiasi girti dievai, puotai pasibaigus? Ligi tokio 
*š Merkurijus (graik. Hermes) - prekybos ir pralobimo dievas; kadangi pre- 
kybininko amatas neatskiriamas nuo apgaudinėjimo ir suktybių, Mer- 
kurijų pradėjo laikyti vagystės ir kalbingumo dievu. Jis buvo tapatina- 
mas su graikų Hermiu, Dzeuso ir Majos sūnumi, pramonės ir išradimų 
dievu. 
*? Silenas — vienas Bakcho palydovų. Kordakas - juokingas graikų kaimiečių 
šokis. 
100 Polifemas - kiklopas, vicnaakis milžinas, Odisėjo apakintas. 
101 Satirai - miškų dievaičiai. Bakcho palydovai, mėgstą išsigerti ir griežti bir- 
byne. Buvo vaizduojami barzdoti, su ožio kojomis ir uodegomis. 


102 Panas - žr. paaišk. 24. 
103 Nektaras — žr. paaišk. şo. 

Silenas, Panas 
ir satyras 


laipsnio kvailai, jog, prisiekiu Herkuliu, aš pati kartais 
mirštu juokais. Tačiau ar ne geriau pasekti pasižadėjusiu 
nekalbėti Harpokratu“““, kad nenugirstų koks nors žval- 
gas — dievas, kaip mes čia kalbame kalbas, už kurias ir 


Momas nebūtų likęs nenubaustas. 


104 Harpokratas — egiptiečių dievybė, tekančios saulės įjasmeninimas. Buvo 
vaizduojamas su kasomis ant galvos ir su dešinės rankos pirštu burnoje — 
kūdikystės ženklas. Graikai nesuprato šito mosto reikšmės ir palaikė Har- 
pokrarą tylėjimo dievu. 


X 
KVAILYBĖS PRIESKONIAI VISUR REIKALINGI 


Bet laikas, Homero pavyzdžiu, palikti dangų ir leistis 
į žemę, kur nerasime nei linksmumo, nei laimės, kurios 
nebūtų mano dovanos. Pirmiausia pasižiūrėkite, su kokiu 
įžvalgumu gamta — žmonių giminės motina — pasirūpino, 
kad niekur netrūktų Kvailybės prieskonių. Stoikų apibrė- 
žimu išmintis esanti ne kas kita, kaip gyvenimas vadovau- 
jantis protu. Kvailybė, atvirkščiai, — gyvenimas pagal jaus- 
mų įtaigą. Ir štai, kad žmonių gyvenimas nebūtų visiškai 
nuobodus ir liūdnas, Jupiteris apdovanojo žmones labiau 
jausmu, negu protu. Galima sakyti, kad pirmasis yra san- 
tykyje su antruoju, kaip uncija'9* su gramu. Maža to, jis 
protą uždarė ankštame kiaušo kampelyje, o visą kitą kūną 
pavedė aistrų bangavimui. Toliau, jis prieš protą pastatė du 
žiauriausius tironus: pyktį, įsitaisiusį, tarytum tvirtovėje, 
žmogaus krūtinėje, ir net pačiame gyvybės šaltinyje — širdy- 
je, — ir geidulį, kurio begalinė valdžia yra išplitusi žemesnė- 
je kūno dalyje. Kasdieninis gyvenimas pakankamai įrodo, 
kiek mažai protas gali atsispirti šitiem dviem priešam: jis 
šaukia lig užkimdamas, — tik tą jis ir tegali daryti! — skelbia 
garbės ir dorovingumo taisykles: maištininkai užneria savo 
karaliui kilpą ant kaklo ir sukelia tokį baisų triukšmą, kad 


šis galų gale pavargęs nusileidžia ir su visa kuo sutinka. 


'05 Romėnų uncijoje buvo 27 su viršum gramai. 

XI 
MOTERIS IR KVAILYBĖ 


Kadangi vyrui, kaipo gimusiam tvarkyti reikalus ir val- 
dyti, ir proto šiek tiek didesnę porciją reikėjo įpilti, ati- 
tinkamo palaikyti vyriškam vertingumui, tai Jupiteris 
kreipėsi į mane prašydamas patarimo, — kaip ir kitais vi- 
sais atvejais jis buvo įpratęs taip daryti, — ir aš tučtuojau 
daviau jam vertą manęs patarimą: priskirti vyrui mote- 
rį, gyvulėlį paiką ir kvailą, bet užtat linksmą ir malonų, 
kad ji kartu su vyru gyvendama savo kvailumu skanintų 
ir pasaldintų nuobodų vyriško proto rimtumą. Juk ne 
veltui ir pats Platonas abejojo, kuriai rūšiai gyvų bū- 
tybių — protingų ar neprotingų — dera priskirti moterį, — 
tiek kvailumas yra neatskiriama jos lyties ypatybe! Jeigu 
kuri moteris net ir nori pagarsėti esanti protinga, tai kiek 
ji besistengtų, vis tiek ji pasirodys tik dar didesnė — dvi- 
guba kvailė, tarytum jautis, kurį, prieštaraudami protin- 
gumui, vestų į atletų rungtynes — nes kiekviena įgimta 
yda darosi dvigubai didesnė, bandant ją paslėpti išorinės 
dorybės kauke. Teisinga yra graikų patarlė: „Beždžionė 
visada liks beždžione, nors ji ir purpuru apsirengtų.“ Taip 
'06 Platonas (429-347 m. p. m. e.) - graikų filosofas, idealistas, Sokrato mo- 

kinys. Savo dialoguose Platonas Sokrato lūpomis gvildena įvairius filosofi- 


jos klausimus, liečiančius psichologiją, logiką, metafiziką, etiką, estetiką, 
valstybę ir kt. Platonas buvo Aristotelio mokytojas. 

ir moteris amžinai liks moteris, 
kitaip sakant, kvailė, kokią 
kaukę ji bemėgintų užsidė- 
ti. Bet aš vis dėlto nelaikau 
moterų tiek kvailomis, kad 


jos galėtų įsižeisti dėl mano 


žodžių, kad aš pati, būdama 

moteris ir Kvailybė, joms priskiriu kvailumą. Jeigu kaip 
reikiant pasvarstysime, tai juk moterys ir dėkingos turi 
būti man už tai, kad jos daugeliu atžvilgių yra nepalygin- 
ti laimingesnės už vyrus. Pradėkime nuo išorinio grožio, 
kurį teisingai jos stato už visa ką aukščiau pasaulyje ir 
kurio pagalba pačius išdidžiuosius tironus pavergia savo 
tironijai. Kuo išaiškinama ta atstumianti ir baisi vyrų 
išvaizda, jų plaukuota oda, jų tanki barzda, visa tai, kas 
jiems suteikia ankstyvosios, priešlaikinės senatvės vaiz- 
dą? Tai ne kas kita, kaip tik išminties yda, tuo tarpu kai 
visuomet švelnus veidas, plonas balsas ir švelni moterų 
oda amžinai pamėgdžioja jaunystę. Toliau, ko siekia mo- 
terys šiame gyvenime, jeigu ne to, kad tik kuo labiausiai 
patiktų vyrams? Ar ne tam tikslui dera visi tie apdarai, 
dažymaisi, apsiplovimai, frizūros, pomados, kvepalai, 
tas veido dirbtinis gražinimas, taisymas ir dažymas, akių 
piešimas, dirbtiniai kūno apvalumų didinimai ir pana- 


šūs gudravimai? Kuo patraukia jos į save vyrus, jei ne 

Slaugymo 
kryžius 


kvailumu? Ir ko joms neleidžia vyrai, kad tik patenkintų 
savo gašlybę! Juk ne kas kita, kaip tik moters kvailumas, 
labiausiai vyrams patinka. Kad tai yra tiesa, patvirtins 
kiekvienas, kuris tik prisimins, kokias nesąmones yra 
pratę vyrai plepėti meilės pokalbiuose ir kokiomis kvai- 
lybėmis jie užsiima, kada tik nori pasinaudoti moters 
meile. Dabar matote, iš kokio šaltinio srovena meilė, pir- 


masis ir svarbiausias gyvenimo smaguriavimas. 


XII 
KVAILYBĖ — IŠGERTUVIŲ PRIESKONIS IR DRAUGŲ JUNGĖJA 


Yra tačiau vyrų — ypač senių tarpe, labiau linkusių pri- 
sigerti, negu moteris mylėti, — kurie didžiausia palaima 
laiko išgertuves. Ar galima įsivaizduoti linksmą puotą, 
kurioje nedalyvauja moterys, tegu tai sprendžia kiti. Bet 
negali kilti jokios abejonės, kad be Kvailybės prieskonio 
niekas mums nemiela. Tai visai teisinga: juk net tais atve- 
jais, kai neatsiranda, kas galėtų, ar tai tikra, ar bent nu- 
duota Kvailybe pralinksminti svečius, tyčiomis kviečia už 
atlyginimą samdomą juokdarį arba juokingą dykaduonį, 
kad jis juokingomis, t. y. kvailomis, kalbomis išblaškytų 
išgertuvių tylą ir nuobodulį. Ir iš tikrųjų, ar verta būtų 
apsunkinti vidurius visokiais desertais, skanėstais ir sal- 
dumynais, jeigu tuo pat laiku akys, ausys ir pagaliau visa 
mūsų siela nesigėrėtų juoku, žaidimais ir pokštais? O to- 
kios rūšies desertų aš esu nepamainoma gamintoja. Kas 
nustatė visas puotų apeigas — puotos karaliaus rinkimą 
burtais, kauleliais lošimą, gėrimą į sveikatą, gėrimą ratu, 
kiekvieno dainavimą iš eilės su mirtos šakele rankoje, 
šokinėjimą, vaipymąsi? Bene septyni graikų išminčiai.'97 


107 Septyni graikų išminčiai — pusiau legendiniai filosofai ir įstatymų leidėjai, 
gyvenę VII ir VI a. pr. m. e., būtent, Pitakas iš Mitilenos, Solonas iš Atėnų, 
Kleobulas iš Rodo salos, Periandras iš Korinto, Chilonas iš Spartos, Tales 
iš Mileto ir Biantas iš Prienės. 

Ne, ne jie. Visa tai mano įtaisyta žmonių giminės gero- 
vei. Visų tų papročių tokia ypatybė: juo daugiau juose 
kvailumo, juo naudingesni jie mirtingiesiems — juk liū- 
dnas gyvenimas nenusipelno net gyvenimo vardo! O gy- 
venimas būtinai bus liūdnas, jeigu nevysime drauge su 
juo gimusio liūdesio šitokios rūšies pasilinksminimais. 
Atsiras, galimas daiktas, ir tokių, kurie tos rūšies ma- 
lonumus niekina ir visų aukščiausiu dalyku laiko bendra- 
vimą su draugais. Jų nuomone, draugystė yra geriausias 
iš visų dalykų, ji ne mažiau reikalinga, kaip oras, ugnis 
ar vanduo. Ji esanti tiek maloni, kad netekti draugystės, 
esą, vis tiek pat, kaip netekti saulės. Draugystė, paga- 
liau, — jei tiktai apsimoka tai šičia paminėti — esanti iki 
tokio laipsnio pagarbos vertas dalykas, jog patys filoso- 
fai nesivaržo statyti jos į aukščiausių gėrybių eilę. O kas 
bus, jeigu aš įrodysiu, jog ir šito didžiojo gėrio aš, bū- 
tent, esu alfa ir omega, pradžia ir galas? Ir įrodinėsiu tai 
ne krokodilitais'?š, ne soritais, ne raguotais silogizmais 
ir ne kita kokia dialektine painiava, o tiesiog parodysiu 
pirštu, remdamasi įprastiniu, gyvenimišku sveiku protu. 
Pataikauti savo bičiulių silpnybėms, nematyti jų ydų, net 
žavėtis jų trūkumais, tartum dorybėmis — ar visa tai nėra 
gimininga Kvailybei? Kai vienas įsimylėjusysis bučiuo- 


108 Krokodilitai, soritai ir pan. — įvairios sohizmų formos, sukurtos scholasti- 
nės logikos. 

ja savo mergelės apgamą, kai kitas žavisi savo Hagnos'?? 
polipais, kai tėvas kalba apie savo žvairaakį sūnų, neva jo 
esančios meilingos akutės, — kas gi tai yra, jei ne grynas 
kvailumas? Žinoma, kvailumas! Tegu jį vadina trigubu 
ir keturgubu kvailumu, o vis dėlto jis jungia bičiulius ir 
išsaugoja jų draugystę. Aš kalbu apie paprastus mirtin- 
guosius, kurių nė vienas pasaulyje negimsta be trūkumų. 
Kieno trūkumų mažiau, tas ir geresnis už kitus. O dėl į 
dievus panašių filosofų, tai jų tarpe arba visiškai nebū- 
na draugystės; arba jeigu kartais ir būna, tai kažkokia 
ūkanota, be jokio malonumo; be to, jie draugauja tik su 
labai mažai kuo (kad visai su niekuo nedraugautų, to 
neleidžia sakyti sąžinė), nes dauguma žmonių — kvailiai, 
ir net nėra nė vieno, kuris nekvailiotų šiokiu ar tokiu 
būdu; o susiartinimas yra galimas tik tarp panašių. Jei 
šitų rūsčių vyrų tarpe kartais ir gimsta palankumas vie- 
nas antram, tai toks palankumas nebūna patvarus ir il- 
gas. Jie — tie filosofai — tokie griežti, tokie akyli, draugų 
ydas taip įžvelgia, tarytum erelis arba Epidauro žaltys"“?, 
o savo ydų taip nemato, kaip nematome kuprinės už savo 
pečių. Jau tokia žmonių prigimtis, jog niekas iš jų nėra 
10? Hagna — moters vardas (kaip ir visa šita vieta), paimtas iš Horacijaus: De- 
lectant veluti Balbinum polypus Hagnae (Sat. I, 3, 40). 
"9 Epidauras — miestas Argolidoje (Graikijoje), garsus medicinos dievo Askle- 


pijo šventykla. Asklepijas čia buvo garbinamas žalčio pavidale. Tas žaltys — 
dievas buvęs nepaprastai akylas. 

laisvas nuo didžių ir sunkių ydų. Pridėkite čionai metų 
ir verslų skirtumą, riktus, klaidas, gyvenimiškus atsitik- 
tinumus ir pasakykite: ar yra bent mažiausias galimumas 
tarp šitų Argų'" draugystės saldumui išlikti bent vieną 
valandą, jeigu neateis jam padėti graikų vadinamoji Eue- 
tija, o mūsiškai — kvailumas ir lengvapėdiškumas? Bet ką 
čia kalbėti! Pats Kupidonas, visokio žmonių susiartini- 
mo kaltininkas ir gimdytojas, argi ne aklas? Todėl ir jam 
dažnai negražus atrodo gražiu. O ir jūsų tarpe ne kitaip 
būna: kiekvienam gražiausia yra tai, kas sava: senelis die- 
vina savo senelę, o berniokas — savo mergiotę. Taip darosi 
visur. Iš to juokiamasi, bet tie juokingi žmonių įjunkiai 


daro gyvenimą malonų ir riša vienybėn visuomenę. 


"1 Argas (Argus) — šimtaakė mitinė būtybė, akylumo įasmeninimas. Argui 
žuvus, Hera sudėjo jo akis ant povo uodegos. 


XIII 


KVAILYBĖ — SUTUOKTINIŲ TAIKINTOJA 
IR ŽMONIŲ VISUOMENĖS RYŠYS 


Tai, kas pasakyta apie draugystę, juo labiau taikintina 
santuokai, kuri juk yra ne kas kita, kaip dviejų žmonių 
neišardoma sąjunga visam gyvenimui. Nemirtingasis 
dieve, kiek būtų išsiskyrimų arba ko nors dar bloges- 


nio, jeigu vyrai ir žmonos negražintų ir nestiprin- 


tų savo bendro gyvenimo pataikavimais, 
juokais, lengvapėdiškumais, klaido- 
mis, apsimetimu ir kitokiais mano 
palydovais! Be to, ar daug apskri- 

tai būtų sudaroma santuokų, jei- 

gu jaunikis protingai pasiteirautų, 
į kokius žaidimus jau seniai prieš SAT 
vestuves yra įpratusi šita tiek švelni ir 
tiek iš pažiūros gėdinga mergaitė? Ir kokios nepatvarios 
būtų jau sudarytosios santuokos, jeigu žmonų darbeliai 
nepasiliktų nežinomi vyrams dėl jų apsileidimo arba bu- 
kaprotiškumo! Visa tai visai teisingai laikoma Kvailybės 
nuopelnu. Juk jai vienai reikia dėkoti, jei žmona visuomet 
meili vyrui, jei vyras meilus žmonai, jei namuose viešpa- 
tauja taika ir šeimyninis gyvenimas nenutraukiamas. Iš 


negudraus vyro juokiasi, visokiais pašiepiamais vardais 

Įtarimas 


jį vadina, kai jis savo bučkiais šluosto savo neištikimos 
žmonos ašaras. Tegu sau juokiasi! Bet kiek laimingiau 
yra taip klysti, negu kamuotis pavyduliavimu ir savo gy- 
venimą paversti tragedija! 

Trumpai sakant, be manęs jokia visuomenė ir joks 
ryšys tarp žmonių nebūtų malonus ir patvarus. Liaudis 
negalėtų ilgai pakęsti savo valdovo, ponas — patarnau- 
tojo, tarnaitė — ponios, mokytojas — mokinio, bičiulis — 
savo bičiulio, žmona — vyro, nuomininkas — namų šei- 
mininko, bendrame bute gyvenąs — savo bendrininko, 
draugas — draugo, jeigu jie ir vieni, ir kiti neklystų, nesi- 
naudotų vieni kitų pataikavimais, nežiūrėtų pro pirštus 
į svetimas silpnybes, nevaišintų vienas antro Kvailybės 
medumi. Pakanka, rodos, to, kas pasakyta. Bet truputį 


kantrybės: tuojau išgirsite kai ką rimtesnio. 


XIV 
FILAUTIJA — TIKROJI KVAILYBĖS SESUO 


Pasakykite, ar gali ką nors pamilti tas, kuris pats savęs 
neapkenčia? Ar gali sutikti su kitais tas, kas pats su savim 
nesutinka? Kokių malonumų galima laukti iš to, kas pats 
sau įkyrėjo ir virto sunkenybe? Niekas, manau, nedrįs 
tvirtinti, kad visa tai galima, nebent kas būtų kvailes- 
nis už pačią Kvailybę. Pabandykite manęs išsižadėti! Ne 
tiktai visi kiti žmonės taps jums nepakenčiami, bet ir 
kiekvienas iš jūsų pats sau pasidarys šlykštus, dvokiąs ir 
nepakenčiamas. Prigimtis daugeliu atžvilgių yra greičiau 
pamotė, negu motina: juk ji apdovanojo mirtinguosius, 
ypač trupučiuką protingesnius, palinkimu bodėtis tuo, 
kas sava, ir branginti tai, kas svetima. Šita blogybė pa- 
naikina visus gyvenimo saldumus, dėl jos pats gyvenimo 
grožis sudarkomas ir žūsta. Kokia nauda iš grožio, aukš- 
čiausiosios nemirtingųjų dievų dovanos, jeigu jis užkre- 
čiamas nuobodžiu smulkmeniškumu? Kokia nauda iš 
jaunatvės, jeigu joje glūdi senatviško paniūrimo raugas? 
Kuriuo būdu gali tu veikti ir savo, ir kitų akyse padoriai 
ir dailiai (nes padorumas ir dailumas reikalingi ne vien 
meno dalykuose, bet ir visuose žmogiškuose darbuose), 
jeigu neateis tau padėti mano dešinėje stovinčioji Filauti- 


ja, kurią pagal nuopelnus laikau lyg tikrąja savo seserim — 

Žavėjimasis 
savimi 


taip vikriai ji visur vaidina mano 
vaidmenį. Kas gali būti kvailes- 
nio už gėrėjimąsi savim? Bet ką 
grakštaus arba malonaus gali tu 


padaryti, jeigu pats sau atrodysi 


šlykštus? Atimk iš gyvenimo šitą 
prieskonį, ir tuojau išnyks užsidegimas gražbylio kalboje, 
niekam neįtiks savo taktais muzikantas, bus nušvilptas 
su savo mimika aktorius, bus pajuoktas drauge su mū- 
zomis poetas, nieku virs su visu savo menu tapytojas, su- 
liesės iš bado su savo vaistais gydytojas. Vietoje Nirėjo*!2 
tu atrodysi Tersitu“?, vietoje Faono — Nestoru, vietoje 
Minervos — kiaule, vietoj iškalbingo oratoriaus — šveple- 
nančiu kūdikiu, vietoj dabitos — neaptašytu storžieviu. 
Taip labai reikia žmogui gėrėtis pačiu savimi: tik su šita 
sąlyga jis sugebės patikti ir kitiems. Pagaliau aukščiausia 
palaima yra norėti būti tuo, kuo esi, o šiuo atveju pa- 
jėgi padėti vien tik mano Filautija. Jos dėka kiekvienas 
būna taip labai patenkintas savo išore, gabumais, kilme, 
tarnyba, gyvenimo būdu ir tėvyne, jog irlandas nesutiks 
keistis su italu, trakietis su atėniečiu, skitas su Laimin- 
"2 Nirėjas — gražiausias graikų karių, dalyvavusių Trojos apgulime. (Žr. „Ilia- 
da“, II, 671.) 
"3 Tersitas — graikas, Trojos karo dalyvis, Homero pavaizduotas kaip labai 


biaurios išvaizdos ir didelio bailumo karys; buvo Achilo nudėtas (žr. pa- 


aišk. 12). 

gųjų salų gyventoju. Kokia nuostabi gamtos išmintis: 
esant tokiam įvairumui, ji sugebėjo visus sulyginti! Jeigu 
kam ji per maža ko nors davė, tai tą spragą ji užpildo, 
pridėdama truputį daugiau savimylos. Beje, aš nevyku- 
siai pasakiau, nes savimyla ir yra didžiausia gamtos do- 
vana. Drįstu tvirtinti: ne vienas didis dalykas neapsiėjo 
be mano įtaigos, ne vienas kilnus menas neatsirado be 


mano sanveikos. 


XV 
KVAILYBĖ — KARŲ PRIEŽASTIS. IŠMINTIES NEPATOGUMAI 


Argi ne karas yra visų garsiųjų darbų daigynas ir šaltinis? 
O tuo tarpu, kas gali būti kvailesnio, kaip dėl bet kurių 
priežasčių stoti į tokias rungtynes, iš kurių kiekviena ša- 
lis būtinai patiria žymiai daugiau nuostolių, negu įgyja 
naudos? Apie tuos, kurie bus nukauti, neverta plačiau ir 
kalbėti. Bet aš klausiu jus: kada dvi kariuomenės, ap- 
kaustytos geležimi, stovi viena prieš kitą, ir suskamba 
duslūs trimitų garsai, kokia nauda iš tų išminčių, iška- 
muotų mokslo, su praskiestu, šaltu krauju gyslose, sun- 
kiai bekvėpuojančių? Cia reikalinga stipruolių, žaliūkų, 
kurie juo daugiau turėtų drąsos ir juo mažiau proto. Argi 
kam reikalingas toks karys, kaip Demostenas", kuris, 
sekdamas Archilocho' patarimu, pabėgo, metęs skydą, 
114 Demostenas (384-322 m. pr. m. e.) — Atėnų valstybės vyras, garsiausias 
antikinio pasaulio oratorius. Savo kalbomis stengėsi sužadinti piliečius 
kovai su Makedonijos karalium Filipu ir jo įpėdiniais - Aleksandru ir An- 
tipatru. Graikams galutinai pralaimėjus, Demostenas nusinuodijo, neno- 
rėdamas patekti į priešų rankas (322 m. pr. m. e.). 

"5 Archilochas iš Paro salos, gyvenęs VII pr. m. e. amžiaus vidury, graikų 
poetas, labai ištobulinęs jambinį metrą. Puolamąją jambų jėgą vaizdžiai 
pabrėžia šitoks padavimas: tūlas Likambas pažadėjęs išleisti už Archilo- 
cho savo jauniausiąją dukterį Neobulę, bet žodžio neištesėjęs; tada Ar- 
chilochas taip išjuokęs ir išniekinęs savo jambais Likambą ir jo dukteris, 
kad visi jie iš gėdos pasikorę. Dalyvaudamas kare trakiečių su tasiečiais, 


Archilochas pabėgo iš kovos lauko ir apie tai nesivaržydamas papasakojo 


viename savo eilėrašty. 

kai tik išvydo priešus? Jis buvo išmintingas oratorius, bet 
niekam tikęs karys. Sakoma, tačiau, kad karo dalykuose 
taip gi pirmų pirmiausia reikalingas protas. Taip, karo 
vadui. Bet tiktai kariškas protas, o visai ne filosofiškas. 
Nes toks galingas daiktas, kaip karas, yra vedamas vel- 
tėdžių, sąvadautojų, vagių, žmogžudžių, kvailių, kaimie- 
čių, neišsimokančių skolininkų ir panašių visuomenės 
padugnių, o visiškai ne per naktis prie lempos šviesos 
dirbančių filosofų. 

Kiek filosofai netinka visokiam veikliam gyveni- 
mui, tai rodo savo pavyzdžiu pats Sokratas"“, kuriam 
Apolono orakulas suteikė vienintelio išminčiaus vardą — 
sprendimas, beje, ne ypatingai išmintingas. Sokratui 
atėjo į galvą, jau nepamenu kuriuo atveju, imtis kartą 
kažkokio valstybinio darbo. Ir ką gi? Jis buvo privers- 
tas nuo to darbo pasišalinti, visų išjuoktas. Ir vis dėlto 
šis vyras buvo tuo atžvilgiu išmintingas, jog atmesdavo 
nuo savęs išminčiaus vardą, laikydamas jį tederančiu pa- 
čiam dievui, ir mokė, jog protingam žmogui nedera kiš- 
tis į valstybinius reikalus. Nors verčiau jis būtų pataręs 
šalintis nuo išminties kiekvienam, kas nori pasilikti 
"6 Sokratas (469-399 m. pr. m. e.) — Atėnų išminčius. Platono ir Ksenofonto 

mokytojas, kurių veikalų dėka pagarsėjo, nes pats nieko nebuvo parašęs. 

Apkaltintas bedievybe ir jaunuomenės tvirkinimu, buvo teismo nuteistas 


nusinuodyti. Pasielgė pagal teismo sprendimą, atsisakęs bėgti iš kalėjimo, 


nors jo mokiniai ir gerbėjai buvo viską paruošę jam gelbėti. 

Išmintingas tėvas ir 
kvailas sūnus 


žmonių skaičiuje. Už ką gi, pagaliau, jeigu 


ne už išmintį, jis pats buvo nuteistas išgerti 
nuodų? Samprotaudamas apie debesis 
ir idėjas, matuodamas blusos kojy- 
"tes ir stebėdamasis uodo giesme, 
jis nesuskubo išmokti nieko, 
kas reikalinga kasdieniniam 
gyvenimui. Kai reikalas jau 
lietė mokytojo gyvybę, jo mokytinis Platonas, nuostabus 
advokatas, atvykęs pagalbon, užsikirto vidury pirmojo 
periodo, susijaudinęs dėl minios triukšmo. O ką pasaky- 
ti apie Teofrastą''?? Įkopęs į katedrą kalbėti prieš minią, 
jis tučtuojau neteko žado, tarytum pamatęs vilką. Argi 
jis būtų galėjęs sukelti karių nuotaiką? Isokratas“'š, buvo 
toks drovus, jog nė karto nesiryžo su kalbomis pasirody- 
ti viešai. Markas Tulijus“?, romėnų gražbylystės tėvas, 
kai pradėdavo kalbėti, drebėdavo pačiu nelemčiausiu 
17 Teofrastas (371—286 m. pr. m. e.) - senovės graikų mokslininkas, laikomas 
botanikos ir mineralogijos kūrėju, Platono ir Aristotelio mokinys. Parašė 
veikalą „Charakteriai“, kur aprašė 30 įvairių ydingų ir komiškų žmonių 
tipų. Senovėje Teofrastas buvo laikomas geru kalbėtoju, nors Erazmas apie 
jį čia kitaip atsiliepia. 
Pamatęs vilką. Senovės žmonės manė, kad tas kuris iš netyčių pamato 
vilką, nustoja žado. 
"8 Isokratas, žr. paaišk. IO. 
"* Markas Tulijus Ciceronas (106-43 m. pr. m. e.) - Romos valstybės vyras ir 


garsiausias romėnų oratorius, palikęs daug veikalų: kalbų, filosofinių trak- 
tatų, retorikos srities kūrinių, laiškų rinkinį. 

būdu, tarytum verkšnojąs kūdikis, o Fabijus'?? laiko 
tokį bailumą oratoriaus protingumo ir pavojaus įsisą- 
moninimo įrodymu. Tačiau, taip sakydamas, ar jis tuo 
pačiu nepripažįsta, kad išmintis kliudo tinkamai ginti 
bylą teisme? Kas atsitiks mūsų filosofams, kai į darbą 
bus paleistas kardas, jeigu jie dreba iš baimės net papras- 
tose žodinėse kautynėse? Ir po to viso tebegarbinamas, 
atleisk Viešpatie, žinomasis Platono posakis: „Palaimin- 
tos būsią valstybės, kuriose įsakinėsią filosofai arba val- 
dovai filosofuosią . Pasiteirauk istorikų ir įsitikinsi, jog 
nieko nebuvo pražūtingesnio šaliai, kaip tokie valdovai, 
kurie užsiiminėja filosofija arba mokslais. Pavyzdžiui, 
čia užtenka suminėti abudu Katonus'?', iš kurių vienas 
drumstė respublikos ramybę beprotiškais įskundimais, 
o antras, gindamas perdėta išmintimi romėnų liau- 
dies laisvę, priartino jos galutinį žlugimą. Pridėkite čia 
120 Markas Fabijus Kvintilianas, veikęs antroje I-ojo m. e. a. pusėje, žinomas 

romėnų pedagogas ir garsus gražbylystės meno teoretikas, autorius didžiu- 


lio (12-kos knygų) veikalo De institutione oratoria. 


121 Katonai: 1) Markas Porcijus Katonas Vyresnysis (234—149 m. pr. m. e.) 


= 


ėjo cenzoriaus pareigas, pagarsėjo kaip griežtas įstatymų vykdytojas ir di- 
delis priešas graikiškojo mokslinimo. Tai jis nuolat kartojo senato posė- 
džiuose: ceterum censeo Carthaginem delendam esse („Vis dėlto, aš manau, 
kad Kartaginą reikia sunaikinti“). 2) Markas Porcijus Katonas Jaunesny- 
sis, ano vaikaitis (95-46 m. pr. m. e.), vienas paskutiniųjų kovotojų už res- 
publikos santvarką; nusižudė, sužinojęs, kad respublikos gynėjai galutinai 
pralaimėjo kovoje už respubliką ties Tapsu. Šis Katonas, priešingai anam, 
buvo didelis graikiško mokslinimo šalininkas ir mirė su Platono dialogu 
Faidonas („Apie sielą“) rankose. 

Brutus'22, Kasijus, Grakchus'23 ir net patį Ciceroną, ku- 
ris ne mažiau pridarė žalos Romos respublikai, negu De- 
mostenas Atėnų respublikai. Netgi Markas Antoninas'?*, 
kuris, pripažįstu, buvo geras imperatorius, tik dėl to tapo 
visiems sunkenybe ir sukėlė prieš save visuotinę piliečių 
neapykantą, kad buvo toks filosofiškas. Jis buvo nors ir 
geras žmogus, bet, palikdamas sostą tokiam įpėdiniui, 
kaip jo sūnus, daugiau padarė valstybei žalos, negu nau- 
dos visu savo valdymu. Kažkodėl nėra pasisekimo žmo- 
nėms, studijuojantiems išmintį, visuose jų darbuose, o 
ypač vaikų atžvilgiu, tarytum pati įžvalgioji gamta rū- 
pinasi tuo, kad „išlinčiavimo“ liga žmonėse neplistų per 
daug plačiai. Yra žinoma, kad Cicerono sūnus buvo ti- 
kras išsigimėlis, o išmintingojo Sokrato vaikai buvo dau- 
giau panašūs į motiną, negu į tėvą, t. y. kaip kažkoks 
rašytojas teisingai pastebėjo, jie buvo kvailiai. 

122 Markas Junijus Brutas (79—42 m. pr. m. e.) kartu su Kasijum ir kitais Ro- 
mos didikais dalyvavo sąmoksle prieš Cezarį, kuris 44 metais ir buvo są- 
mokslininkų nužudytas. Kovoje su Cezario įpėdiniu Oktavijum ties Filipais, 
matydamas respublikininkų pralaimėjimą, nusižudė. Dar kiek anksčiau nu- 
sižudė Kasijus. 

123 Grakchai — broliai Tiberijus ir Gajus, liaudies tribūnai Romoje (Tiberijus — 
133 m., Gajus — 122 m.). Juodu bandė pravesti agrarinę reformą — padalyti op- 
timatų užgrobtas valstybines žemes mažažemiams ūkininkams Romos apylin- 
kėse, — bet tikslo nė vienas, nė antras nepasiekė ir priešininkų buvo nužudyti. 

124 Markas Aurelijus Antoninas - Romos imperatorius (161—180), uolus stoi- 
kų sekėjas, parašęs graikų kalba filosofinį veikalą Eis beauton („Pastabos 


pačiam sau“), kuriame dėstomos stoikų pažiūros į gyvenimą. Sostą paliko 


savo sūnui Komodui, žiauriam ir patvirkusiam tironui. 


XVI 
IŠMINČIAI KASDIENINIAM GYVENIME 


Galima būtų dar pakęsti, jei tie žmonės būtų netinka- 
mi — kaip asilai muzikai — vien visuomeninėms tarny- 
boms, bet kad tik būtų iš jų kokia nors nauda kasdieni- 
niam gyvenime. Tačiau pakviesk išminčių į puotą, — ir 
jis tučtuojau sudrums nevaržomą nuotaiką puotaujančių 
arba savo niūriu tylėjimu, arba ne vietoje keliamais klau- 
simais. Pakviesk jį šokti, — jis šoks taip, kaip kupranu- 
garis. Pasiimk jį su savim į kokią nors viešą pramogą, — 
jis vien savo niūria mina sugadins žmonėms ūpą ir bus 
priverstas pasišalinti, kaip išmintingasis Katonas, kuris, 
užuot išlyginęs surauktus antakius, bevelijo išeiti iš tea- 
tro. Išminčiui įsikišus į pasikalbėjimą, visi netenka žado, 
tarytum vilką pamatę. Jei prireiks ką nors nupirkti, jei 
reikės sudaryti kokią nors sutartį, jei, trumpai sakant, 
kyla kalba apie vieną kurį iš tų reikalų, be kurių nejma- 
nomas kasdienis gyvenimas, — tas išminčius pasirodys 
tau tikras mulkis. Nei pats sau, nei tėvynei, nei savo arti- 
miesiems jis negali būti niekuo naudingas, nes nėra pri- 
tyręs gyvenimo reikaluose ir per daug yra tolimas nuo vi- 
suotinai priimtų pažiūrų ir visų saugomų papročių. Dėl 
tokios nedermės su tikrovišku gyvenimu ir papročiais 


neišvengiamai gimsta neapykanta visam, kas jį supa, nes 

žmonių visuomenėje visur pilna kvailumo, viskas daro- 
ma kvailių ir kvailių labui. Jei kas panorėtų vienas sukilti 
prieš visus, tai patarčiau jam pasekti Timono!” pavyz- 
džiu: bėgti kur nors į dykumą ir ten, vienatvėje, gėrėtis 


savo išmintim. 


123 Timonas - vienas dalyvių Lukiano dialogo, išversto paties Erazmo į lotynų 
kalbą. Turtingas atėnietis Timonas linksmai leido gyvenimą, puotauda- 
mas su draugais, kurie visi nusisuko nuo vaišingo šeimininko, kai tik šis 
prarado savo turtą. Tada Timonas ėmė nekęsti žmonių, gyveno užsidaręs 
ir mirė visiškoje vienatvėje. 


XVII 


KVAILYBĖ ŽAIDŽIA 
PATAIKAVIMU, NESĄMONE, TUŠČIA GARBE 


Bet grįžtu prie to, kas anksčiau buvo kalbėta. Kuri jėga 
sutelkė į valstybę tuos akmeninius, ąžuolinius, lauki- 
nius žmones, jeigu ne pataikavimas? Tiktai tokia prasme 
reikia suprasti padavimus apie Amfiono ir Orfėjo'?* cit- 
rą. Kas privedė prie taikos ir susitarimo romėnų liaudį, 
kai ji ketino sugriauti respublikos santvarką? Galbūt, 
kokia filosofinė kalba? Visai ne! Tai buvo tiesiog kvai- 


la, vaikiška pasakėčia apie pilvą ir kitus žmogaus kūno 


Sertorijaus 
galios 
demonstravimas 


"26 Amfionas ir Orfėjas — pusiau legendiniai dainiai. Amfionas, Tebų kara- 
lius, Dzeuso ir Antiopės sūnus, gavęs iš Hermio lyrą, kuria išmokęs nuos- 
tabiai skambinti (net akmenys sekdavę paskui jį skambinant); buvo vedęs 
Niobę ir baigė gyvenimą savižudybe. Orfėjas - priešhomerinio laikotarpio 
mitinis poetas-dainius, gyvenęs Trakijoje ir dalyvavęs argonautų žygyje. 
Lyrą gavęs iš Apolono ir taip gražiai ja skambinęs, kad iš susijaudinimo 
judėję medžiai ir uolos. Nustojęs žmonos Euridikės, pasidaręs mizoginu 
(moterų neapkenčiančiu) ir už tai bakchančių (Bakcho palydovių) buvęs 


orgijų metu sudraskytas. 

sąnarius'?7. Tokią pat naudą davė ir panaši Temistoklo" 


pasakėčia apie lapę ir ežį. Kokio išminčiaus kalba būtų 


galėjusi tiek padaryti, kiek padarė prasimanyti Sertori- 


129 


jaus'?? pasakojimai apie tariamai pranašišką stirną, arba 


30 padarė su 


apie bandymus, kuriuos garsusis spartietis 
17 Klasių kova senovės Romoje ypač paaštrėjo 494 m. pr. m. e., kada plebėjai 
su konsulu Apiju Klaudijum pasitraukė iš miesto į vad. „šventąjį kalną“ 
Tiberio pakrantėje. Senatas pasiuntė patricijų Menenijų Agripą tartis su 
plebėjais. Šis jiems papasakojo pasakėčią apie tai, kaip žmogaus kūno dalys 
pakėlė maištą prieš pilvą ir kaip visas organizmas dėl to nukentėjo. 
128 Temistoklas (514-449 m. pr. m. e.) - Atėnų valstybės vyras ir kariuomenės 
vadas. Kai atėniečiai ėmė bruzdėti dėl valstybės tarnautojų savavališku mo, 
Temistoklas bandė apraminti piliečius šitokia pasakėčia: į balą įklimpusią 
lapę apspitę uodai; kai lapės pagailėjęs ežys norėjęs uodus pavaryti, ši pasa- 
kiusi: „Nesikišk! Šitie jau prigėrė mano kraujo, ir jei juos pavarysi, atskris 
kiti, alkani ir todėl labiau godūs“. 
12? Sertorijus — I-ojo a. pr. m. e. romėnų kariuomenės vadas, demokratijos šali- 
ninkas. Aristokrato Sulos diktatūros metu atsimetė nuo Romos ir keletą metų 
laikėsi Ispanijoje su sau ištikima kariuomene, kurioje buvo nemažai politinių 
tremtinių. Pompėjo nugalėtas žuvo 72 metais. Kad pakeltų autoritetą kareivių 
akyse, Sertorijus paleidęs gandus, kad jo stovykloje bėgiojanti stirna nesanti 
paprasta, bet deivės Dianos (stirnų globėjos) jam pasiųsta. Be to, norėdamas 
vaizdžiai parodyti kariams susiklausymo ir vienybės reikalingumą, Sertorijus 
įsakęs jaunam stipriam kariui išrauti uodegą iš visai susenusio arklio. Šis tai 
atlikęs tik su dideliu vargu. Po to Sertorijus liepęs seniui padaryti tą pat su šau- 
niu žirgu. Raudamas po vieną ašutą, senis lengvai išrovęs visą žirgo uodegą. 
50 Likurgas — legendinis Spartos įstatymų leidėjas, gyvenęs tariamai IX a. 
pr. m. e. Norėdamas daiktiškai įrodyti spartiečiams, kad jo peršamoji jau- 
nuomenės auklėjimo reforma yra naudinga, Likurgas išauginęs ir išauklė- 
jęs du vienodo amžiaus vienos kalės šuniukus taip, kad vienas pasidaręs 
tingus ir daugėdys, o antras — vikrus ir santūrus. Šuniukams paaugus, Li- 
kurgas sukvietęs Spartos vyriausiuosius ir parodęs savo auklėtinius. Čia pat 
tupėjęs kiškis ir stovėjusi puodynė su ėdalu. Kai šunys buvo atrišti, vienas 
tuoj puolęs prie ėdalo, o antras ėmęs vytis kiškį. Šita vaizdžia pamoka Li- 
kurgas įtikinęs spartiečius, ir reforma buvo priimta. 

dviem šunim, arba to paties Sertorijaus išdaiga su arklio 


31 ir Numą“??, kurie valdė 


uodega? Nekalbėsiu apie Miną 
kvailą minią gudriai pramanytomis pasakėčiomis. Tos 
rūšies nesąmonės priverčia judėti milžinišką ir galingą 
žvėrį — liaudį. 

Ir atvirkščiai, kuri valstybė kada nors priėmė Plato- 


no ir Aristotelio??? įstatymus arba Sokrato dėsnius? Arba 


34 pasiaukoti mirusiųjų požemio 


kas paskatino Decijus 
1 Minas - legendinis Kretos salos valdovas ir įstatymų leidėjas, Pasifajos vy- 
ras ir tėvas Ariadnės, padėjusios didvyriui Tesėjui nukauti Minotaurą, bai- 
senybę, kuriai atėniečiai buvo Mino įpareigoti kas devynerius metus siųsti 
surijimui po 7 jaunuolius ir 7 merginas. Šiame padavime atsispindi žmonių 
aukojimo paprotys, patekęs į Graikiją iš netolimos Foinikijos, kurioje tokie 
aukojimai buvo atliekami dievui Molochui. 
132 Numa Pompilijus — antras Romos karalius, padidinęs dievybių skaičių, 
įkūręs daug šventovių, nustatęs tikybines apeigas ir būrimo taisykles. Savo 
veikloje vadovavęsis patarimais nimfos Egerijos, kuri apreikšdavusi jam 
dievų valią. 
133 Aristotelis (384—322 m. pr. m. e.) — didžiausias senovės filosofas, gamti- 
ninkas ir peripatetikų mokyklos steigėjas. 17-0s metų būdamas atvyko iš 
gimtosios Stagiros (Makedonijoje) į Atėnus ir pasidarė Platono mokinys. 
Paskui grįžo į Makedoniją, auklėjo ir mokė karaliaus Filipo sūnų, Aleksan- 
drą Didįjį. Šiam užėmus sostą, vėl atsidūrė Atėnuose, kur mokė jaunuo- 
menę vad. Likėjuje (iš čia „licėjus“); buvo įpratęs mokyti vaikščiodamas su 
mokiniais po Likėjaus portikus, papuoštus kolonadomis; iš čia jo sekėjai 
vadinosi peripatetikais (vaikščiojančiais). Ilgainiui buvo įtartas bedievybe, 
persikėlė į Eubojos salą ir ten, Chalkidos mieste, mirė 322 metais. Savo 
biblioteką ir visus raštus paliko mokiniui Teofrastui. Aristotelio veikalai 
liečia visus tada žinomus mokslus, o jo traktatai apie logiką ir kai kurias 
filosofijos sritis iki šiol nenustojo reikšmės. 
134 Decijai - romėnų patricijų giminė, kurios trys atstovai iš eilės žuvo kovose 
už tėvynę: tėvas žuvo 342 m. ties Veseriu, sūnus 295 m. — ties Sentinu ir 
vaikaitis 279 m. — ties Auskulu. 

Kvailybės 
tėvas 


karalijai, kas privertė Kurcijų“? pulti 


į prarają, jeigu ne tuščia garbė, toji 
vilioklė sirena, bet baisiai smarkiai 
peikiama mūsų išminčių? Kas gali 
būti kvailesnio, kaip šliaužioti liau- 
dies akivaizdoje ieškant tarnybų, 
dovanomis stengtis įgyti liaudies 
palankumą, vaikytis kvailių plo- 
jimų, džiaugtis sveikinamaisiais 


šūkiais, leisti nešioti save, lyg 


kokią statulą, triumfo iškilmių 
metu minios pramogai, arba leisti pastatyti save aikštėje, 
kaipo varinę statulą? Prie to dar pridėkite polinkį pūstis 
skambiais vardais ir pagarbiais titulais. Pridėkite dieviš- 
kuosius pagarbos pareiškimus, teikiamus niekingiau- 
siems žmogiūkščiams, ir iškilmingas apeigas, kuriomis 
sudievinami šlykščiausieji tironai. Visa tai yra kvailiau 
už kvaila. Visam tam išjuokti reikėtų ne vieno Demo- 
krito. Kas išdrįs tai paneigti? Bet argi ne iš šito šaltinio 
gimė žygdarbiai tų narsiųjų didvyrių, kuriuos iškalbingi 
135 Markas Kurcijus — romėnų jaunikaitis, pasižymėjęs 362 m. pr. m. e. šiomis 

aplinkybėmis: tais metais Romos forume atsiradęs nepaprastai gilus ply- 

šys; burtininkai paskelbę, kad plyšys turįs būti užpildytas, kitaip miestą 

ištiksianti nelaimė, o plyšį užpildyti, esą, galima tik tuo, kas yra Romoje 

brangiausio. Tada Kurcijus sušukęs: „Romoje nieko nėra brangesnio už 


ginklus ir drąsą!“, ginkluotas atsisėdęs ant žirgo ir su juo nudardėjęs į pra- 


rają, kurios šonai tuoj susiskliautę. 

vyrai iškėlė lig padangių savo raštuose? Kvailybė kuria 
valstybes, palaiko valdžią, įstaigas, religiją, valdymą ir 
teismą. Na ir kas gi pagaliau visas žmogaus gyvenimas, 
jei ne tam tikras Kvailybės žaidimas? 

Kreipkimės į mokslus ir menus. Kas, išskyrus garbės 
troškimą, galėjo paskatinti mirtingųjų protus išrasti ir 
perduoti būsimoms kartoms tiek daug ir, pagal visuotinę 
nuomonę, tokių puikių mokslų? Iš tikrųjų be galo kvaili 
tie žmonės, kurie manė, jog kažkokia garbė — už kurią 
nieko negali būti niekingesnio — gali jiems atlyginti už 
tiek nemiegotų naktų ir tiek išlieto prakaito. O vis dėlto 
Kvailybei, ir būtent jai, turite būti dėkingi už tiek ir to- 
kių puikių gyvenimo privalumų, ir kartu su tuo, už tai, 
kas yra visų saldžiausia — jūs džiaugiatės svetimų žmonių 


beprotybe. 


XVIII 
KVAILYBĖ REIKALAUJA, KAD JĄ PAGIRTŲ UŽ PROTINGUMĄ 


Dabar, po to, kai aš teisėtai atidaviau sau pagarbą už savo 
galybę ir pramanumą, lieka dar pagirti save už protingu- 
mą. Kas nors galėtų pasakyti, kad protingumas man tiek 
pat tėra giminiškas, kaip vanduo ugniai. Bet aš manau, 
jog man pavyks įrodyti ir šitą savo tvirtinimą, jei tik jūs 
klausysitės kaip pirma — atidžiai ir palankiai. 

Jei protingumas pirmų pirmiausia pasireiškia prak- 
tiškam buklume, tai kas, klausiu, turi teisę savintis gar- 
bingą protingo Žmogaus vardą — ar išminčius, kuris, iš 
dalies dėl nereikalingo kuklumo, iš dalies dėl dvasinio 
bailumo, nieko nesiryžta imtis, — arba visam kam drą- 
sus kvailys, nesulaikomas nei gėdos, kurios neturi, nei 
pavojaus, kurio nenuvokia? Išminčius kreipiasi į seno- 
vinius raštus ir ieško juose įvairių mokslinių subtilu- 
mų; kvailys, atvirkščiai, nuolat sukaliodamasis pačiam 
gyvenimo sūkury, tuo pačiu įsigyja, jei neklystu, tikrąjį 
protingumą. Tai jau aiškiai matė (nors ir aklas būda- 
mas) Homeras, kuris taip yra pasakęs: „Tai, kas įvyko, 
ir vaikas aiškiausiai suprasti pajėgia.“9* Tai reiškia: „Ir 
kvailas iš nelaimės pasimoko.“ Yra dvi didžios kliūtys, 


trukdančios teisingą dalykų supratimą: sarmatingumas, 


136 Homero. 

lyg ūkana aptemdąs sielą, ir baimė, sulaikanti nuo drą- 
saus veikimo pavojaus valandoje. Tačiau ir nuo gėdos, ir 
nuo baimės vienodai išvaduoja jus Kvailybė. Tiktai ne- 
daugelis mirtingųjų supranta, kaip naudinga ir patogu 
niekuomet nieko nesigėdyti ir viską išdrįsti. Jeigu pro- 
tingumu laikysime sugebėjimą teisingai įvertinti daiktus 
ir aplinkybes, tai paklausykite, prašau, kaip toli nuo šito 
yra tie, kurie už vis labiau giriasi tokiu sugebėjimu. Pir- 
mų pirmiausia nėra jokio abejojimo, jog visi daiktai turi 
du veidus, panašiai kaip Alkibiado“?? silėnai, ir tie veidai 
visai nepanašūs į vienas kitą. Taip, kad, pavyzdžiui, tai, 
kas iš išorės yra tarytum mirtis, jeigu pažvelgsi vidun, 
pamatysi gyvenimą, ir atvirkščiai, kas atrodo gyveni- 
mas, yra mirtis, kas grožis — šlykštumas, kas atrodo gau- 
sumas — didžiausias skurdas, kas gėdinga — garbinga, kas 
mokslinga — nemokšumas, kas galybė — silpnumas, kas 
kilnumas — menkavertiškumas, kas linksmumas —- liū- 
desys, kas pasisekimas — nesėkmė, kas draugystė — 
kivirčai, kas nauda — žala; trumpai sakant, nuplėšę silė- 
nui kaukę, pamatysime kaip tik priešingą dalyką tam, 
koks atrodė iš pirmo žvilgsnio. Jeigu toks mano sam- 


protavimas kam nors pasirodys perdaug filosofiškas, tai, 


“7 Alkibiadas (451—404 m. pr. m. e.) — Atėnų valstybės vyras, Sokrato bičiu- 
lis. Platono dialoguose dažnai vaizduojamas dalyvaujančiu pokalbiuose su 
Sokratu. Apie silėnus kalbama „Puotoje“ (XXII, B). 

Princo 
įkūnijimas 


rašau — pasakysiu aiškiau ir pa- 
y 


prasčiau. Kas nepripažintų, kad ka- 
ralius yra turtingas ir galingas? 
Bet jeigu jis neturi savo sieloje 
nieko gero, jeigu jis amžinai 
nepasotinamas, tai jis yra skur- 
džiausias iš skurdžių. Juo daugiau 
jo sieloje ydų, juo labiau jis yra 
2 niekingas vergas. Panašiu būdu 
galima būtų samprotauti ir apie kitus dalykus. Bet už- 
teks ir to vieno pavyzdžio. 

„Kuriam galui visa tai sakoma?“ — paklaus, galimas 
daiktas, kas nors iš jūsų. Tuojau išgirsite, kur aš lenkiu 
savo mintį. Jeigu kas nors nuplėštų scenoje kaukes akto- 
riams, vaidinantiems komediją, ir parodytų žiūrovams 
jų tikruosius, jiems būdingus, veidus, argi jis nesugadin- 
tų vaidinimo ir argi nebūtų vertas būti išvytas iš teatro 
akmenimis, kaip koks beprotis? Įsivaizduokit tiktai, kad 
tuo atveju visi daiktai staiga įgautų naują pavidalą, taip, 
jog kas ką tik buvo moteris staiga pasirodytų esanti vy- 
ras, kas ką tik dar buvo jaunuolis — senis, kas čia pat buvo 
karalius — pasigailėjimo vertas driskis, kas dievas — nie- 
kingas mirtingasis. Bet pašalinti šitą visą apgavystę — tai 
reiškia sugadinti visą vaidinimą. Juk tiktai apsimetimas 


ir persivalkstymas traukia žiūrovų akis! Be to, visas žmo- 

gaus gyvenimas yra ne kas kita, kaip tam tikra komedija, 
kurioje visi žmonės, užsidėję vieni tokias, kiti kitokias 
kaukes, vaidina kiekvienas savo rolę, kol choregas**š nu- 
veda juos šalin iš proskenijumo***?. Tas choregas dažnai 
vienam ir tam pačiam vaidilai paveda įvairias roles; tuo 
būdu purpuru dėvįs karalius staiga pasirodo mūsų aki- 
vaizdoje kaip apdriskęs vergas. Tikrajam teatre viskas 
ryškiau pabrėžta, bet tikrumoje ten vaidina visiškai taip 
pat, kaip gyvenime. Kas gi būtų, jeigu dabar kuris nors 
išminčius, nukritęs iš dangaus, pradėtų staiga šaukti, 
kad tas, kurį visi laiko dievu ir savo viešpačiu, yra net ne 
žmogus, kadangi jis pasiduoda gyvuliškoms aistroms, o 
tiktai niekingas vergas, kadangi jis pats gera valia tarnau- 
ja daugeliui ir taip pat niekingų valdovų? Kas būtų, jei 
tas išminčius, sutikęs žmogų, verkiantį savo mirusio tėvo, 
lieptų jam džiaugtis, nes velionis tiktai dabar, esą, pra- 
dedąs iš tikrųjų gyventi: juk šis mūsų gyvenimas — esąs 
tiktai mirties pavidalas. Kas būtų, jei tas pats išminčius, 
pamatęs žmogų, kuris giriasi savo protėviais, pavadin- 
tų jį be kilmės elgeta, net pavainikiu, remdamasis tuo, 
kad jis yra labai nutolęs nuo dorybės, vienintelio tikrojo 
138 Choregas — choro rengėjas. Taip vadinosi turtingieji Atėnų piliečiai, pa- 

siimdavę pareigą apmokėti išlaidas, susijusias su teatro vaidinimų pasta- 

tymu. 


132 Proskenijumas - graikų teatro scenos priešakinė dalis, kur stovėjo ir veikė 
aktoriai (atitinka mūsų sceną). 

kilnumo šaltinio? Kas būtų, jeigu jis su visais ir su kie- 
kvienu sumanytų samprotauti panašiu būdu? Argi nepra- 
dėtų visi žiūrėti į jį, kaip į pavojingą beprotį? Kaip nėra 
nieko kvailesnio už išmintį ne vietoje, taip nieko negali 
būti negudresnio už protingumą ne laiku. O negudriai 
elgiasi kiekvienas, kuris nenori skaitytis su esama daik- 
tų padėtimi, kuris nesupranta ir neatsimena pagrindinio 
kiekvienos puotos dėsnio — arba gerk, arba eik sau, — ir 
reikalauja, kad komedija nebūtų komedija. Atvirkščiai, 
protingas yra tas, kas, būdamas mirtingas, nesistengia 
būti išmintingesnis, negu tai dera mirtingajam, kas pro 
pirštus žiūri į minios ydas arba mandagiai klysta drauge 
su minia. „Tačiau tai ir yra kvailumas“, — pasakys man. 
Nesiginčysiu, bet ir jūs turite sutikti su manim, kad tatai 


ir reiškia vaidinti gyvenimo komediją. 


XIX 
KVAILYBĖ VEDA PRIE IŠMINTIES 


Ir dar štai ką... Bet, dievai nemirtingieji! Ar kalbėti man 
toliau, arba jau dabar nutilti? Bet kodėl nutilti, kada mano 
žodžiai — tikriausia teisybė! Tiktai tokiam svarbiam reika- 
lui, galbūt, ne pro šalį būtų pasikviesti į pagalbą Heliko- 
no"? mūzas, kurių poetai yra įpratę šauktis dėl kiekvieno 
niekniekio. Taigi padėkite man truputį, Jupiterio dukros, 
kad galėčiau įrodyti, jog į tą aukštąją išmintį, į tą laimės 
tvirtovę, kaip ją praminė filosofai, nesurasite kelio, jeigu 
Kvailybė nesutiks būti jūsų vadovu. Jau ir anksčiau yra 
pripažinta, kad visi jausmai yra Kvailybės žinioje. Tuo ir 
skiriasi nuo mulkio išminčius, kad šis vadovaujasi protu, 
o ne jausmais, kaip anas. Štai kodėl stoikai rūpinasi ati- 
tolinti nuo išminčiaus visus susijaudinimus kaip kokias 
ligas, užmiršdami, jog tie susijaudinimai ne tiktai duoda 
kryptį, tarytum rūpestingi auklėtojai, skubančiam į iš- 
minties uostą, bet jie yra taip pat lyg koks šaunumo bota- 
gas ir pentinai, nes jie skatina žmogų prie kiekvieno gero 
darbo. Teisybė, tą atkakliai ginčija dvigubas'“' stoikas Se- 
neka, draudžiąs išminčiui turėti bet kurį afektą. Bet taip 
elgdamasis jis įsivaizduoja jau ne žmogų, o kažkokį naują 


140 Helikonas — Bojotijos kalnagūbris, Apolono ir mūzų buveinė (žr. paaišk. 34). 
'41 Dvigubas — ypatingai griežtas. 

dievą, kokio niekuomet nebuvo ir niekuomet nebus. Aiš- 
kiau kalbant, jis sukuria marmurinę žmogaus panašybę, 
bejausmę ir be jokių žmogiškų ypatybių. Tegu filosofai, 
jeigu tai jiems patinka, didžiuojasi tuo savo išminčiumi, 
tegu jį myli, be jokio konkurento tai meilei, tegu gyvena 


142 


su juo Platono respublikoje", arba idėjų valstybėje, arba 


Tantalo'* soduose. Kas nebėgtų, siaubo pagautas, nuo 
tokios būtybės, lyg pabaisos, lyg šmėklos, neturinčios nė 
vieno įgimto jutimo, nežinančios nei meilės, nei gailes- 
tingumo, panašios į kietą akmenį arba į baugias Marpe- 
so uolas'“*, nuo kurios nieko nepaslėpsi, kuri niekuo- 
met neklysta, kuri, panašiai kaipakylasis Linkėjas, visa per- 
mato kiaurai, visa tiksliausiai apsvarsto pagal savo mokslo 
taisykles, kuri visa žino, kuri tik viena pati savim paten- 
kinta, tik viena turtinga, sveika, tik ji viena valdovė, tik 


ji viena laisva, trumpai sakant, tik ji viena — viskas'“. 


142 Platono respulika. Platono nuomone, geriausia respublika esanti ta, kurią 
tvarko filosofai, blogiausia — tironų valdoma. 

13 Tantalas — mitinis Frigijos karalius, Dzeuso ir Plutojos (turtingumo dei- 

vės) sūnus, pagarsėjęs savo turtingumu. Nusidėjęs dievams, buvęs nubaus- 

tas; apie jo kančias pasakoja Homeras (Od., XI, 588): 

Stovi jisai ežere, ik palūpio įbridęs gilumo; Tuoj nuo jo bėga vanduo, prasi- 

skyręs, ir matos po kojų Dugnas tik juodas, ir tas kuo greičiausiai iki sauso 

išdžiūsta. 

144 Marpeso uola —- marmuro kalnagūbris Marpesu (Paro saloje), minimas 

Vergilijaus „Eneidoje“ (VI, 470). Linkėjas. žr. paaišk. 230. 

143 Erazmas kiek laisvai cituoja Horacijaus pirmojo laiško pabaigą: Ad sum- 

mam: sapiens uno minor est love, dives, Liber, honoratus, pulcher, rex 


denigue regum. Praecipue sanus, nisi cum pituita molestast. 

O kad tik jis vienas tokios nuomonės apie save, tatai 
jam nesvarbu! Jis nesirūpina bičiuliu, nes jis pats niekam 
ne bičiulis; net dievams pasiryžęs užmesti kilpą ant ka- 
klo, nes visa, kas tiktai atsitinka gyvenime, jis išjuokia ir 
niekina, tarytum beprotybę. Štai koks galvijas yra tasai 
tobulasis išminčius! Jeigu klausimas būtų sprendžiamas 
balsuojant, pasakykite, kuri valstybė sutiktų turėti tokį 
valdovą, kuri kariuomenė norėtų turėti tokį vadą, kuri 
moteris išsirinktų sau tokį vyrą, kas sutiktų turėti prie 
stalo tokį puotautoją, kuris vergas pakęstų tokio pono 
jungą? Kas nevelytų jo vietoje bet kokio paskučiausio 
kvailio iš kvailių minios, kuris, būdamas kvailys, ge- 
riau už bet kurį kitą galėtų valdyti kvailius arba jiems 
būti paklusnus, kuris patiktų į save panašiems — o to- 
kių didelė daugybė! - kuris būtų švelnus su savo žmona, 
malonus su bičiuliais, linksmas puotoje, gražiai sugy- 
venamas ir manąs, kad jam niekas nesvetima, kas yra 
žmogiška. Tačiau man net koktu toliau kalbėti apie tą 
jūsų išminčių. Kreipkimės verčiau į kitus gėrius, kurių 


jums teikia kvailybė. 


XX 
GYVENIMO NEGANDOS 


Jei kas pažiūrėtų į mūsų pasaulį iš padangių aukštybės, 
kaip pagal poetų pasakojimus žiūri Jupiteris, kokių nelai- 
mių yra pilnas žmogaus gyvenimas! Koks pasigailėjimo 
vertas ir nešvarus gimimas, koks varginantis auklėjimas, 
kaip visokių nuoskaudų pilna vaikystė, jaunystė, kaip ap- 
sunkinra daugelio darbų nepakeliama senatvė, kaip kar- 
tus mirties būtinumas, toliau, per visą gyvenimą ištisa 
kariauna ligų, daugybė nelaimingų atsitikimų ir gyveni- 
miškų vargų. Kaip viskas permerkta tulžimi! Neminint 
jau, kiek pikto daro žmogus žmogui: neturtas, kalėjimas, 
negarbė, gėda, kankinimai, pinklės, išdavimas, šmeižtai, 
bylinėjimasis, apgaulės... Bet aš jau, rodosi, pradedu, anot 
graikų, skaičiuoti pajūrio smėlį. Nedera čia man kalbėti 
apie tai, kuriomis nuodėmėmis užsitraukė ant savęs visa 
tai žmonės, arba kuris apmaudus dievas pasmerkė juos 
gimti vargams ir liūdesiui. Iš tikrųjų, kiekvienas, kas pa- 
galvos kaip reikiant, niekuomet nepasmerks Mileto mer- 
ginų'““, kad ir koks pasigailėjimo vertas buvo jų likimas. 
Tačiau, kurie gi žmonės už vis dažniau nutraukdavo savo 
gyvybės siūlą, prisisotinę nebepakenčiamo gyvenimo 
“6 II-ojo m. e. amžiaus romėnų rašytojas Aulas Gelijus savo veikale Noctes 


Atticae pasakoja, kad Mileto mieste merginos tam tikrą laikotarpį buvusios 
apimtos savižudybės manijos. 

negandos? Ar ne tie, kurie atstovavo išmintį? Nekalbant 
jau apie diogenus'“, ksenokratus'“š, katonus, kasijus ir 
brutus, priminsiu čia Chironą““?, kuris, nors galėjo būti 
nemirtingas, bevelijo mirti. Matote patys, kas atsitiktų, 
jei visi žmonės būtų išminčiai: vėl prireiktų naujo mo- 


lio gabalo ir vėl naujo puodžiaus Prometėjo““?. Tačiau 


aš, pasinaudodama iš dalies žmonių tamsuoliškumu, 
iš dalies nepastabumu, kartais užmiršimu visų negero- 
vių ir viltimi, jog bus geresnė ateitis, o kartais pasal- 
dindama žmonių džiaugsmus palaimos medumi, taip 
sėkmingai padedu jų varguose, kad niekas nenori skir- 
tissu gyvenimu, netir tada, kai, Parkoms“*' pabaigus verp- 
ti siūlą, jau pati gyvybė juos ima apleisti. Ir juo mažiau 


žmogui priežasčių branginti gyvenimą, juo stipriau jis 


147 Diogenas iš Sinopo (414-323 m. p. m. e.) — pagarsėjęs Atėnuose filosofas- 
cinikas, gyvenęs statinėje. Pasakojama, kad jį kartą aplankęs Aleksandras 
Didysis ir paklausęs, ko šis iš jo pageidautų. Diogenas atsakęs: „Vieno te- 
noriu: pasitrauk kiek į šalį, nes stovėdamas priešais statinę, užstoji man 
saulę“. 

148 Platono mokinys Ksenokratas iš Chalkidos (396-314 m. p. m. e.), ilgą 

laiką buvęs Platono filosofinės mokyklos, ilgainiui gavusios Akademijos 

vardą, vadovas (po Platono mirties). 

14 Chironas - kentauras, jūrų dievo Poseidono sūnus, pagarsėjęs savo išminti- 

mi ir giliu gamtos pažinimu, Achilo ir gydymo dievo Asklepijaus mokyto- 

jas. Jo auklėtiniais laikomi taip pat Homero minimas burtininkas Teiresijas 

ir kiti graikų epo didvyriai. Chironas galėjęs likti nemirtingas, bet būdamas 
sužeistas ir negalėdamas pakęsti skausmo, jis atsisakęs nuo nemirtingumo. 

130 Pagal padavimą, Prometėjas sutvėręs pirmuosius žmones iš molio. 

151 Trys Parkos (Kloto, Lachesis, Atropos) — likimo deivės, verpusios žmo- 


gaus gyvenimo siūlą. 

Išsipustęs 
senis 


kabinasi į jį — tiek jiems tolimas bet koks persisotinimas 
gyvenimu. Mano dėka jūs matote visur Nestoro amžiaus 
senelių, kuriems nebeišliko net Žmogiš- 
ko pavidalo, šveplenančių, be atminties, 
be dantų, plikų, arba pavaizduojant juos 
Aristofano žodžiais, nešvarių, susilenku- 


sių, nelaimingų, raukšlėtų, plikų, bedan- 


N čių, impotentų; ir vis dėlto jie taip 
WA ` gėrisi gyvenimu, taip jauninasi, jog 

vienas, žiūrėk, dažo savo žilę, antras 
pridengia plikę pridėtinėmis garbanomis, trečias įsista- 
to dantis, galbūt, ištrauktus iš kokios kiaulės žiaunos, 
ketvirtas gailiai dūsauja įsimylėjęs kažkokią mergiotę ir 
meilės kvailiojimuose net kartais pralenkia geltonsnapį 
jaunuolį. Kitas jau viena koja karste, tikras senas krėklys, 
o, žiūrėk, ima sau jauną žmoną, žinoma, be dalies, ir ima 
ją ne tiek sau naudotis, kiek kitiems. Tai pasitaiko taip 
dažnai, kad sukelia netgi pagyrimus. Dar juokingiau, 
kada išgverusi senė, panaši į lavoną ir tarytum ką tik grį- 
žusi iš mirusiųjų karalijos vien tik ir kartoja „balandėli 
mano“, mūdrauja, kraiposi gašliai, lyg ožiai, prisivilioja už 
nemažą atlyginimą kokį nors Faoną, išvien dažosi veidą, 
neatsitraukia nuo veidrodžio, nusipešioja nuo gėdingos 
savo kūno dalies plaukus, atstato parodai savo suvytusias 


senas krūtis, drebančiu urzgiančiu balsu žadina užmigu- 

sius savo geidulius, girtuokliauja, įsimaišo tarp šokančių 
merginų, braižo meilės laiškus. Visi iš to juokiasi, nes 
tai iš tikrųjų labai kvaila. Tačiau pačios senelės savim 
patenkintos, džiaugiasi gyvenimu, tartum pasigeria me- 


daus saldumu, jaučiasi laimingos, — vis 


dėl mano geradarybių. Ir aš prašyčiau 
visus, kam tatai atrodo esant juokinga, 
pagalvoti turint laiko: kas geriau — ar 
tokiu būdu džiaugtis gyvenimu, pade- 
dant Kvailybei, arba, kaip sako- 


ma, ieškoti skersinio kilpai? O 


Pasipuošusi 
senė 


dėl gėdos, kurią pagal bendrą 
nuomonę užtraukia tokie darbai, tai mano kvailiukams 
tarytum jos nė būti nėra: jie arba visai jos nenuvokia, 
arba, jeigu ir nuvokia, tai lengvai su ja susigyvena. Štai, 
jei ant galvos akmuo nukrinta, tai tikra nelaimė, o gėda, 
negarbė, plūdimas ir piktas gandas tiktai tiek gali būti 
pavadinti nelaimėmis, kiek mes juos pajuntame. Kas čia 
blogo, kai visi tave nušvilpia, jei tik tu pats sau ploji'?2? 


Bet tai įmanoma tiktai padedant Kvailybei. 


2 Minimas Horacijaus pasakymas (Sat. I, 1, 66): ... populus me sibilat, at 


mihi plaudo („žmonės mane iššvilpia, o aš sau ploju“). 


XXI 
MOKSLAI, JŲ ATSIRADIMAS IR PASKIRTIS 


Įsivaizduoju sau, kaip ims ginčytis su manim filosofai. 
„Būti apimtam kvailumo, — pasakys jie, — klysti, apgau- 
dinėti save, tūnoti tamsume — visa tai reiškia būti nelai- 
mingam.“ O aš pasakysiu, kad tai reiškia būti žmogu- 
mi. Nematau priežasties, dėl ko vadinti tokius žmones 
nelaimingais, jeigu jie taip yra gimę, taip išauklėti, taip 
įpratinti ir jeigu toks yra bendras visų likimas. Juk nėra 
jokios nelaimės, jei visais atvejais esame panašūs į kitas 
savo giminės būtybes. Priešingu 


atveju tektų gailėtis žmogaus dėl 


to, kad jis negali skraidyti drauge 
su paukščiais, nevaikščioja keturio- 
mis drauge su visais kitais gyvuliais 
ir neturi kaktoje ragų, kaip jautis. Iš 
tikrųjų, tuomet tektų pavadinti nelaimin- 
gu net gražiausią žirgą dėl to, kad jis nei 
N gramatikos nesimokė, nei pyra- 
NVV gaičių nevalgo, taip pat ir 
S jautį — dėl to, kad jis netinka 
< 


Advokatas daryti pratimus palestroje’®. 


133 Palstera — sporto aikštelė senovės Graikijoje. Ilgainiui palestros (palaistra) 
vardą imta taikyti mokyklai. 


88 


Taigi, kaip gramatikos nemokąs žirgas nėra nelaimingas, 
lygiai taip negalime vadinti nelaimingu ir kvailo žmo- 
gaus, nes jau tokia jo prigimtis. Čia vėl susilauksiu užme- 
timų iš gudragalvių ginčininkų. „Tam ir duoti žmogui 
mokslai, — pasakys jie, — kad jie, šviesdami protą, pa- 
pildytų spragas, kurias paliko gamta.“ Bet argi tai bent 
truputį panašu į tiesą? Gamta, sukūrusi su tokiu atidžiu 
rūpestingumu ir budrumu museles, žoles ir gėles, argi 
galėjo užsnūsti ir tik vienam žmogui padaryti išimtį, nes 
jis tik vienas tereikalingas esąs mokslo? Žmonių giminės 
pražūčiai išrado mokslus Teutas““, tas piktas genijus, 
žmonių giminės priešas. Visai nebūdami mūsų palaimai 
naudingi, mokslai kenkia net ir tam tikslui, kuriam jie 
neva sukurti, kaip tatai grakščiai ir sąmojingai įrodinėja, 
kalbėdamas apie rašto išradimą, Platono raštuose““* tasai 
protingasis karalius. Taigi, mokslai, drauge su kitomis 
žmogaus gyvenimo opomis, atsirado pasaulyje tiktai dėl 
tų kaltės, iš kurių kilo ir visi kiti antkryčiai, o būtent, 
iš demonų. Tai rodo pats jų pavadinimas — „daimonai“ 
(raisyklingiau „demonai“, t. y. žinantieji). Juk aukso am- 
žiuje žmogaus giminė, neapsiginklavusi jokiais mokslais, 
gyveno sekdama vien gamtos nurodymais. Iš tikrųjų, 


134 Teutas - egiptiečių dievas, mitinis raidyno išradėjas. Jis taip pat buvo lai- 
komas skaitmenų, aritmetikos veiksmų, geometrijos ir astronomijos išra- 
dėju. 

"5 Dialoge „Faidras“. 

Gydytojas 


kuriam galui būtų reikėję gra- 
matikos, kada visi naudojosi 
viena bendra kalba ir kada kal- 
ba nieko kito nebuvo siekiama, 


kaip tiktai, kad žmonės suprastų 


vienas kitą? Kokią naudą būtų 
galėjusi duoti dialektika, kada nebuvo viena kitai prieš- 
taraujančių nuomonių? Argi vieta retorikai ten, kur 
nevedama jokių teismo ginčų? Kam reikia žinoti įsta- 
tymus, kai nėra blogų papročių, iš kurių, be abejonės, 
gimė geri įstatymai? Anais laikais žmonės buvo per daug 
dievobaimingi, kad būtų galėję bandyti tirti su nedoru 
smalsumu gamtos paslaptis, matuoti dangaus kūnų dydį, 
judesius ir veikimą. Jie būtų palaikę šventvagyste mirtin- 
gojo žmogaus troškimą pasidaryti protingesniam, negu 
tai lemta jo likimo. O beprotiška mintis tirti tai, kas yra 
anapus dangaus ribų, niekam ir į galvą neateidavo. Bet 
kai pirmykštis aukso amžiaus nekaltumas pamažu ėmė 
nykti, piktieji genijai, kaip jau sakyta, išrado mokslus, 
beje, pirmaisiais laikais jų buvo dar visiškai nedaug ir 
tiktai nedaug kas jais užsiimdavo. Vėliau chaldėjų““ 


prietaringumas ir nemaža laisvo laiko turėjusių graikų 


56 Chaldėjai — senovės Babilono gyventojai, pagarsėję įvairiais mokslais, ypač 
astronomija ir astrologija. Su chaldėjų vardu siejamas mokslo apie dangaus 


kūnus atsiradimas. 

lengvamintiškumas prie jų pridėjo šimtus naujų moks- 
lų, — tų tiktai protui kamuoti įrankių, taip kad dabar 
vienos gramatikos per akis pakanka, kad visą žmogaus 
gyvenimą paverstų nuolatine kančia. 

Be to, ir tarp pačių mokslų labiausiai branginami tie, 
kurie stovi arčiau prie sveiko proto, atseit, prie kvaily- 
bės. Badauja teologai, šąla fizikai, niekinami dialekti- 
kai. Tiktai vienas gydytojas yra gerbiamas ir laikomas 
vertingesnis už visus kitus, kaip sako Homeras”. Bet ir 
tarp pačių gydytojų — kas tamsesnis, akiplėšiškesnis už 
kitus, savim labiau pasitikįs, tas labiau vertinamas net 
vainikuotųjų valdovų. O ir pati medicina, ypač tokia, 
kokia daugelis dabar užsiima, yra ne kas kita, kaip me- 
nas pataikauti žmonėms, visiškai taip, kaip retorika. Prie 
gydytojų visų arčiausia stovi priekabių ieškotojai — teisi- 
ninkai. Nežinau, tiesiog, galbūt, net reikėtų juos pasta- 
tyti pirmoje vietoje. Visi filosofai, pašiepdami, vieningai 
vadina jų amatą asilišku. Ir vis dėlto, nuo tų asilų spren- 
dimo priklauso daugybė gyvenimiškų reikalų — tiek 
svarbių, tiek ir niekingų. Jų dvarai auga, tuo tarpu kai 
teologas, pasiekęs visas dievybės paslaptis, čiulpia lubiną 
ir nuolat kariauja su blakėmis ir blusomis. Vadinasi, jei 
tarp mokslininkų laimingesni už kitus yra tie, kurie yra 


157 Iliada, XI, 513: 
Gydyt mokėdamas už visą būrį kitų jis brangesnis. 

giminiškesni Kvailybei, tai juo labiau laimingi tie žmo- 
nės, kurie susilaiko nuo bet kokio sąlyčio su mokslais 
ir vykdo vien tiktai paliepimus gamtos, kuri niekuomet 
neklysta, jei tiktai mes nepabandome peržengti žmogaus 
likimui nustatytų ribų. Gamta neapkenčia dirbtinio 
blizgesio, ir visų geriausiai bujoja tai, kas nesudarkyta 


jokio dirbtinumo. 


XXII 
NEDRESIRUOTI GYVULIAI — LAIMINGIAUSI 


Pažiūrėkite taip pat į bet kurią kitą gyvųjų būtybių 
veislę: visų laimingiausi yra tie, kurie nėra patyrę jokio 
dresiravimo, bet gyvena vien tiktai pagal gamtos dėsnį. 
Kas laimingesnis ir nuostabesnis už bites? Nors jos neturi 
net visų mūsų kūno pojūčių. Ką panašaus gali sugalvoti 
architektūra pastatų statyme? Kuriam filosofui pavyko 
kada nors įsteigti tokią tobulą valstybę? Arba paimkime 
arklį: savo pojūčiais jis artimas žmogui ir jau seniai pasi- 
darė jo žygių draugas, taip pat kartu su juo pakeldamas 
visus vargus. Dažnai lenktynių metu, kai jis gėdisi būti 
nugalėtas ir įtempia iki paskutiniųjų visas savo jėgas, 
arba kai mūšyje, siekdamas pergalės, būna priešo per- 
veriamas, jis griūva snukiu į žemę kartu su savo jojiku. 
Nekalbėsiu apie aštrius žąslus, kandžius pentinus, tvarto 
pertvaras, panašias į kalėjimo vienutes, stirnakojus, bo- 
tagus, pančius, jojiko sunkumą ir apskritai apie visą tą 
tragišką vergiją, į kurią savavališkai pasidavė tuo tikslu, 
kad, sekdamas galingaisiais vyrais, atkeršytų priešui. 
Kiek daug gražesnis yra muselių ir paukštelių, tesilai- 
kančių vien gamtos dėsnių, gyvenimo būdas! Kad tiktai 
žmonės nepersekiotų jų savo pinklėmis! Kai paukščiai, 


patekę į narvelius, pripranta plepėti žmogaus balsu, jie 

praranda viso savo įgimto grožio blizgesį. Taip visa, kas 
sukurta gamtos, stovi aukščiau už viską, kas suklastota 
meno! Todėl nerandu aš pakankamai pagyrimų tam bu- 
vusiam Pitagoru gaidžiui“š, kuris iš eilės buvo filosofas, 
vyras, moteris, karalius, prasčiokas, žuvis, arklys, varlė ir 
net, kiek atsimenu, kempinė ir galų gale nusprendė, jog 
nieko nėra nelaimingesnio už žmogų, nes visi kiti gyvu- 
liai tenkinasi tomis ribomis, į kurias juos įterpė gamta, ir 


tiktai vienas žmogus bando išeiti iš savo likimo rubežių. 


158 Viename Erazmo išverstame Lukiano dialoge pasakojama, kaip filosofo 
Pitagoro siela apsigyvenusi gaidyje, moteryje, karaliuje, žuvyje ir kt. Mat, 
Pitagoras tikėjo, kad žmogaus siela po mirties pereina į kokio gyvulio, ar 


kito gyvio kūną, o tam mirus, į kitą ir t. t. Tai vadinama metampsichoze. 


XXIII 
KVAILIAI LAIMINGESNI UŽ IŠMINČIUS 


O tarp žmonių kvailius stato anas gaidys daug aukščiau 
už mokslininkus ir didžiūnus. Grilas pasirodė gudresnis 
už „daugel prityrusį Odisėją, kada jis bevelijo verčiau 
kriuksėti tvarte, negu patirti drauge su savo ponu naujas 
nelaimes. Šiuo atžvilgiu su manim, rodos, sutinka ir pats 
Homeras, visokių pasakėčių tėvas, nes jis nuolat mir- 
tinguosius vadina pasigailėjimo vertais ir nelaimingais, 
o savo gudrųjį Odisėją dažnai vadina vargingu. Jis nė 
karto neduoda tokio vardo nei Pariui, nei Ajantui, nei 
Achilui. O kodėl taip? Ar ne todėl, kad tas gudrusis Odi- 
sėjas nieko nesiimdavo daryti be Palados patarimo, buvo 
be galo protingas ir nuolat atmesdavo prigimties įtaigą? 
Taigi, tarp mirtingųjų visų toliausiai stovi nuo palaimos 
tie, kurie veržiasi prie išminties. Gi dvigubai kvaili yra 
tie, kurie, būdami užgimę žmonėmis, svajoja pasidary- 
ti panašūs į nemirtinguosius dievus ir pagal gigantų“? 
pavyzdį — kariauja prieš gamtą, panaudodami mašinas, 
vadinamas mokslais. Užtat kuo mažiausiai nelaimin- 
gi yra tie, kurie kuo arčiausi galvijų būsenai bei kvai- 
lumui ir nesistengia pasiekti tai, kas neduota Žmogui. 


159 Gigantai — milžinai, žemės sūnūs, mėgine šturmuoti Dzeuso buveine 
ginę 


Olimpą, bet buvę Dzeuso žaibu nutrenkti žemyn. 

Tiesa - 
kvailių privilegija 


Pasistengsime paaiškinti tai 
ne kokiomis stoikų enti- 
memomis'*“, bet pačiu 

paprasčiausiu ir vi- 
siems, kaip ant delno, 


aiškiu būdu. Prisiekiu 


nemirtingaisiais dievais, 
ar ne užvis laimingiausiai gyvena tie žmonės, kurie yra 
vadinami juokdarių, kvailių, mulkių, avigalvių ir kito- 
kiais į juos panašiais — gražiausiais, kaip man atrodo — 
vardais? Tai, ką aš tuojau pasakysiu, iš pirmo žvilgsnio 
gali pasirodyti nesąmonė, ir vis dėlto tai yra tikra tei- 
sybė. Pirmų pirmiausia tos rūšies žmonės yra laisvi nuo 
mirties baimės, labai didelio, prisiekiu Jupiteriu, pikto. 
Jie nepažįsta sąžinės graužimo, nesibijo vaiduoklių ir ki- 
tokių nebūtybių, nesikankina būsimųjų nelaimių baime, 
būsiančių palaimų viltimi nesusivilioja. Trumpai sakant, 
jų neslegia tūkstančiai rūpesčių, kurių pilnas mūsų gy- 
venimas. Jie nesigėdina, nesibaimina, nieko nesiekia, ne- 
pavydi, nieko nemyli ir negerbia. Jei padarytų dar vieną 
žingsnį į galvijiško bemintiškumo pusę, tai, teologų nuo- 
mone, jie prarastų net sugebėjimą nusidėti. Apsvarstyk, 
kvailasis išminčiau, visus rūpesčius, kurie dieną ir naktį 


160 Entimema - tai protinis sprendimas (silogizmas), kurio viena premisa yra 


nepasakoma, nors ir turima galvoje. 

graužia tavo sielą, surink krūvon visus savo gyvenimo 
negerumus ir tuomet tu suprasi, nuo kiek daug pikto aš 
išgelbsčiu savo kvailiukus. Be to, pridėk čionai, kad jie ne 
tiktai patys amžinai džiaugiasi, išdykauja, dainuoja, juo- 
kiasi, bet dar daugiau, — vien savo pasirodymu ir kitiems 
visiems žmonėms teikia malonumą, linksmumą, pokš- 
tus ir juoką. Tarytum jie tik tam yra leisti gailestingųjų 
dievų, kad išvaikytų visus žmogaus gyvenimo liūdesius. 
Iš čia ir kyla tai, kad tuo metu, kai visi žmonės apskritai 
nevienodai elgiasi su vienas kitu, kvailiukus visi lygiai 
myli, kaip artimus giminaičius, pasikviečia pas save, 
guodžia, lepina, apdovanoja, vaišina ir padeda jiems ne- 
laimėse. Jiems leidžia nebaudžiamai kalbėti ir daryti kas 
patinka. Niekas nedaro jiems nieko pikto, net laukiniai 
žvėrys, tarytum jausdami jų nekaltumą, jų neliečia. Jie 
tikrai yra dievų globojami, ir ypač — manęs, todėl ne be 
pagrindo juos laiko tokioje pagarboje. Kvailius net didie- 
ji valdovai taip labai mėgsta, kad be jų negali nei valgyti, 
nei vaikštinėti, ir iš viso net nė vienos valandos be jų pra- 
leisti. Savo bepročius valdovai myli, be jokio abejojimo, 
daug labiau už niūrius išminčius, kurių vieną kitą, beje, 
taip pat laiko savo rūmuose, norėdami įsigyti daugiau 
garbės. To kvailių didesnio vertinimo priežastis yra tiek 
pat aiški, kiek ir paprasta: mat, išminčiai paprastai pra- 


nešinėja valdovams tik liūdnus dalykus; išdidūs dėl savo 

mokslingumo, jie kartais nesibijo užgauti švelnias valdo- 
vo ausis aštria tiesa. O kvaili juokdariai teikia valdovams 
kaip tik tai, ko jie visokiais būdais labiausiai siekia: links- 
mus išsišokimus, juokus, kvatojimus, nerūpestingumą. 
Įsidėmėkite dar ir tai, kad tik vieni kvailiai tikrai sako 
tiesą. Tai taip pat puiki kvailių ypatybė. Nes kas gi la- 
biau yra girtina už teisybę? Nors Alkibiado pas Platoną 
pasakytoji patarlė priskiria teisybę vynui ir kūdikystei, 
bet tikrumoje ta garbė pagal nuopelnus priklauso man. 
Tatai liudija ir Euripidas““', kuris sukūrė tą garsų posakį 
apie mane: „Kvailas kvailai ir kalba“. Kas kvailio širdyje, 
tas ir jo veide parašyta, tą jis ir žodžiu pasako. O pas iš- 
minčiai, kaip pasakė tas pats Euripidas, turi du liežuvius, 
kurių vienas kalba tiesą, o kitas — tai, kas jiems atrodo 
naudinga, atsižvelgiant į laiką ir aplinkybes. Jie sugeba 
juoda paversti balta, iš vienų ir tų pačių lūpų pūsti pa- 
eiliui ir šalta ir karšta, viena slėpti krūtinėje, o visai ką 
kita reikšti kalbomis. Nors pažiūrėti valdovai ir yra labai 
laimingi, man tačiau atrodo jie nelaimingiausi iš mirtin- 
gųjų — ta prasme, jog niekas nesako jiems tiesos, ir vietoje 
bičiulių jie turi tik pataikautojus. Bet, pasakys man kas, 
karalių ausys nepakenčia tiesos: dėl tos priežasties ir ven- 
gia valdovai išminčių, nes, esą, biją, kad neatsirastų tarp 


161 Euripidas (480-406 m. pr. m. e.) — trečias (po Aischilo ir Sofoklo) didysis 
graikų tragikas. Minima vieta iš jo tragedijos „Bakchantės“. 

jų koks laisvesnis žmogus, 
kuris išdrįstų kalbėti dau- 
giau teisingus, negu ma- 
lonius dalykus. Taip ir 
yra: valdovams teisybė 
nepakenčiama. Bet tai ir 


yra nuostabu mano kvai- 


liukų atžvilgiu, jog iš jų ne 
tiktai tiesa, bet ir aiškūs priekaištai išklausomi su ma- 
lonumu. Tegu prasitaria neatsargų žodį išminčius: savo 
galva jis užmokės už tai. O kvailo juokdario lūpose tos 
pačios kalbos sukelia tiktai linksmumą. Nes teisybei yra 
būdinga kažkas džiuginančio, jeigu tiktai neprimaišoma 
prie jos ko nors įžeidžiamo. O sugebėjimą kalbėti tiesą, 
nieko neįžeidžiant, dievai davė tiktai vieniems kvailiams. 
Maždaug dėl tų pačių priežasčių ir moterys labiau myli 
tos rūšies vyrus, nes jos daugiau už bet ką kitą yra lin- 
kusios į linksmumą ir visokias nesąmones. O be to, kad 
ir kas atsitiktų moteriai su kvailiu, nors kartais ir pats 
rimčiausias dalykas, ji tai lengvai išaiškins, kaip žaidimą 
ir juoką, nes neišsenkamas yra tos lyties išradingumas, 
kai reikia pridengti savo negerus darbelius. 

Bet grįžtu prie kvailių palaimos. Išgyvenę su didžiau- 
siu malonumu gyvenimą, nenuodijamą jokios mirties 


baimės ir nujautimo, jie persikrausto stačiai į Elisijaus 

Šeimos 
kvailys 


Laukus'*?, kad ir ten savo pokštais linksmintų nuobo- 
džiaujančių teisingųjų sielas. O dabar pabandykite pa- 
lyginti kokio nors išminčiaus dalią su kvailo juokdario 
likimu. Įsivaizduokite, kaip visišką priešingumą, žmogų, 
kuris visą savo kūdikystę ir jaunystę praleido besimoky- 
damas visokių mokslų, kuris gražiausią savo gyvenimo 
dalį prarado nuolat budėdamas, rūpindamasis ir dar- 
buodamasis, o net ir likusiaisiais savo gyvenimo metais 
nepatyrė jokių malonumų, amžinai būdamas taupus, 
neturtingas, liūdnas, niūrus, pats sau reiklus ir griežtas, 
kitiems sunkus ir nepakenčiamas, su išblyškusiu veidu, 
sulysęs, paliegęs, pusiau aklas, be laiko pasenęs ir pra- 
žilęs, prieš laiką besiskiriąs su gyvenimu. Beje, ar ne vis 
tiek pat, kada jis mirs? Juk jis ir negyveno niekuomet! 


Štai jums tobulas to išminčiaus paveikslas. 


'*? Elisijaus Laukai — palaimintas kraštas žemės vakaruose, kur gyvenusios 
teisingųjų žmonių vėlės. 


XXIV 
KODĖL DERA VERTINTI BEPROTYBĘ 


Bet čionai vėl ėmė kurkti man į ausis stoikų varlės. „Nie- 
ko, — sako jos, — nėra taip pasigailėjimo verto, kaip bepro- 
tybė, o didžiausias kvailumas yra beprotybės kaimynas, 
arba, teisingiau sakant, jis ir yra tikroji beprotybė. Ką 
reiškia būti bepročiu, jeigu ne klysti visuose savo sampro- 
tavimuose?“ Bet patys šitie išminčiai klysta nuo pradžios 
iki galo savo kelyje. Išsklaidykime, mūzoms palankiai 
nusiteikus, ir šitą jų silogizmą. Jie elgiasi labai, tiesa, gu- 
driai, bet panašiai, kaip Platono raštuose Sokratas kad 
skelia Venerą į dvi dalis™®? ir iš vieno Kupidono daro du, 
taip ir šitiems dialektikams reikėtų skirti beprotybę nuo 
beprotybės, jeigu tiktai jie patys nori atrodyti esą sveiko 
proto. Juk ne kiekviena beprotybė žalinga. Kitaip esant, 
Horacijus nebūtų pasakęs: „Ar nevilioja manęs malo- 


ni beprotybė?“““ Ir Platonas nebūtų pastatęs poetų, 


163 Platono dialoge „Puota“ (VIII, D) Pausanijas (ne Sokratas) skiria dvi 
Afrodites (Veneras) ir du Erotus (Kupidonus): „Visi žinome, kad nėra be 
Eroto Afroditės. Jei ji būtų viena, būtų vienas ir Erotas. Bet kadangi yra 
dvi Afroditės, turi būti ir du Erotai. Iš tikrųjų, argi ne dvi deivės? Vie- 
na - vyresnioji, neturinti motinos, Urano duktė, kurią ir vadiname Uranija 
(Dangiškąja); antra — jaunesnioji, Dzeuso ir Dionės duktė, kurią vadiname 
Pandemos (Žemiškąja). Taigi būtinas dalykas, kad ir aną Erotą, kurs an- 
trajai deivei padeda, teisingai vadintume Žemiškuoju, o pirmąjį — Dangiš- 
kuoju.“ 

164 Horacijus, carm. III, 4, 5: an me ludit amabilis insania? 

pranašų ir įsimylėjusių siautėjimo aukščiausiųjų gyveni- 
mo gėrių tarpe, ir ana žynė nebūtų pavadinusi Enėjo'“* 
žygio beprotišku. Iš tikrųjų beprotybė būna dviejų rūšių: 
kartais ji siunčiama iš požeminės valstybės žiaurių dei- 
vių — keršytojų, kurios, apgyvendindamos mūsų krūti- 
nėje nuodingas gyvates, uždega ją arba karo karštlige, 
arba tuo nepasotinamu aukso troškimu, arba ta neleis- 
ta ir gėdinga meile, arba ta aistra žudymams, incestui, 
šventvagystei ir kitoms panašioms nedorybėms, arba 
persekioja nusikaltusį žmogų, baugindamos jį furijomis 
ir siaubu. Bet yra ir kita beprotybė, kuri labai skiriasi 
nuo anos, beprotybė, kylanti iš manęs ir visiems labiau- 
siai pageidautina. Ji ištinka žmogų kiekvieną kartą, kada 
kuri nors maloni proto klaida išvaduoja sielą iš kankina- 
mų rūpesčių ir tuo pačiu metu pripildo ją pasimėgavimo. 
Panašią proto klaidą, lyg kokią geriausią dievų dovaną, 
ir pageidauja turėti viename savo laiške Atikui'“* Cicero- 
nas, kad jos pagalba galėtų nejausti daugybės jį supančių 
nelaimių. Kažką panašaus išgyveno ir tas argietis, kuris 


buvo tiek beprotis, kad ištisas dienas prasėdėdavo vienui 


16° Enėjas — Vergilijaus „Eneidos“ vyriausias herojas romėnų tautos legendinis 
pranokėjas. Čia minima „Eneidos“ VI giesmės vieta (130 e.), kur žynė Sibi- 
lė piešia Enėjui sunkumus, kuriuos teks jam nugalėti grįžtant iš požemio 
viešpatijos. 

166 Pomponijus Atikas - Romos turtuolis, poetų globėjas, oratoriaus Cicerono 


bičiulis. 


102 


vienas teatre, juokdamasis, plodamas delnais, džiaugda- 
masis, tarytum dalyvaudamas vaidinant puikiausią tra- 
gediją, tuo tarpu kai iš tikrųjų tuo laiku nebuvo jokių 
vaidinimų. Šiaip, visuose kituose gyvenimo reikaluose jis 


elgėsi visiškai padoriai: 


Mielas jis buvo draugams, meilus žmonai, 
vergų nekankino, 
Triukšmo nekėlė, jei vergas nukniaukdavo kartais 


kiek vyno. 


Tačiau, kai giminių pastangomis jis nugalėjo ligą vaistais 


ir atsipeikėjo, šitaip nedelsdamas jis ėmė skųstis: 


Rūpesčiu savo manęs neišgelbėjot, vien tik pražudėt: 


Laimę staiga praradau, kai pametė proto klydimas. 


Ir teisingai: jie patys klydo; ne jam, bet jiems patiems 
labiau reikėjo gydymo, nes tada nebūtų atėję jiems į gal- 
vą vaistažolėmis vyti laukan, tarytum kokią ligą, tokią 
palaimintą ir malonią beprotybę. 

Tačiau iki šiol dar aš nesu nustačiusi, ar kiekvieną po- 
jūčių apgaulę, arba proto klaidą reikia vadinti jau bepro- 
tybe. Juk jei trumparegiui žmogui asilėnas atrodo kaip 
asilas, tai šitai nėra dar beprotybė; arba jei kas nevyku- 


sį eilėraštį palaiko tobuliausiu, tai toks dar ne beprotis. 


167 Horacijaus laišk. II, 2, 133. 

Tikru pamišėliu galima laikyti vien tik tą, kuris klysta 
— ir tai išvien — ne tik pojūčių, bet ir sveiko protavimo at- 
žvilgiu, kaip, pavyzdžiui, jei kas, išgirdęs asilo bliovimą, 
kiekvieną kartą tvirtina, jog girdi žavingą muziką, arba 
jei Žmogus, gimęs niekingas ir skurdžius, įsivaizduos 
esąs turtingas ir galingas, tartum Lidijos karalius Kre- 
zas'“*. Bet šitokia beprotybės rūšis paprastai yra susijusi 
su linksmumu, labai maloni ir tam, kas jos apsėstas, ir 
tam, kas ją stebi iš šalies, pats likdamas pilnutinai sveiko 
proto. Tokia beprotybė yra paplitusi daug plačiau, negu 
įprasta manyti. Dažnai du pamišėliai juokiasi vienas iš 
kito ir abu yra patenkinti. Neretai pamatysite net, jog 
tas, kurio beprotybė stipresnė, daug garsiau juokiasi iš to, 


kuriam dar išliko sveiko proto krislas. 


168 Krezas — Lidijos karalius, pagarsėjęs savo nesuskaitomais turtais; viešpa- 
tavo nuo 560 iki 546 m. pr. m. e. Apsilankiusį Soloną Krezas paklausė, 
ką šis laiko laimingiausiu šiam pasauly, tikėdamasis išgirsti savo vardą. 
Tačiau Solonas pasakė, kad prieš mirtį joks žmogus negali būti pavadintas 
laimingu. Po kiek laiko persų karalius Kiras nugalėjo Krezą, atėmė iš jo 
visus turtus, sugriovė sostinę (Sardus), o patį karalių liepė sudeginti ant 
laužo. Prieš pat bausmę įvykdant Krezas keliskart sušukęs Solono vardą. 
Kiro paklaustas, ką tai reiškia, Krezas papasakojo apie savo pasikalbėjimą 
su Solonu. Kiras dovanojo Krezui laisvę ir padarė jį savo artimu patarėju. 


Kirui mirus, Krezas dalyvavo jo sūnaus Kambizo žygyje į Egiptą. 


XXV 
BEPROČIŲ LAIMĖ 


Mano, kaipo kvailybės, įsitikinimu, juo laimingesnis 
yra tas, kas juo daugiau ir įvairiau bepročiauja, kad tik 
jis būtų apimtas tos rūšies beprotybės, kuri yra būdinga 
man ir kuri pasitaiko taip dažnai, jog tarp visos didžios 
mirtingųjų daugybės vargu ar atsiras bent vienas, kuris 
amžinai išliktų išmintingas ir nesirgtų kurios nors be- 
protybės rūšimi. Jeigu kas, matydamas arbūzą, palaiko 
jį savo žmona, tai tokį vadina pamišėliu, nes tokie atvejai 
reti. Bet jeigu kas, turėdamas žmoną, visiems prieinamą, 
laiko ją, dėl laimingo nežinojimo, ištikimesne už Pene- 
lopę'® ir didžiai tuo džiaugiasi, jo niekas nepavadins be- 
pročiu, nes panašios rūšies reiškinių galima matyti visur. 
Tai žmonių rūšiai priklauso ir tie, kurie dėl medžioklės 
užmiršta visa ką pasaulyje. Tokie žmonės prisiekia, jog 
patiria neapsakomą palaimą, girdėdami bjaurius me- 
džioklės trimitų garsus ir šunų lojimą. Aš manau, kad 
jiems ir šuns mėšlas kvepia, tarytum cinamonai. Pjaus- 
tyti žvėrį — jiems didžiausias malonumas. Skersti jau- 


čius ir avinus tepridera prasčiokams, bet kapoti dalimis 

16? Penelopė - Odisėjo žmona, dvidešimt metų buvo ištikima savo vyrui, kai 
šis iš pradžių dalyvavo Trojos kare, o paskui klajojo po jūras. Jaunikių 
spiriama tekėti, Penelopė pareiškė, kad ištekėsianti tik pabaigus audimą, 
kurį dienos metu audė, o naktį ardė tai, kas dieną buvo išausta. 

Kiti kvailybės 
gerbėjai 

taurųjį žvėrį neleidžiama niekam, išskyrus kilminguo- 
sius. Gi kapoti nušautas skerdenas jie privalo nusimovę 
kepures, atsiklaupę ant kelių, naudodamies tyčiom tam 
skirtu durklu, o ne pirmu į rankas pakliuvusiu peiliu. 
Čia viskas numatyta iš anksto: kūno judesiai, atkertamų 
sąnarių eilė ir panašūs dalykai, lyg kokiose religinėse ap- 
eigose. O aplinkui stovi tylinti minia ir stebi, lyg žiūrėtų 
į kažkokią naujieną, o ne į tūkstantį kartų matytą reginį. 
Jeigu kam tuo atveju tenka paragauti gabalėlį Žvėrienos, 
tai toks džiaugiasi taip, lyg būtų jam pačiam suteikę ba- 
joro laipsnį. Iš to nuolatinio žvėrių medžiojimo ir ėdimo 
kyla tai, jog patys žmonės virsta kuo ne galvijais, nors 
tariasi gyveną karališkai. Į tos rūšies pamišėlius pana- 
šiausi yra nenuilstą statybininkai, be galo perstatinėją 
apskritą pastatą į keturkampį ir keturkampį į apskritą". 
Tam darbui nėra nei galo nei ribų, kol mūsų statybinin- 


kai, galutinai nusigyvenę, palieka be pastogės ir net be 


'70 Žinomas Horacijaus pasakymas — mutat quadrata rotundis (Ep. I, 1, 100). 

maisto. Bet kas čia per nelaimė? Juk pagyveno jie keletą 
metų visiškam savo malonumui! Gi šitiems artimiausi, 
bent man taip atrodo, yra tie, kurie slaptų mokslų pa- 
galba stengiasi pakeisti daiktų prigimtį ir ieško kažkokio 
penkto elemento"?! jūrose ir sausumoje. Šiuos taip vilioja 
saldi viltis, jog nesigaili nei triūso, nei išlaidų ir su nuo- 
stabiu išradingumu jie išgalvoja nuolat ką nors nauja, 
kuo jie apgaudinėja save ir maloniausiu būdu patys sau 
dumia akis, kol, praradę visa, nebeturi daugiau pinigų 
nei savo alcheminei krosniai pataisyti. Tai, tačiau, ne- 
trukdo jiems sapnuoti, kaip ir pirma, saldžius sapnus ir 
vilioti net kitus žmones į tokią pačią palaimą. Kada pa- 
galiau jau palieka juos bet kuri viltis, tada jie lig soties 
guodžiasi žinomu posakiu: 

„Netgi didžiųjų darbų pats siekimas garbės yra ver- 
tas '7?. Tada jie skundžiasi gyvenimo trumpumu, kurio, 
girdi, neužtekę įvykdyti milžiniškam sumanymui. 

Ne visiškai esu įsitikinusi, ar ir lošėjus taip pat reikia 
įsileisti į savo draugystę. Tačiau nėra reginio kvailesnio ir 
juokingesnio, kaip žmonės, tiek aistringai pamėgę lošti, 
11 Pagal senovės gamtininkų pažiūras, pasaulis buvęs sudėtas iš keturių ele- 

mentų - ugnies, vandens, oro ir žemės. Alchemikai uoliai ieškojo penkto 

elemento, arba vad. filosofinio akmens, kurio pagalba būtų galima pigias 
nauges paversti brangiomis. 


172 Romėnų poeto Seksto Propercijaus (I a. pr. m. e.) pasakymas: in magnis et 


voluisse sat est. 

Žaidėjai 
kauliukais 


kad, vos išgirdus kaulelius barš- 


kant, jau jų širdys ima šokinėti. 
Kai jie, nuolat viliojami vilties 
išlošti, užplaukia su visu savo 
laivu ant nepasisekimo uolos, 
nemažiau baisios už Lakonijos 
uolas, ir išneria iš lošimo vien- 
marškiniai, jie paprastai virsta sukčiais ir yra pasiryžę 
apgauti bet ką, tik ne savo pirmuosius nugalėtojus, kad 
nebūtų palaikyti nerimtais vyrais. Lošia ir seniai, pus- 
akliai, užrioglinę ant nosies akinius. Kitiems chiragra'"3 
taip išsukinėjo pirštus, jog jie privalo už atlyginimą sam- 
dytis padėjėją, kuris vietoje jų mėtytų kaulelius. Saldus 
dalykas yra lošimas, jeigu tiktai jis nevirsta siautėjimu, 


kuris jau ne mano valdžioje, bet furijų. 


173 Chiragra - rankų reumatizmas, priešpastatomas podagrai — kojų reumatiz- 
ų p P £ ų 
mui. 


XXVI 
PRIETARINGIEJI 


Užtat nėra jokio abejojimo, kad tikrai iš mūsiškių mil- 
tų yra iškepti tos rūšies žmonės, kurie mėgsta klausytis 
ir pasakoti apie visokius išgalvotus dvasių pasirodymus 
ir stebuklus ir negali prisisotinti pasakojimais apie vai- 
duoklius, lemurus, larvus"“, būtybes iš ano pasaulio ir 
panašius nuostabius dalykus. Ir juo tie nebūti dalykai to- 
liau nuo tiesos, tuo noriau jais tikima ir tuo su didesniu 
malonumu jie kutena ausį. Ne vien tik laikui praleisti 
arba iš nuobodumo pasakojamos tos pasakėčios: jos kar- 
tais ir kišenei naudos duoda, ypač kunigams ir aikščių 
elgetoms. 

Šiems vėl artimi yra tie, kurie įsikalbėjo sau kvailą, 
bet malonų dalyką, jog esą užtenka tik pažvelgti į kokį 
iš medžio padarytą arba į paveiksle nupieštą Polifemą 
Kristoforą"?, ir neištiksianti jų tą dieną jokia nelai- 
mė. Kitas tiki, jog, sukalbėjęs tam tikrą maldelę prieš 
174 Larvai — romėnų įsivaizduotos piktos dvasios, gąsdinusios gyvuosius ir 

požemy kankinusios mirusiuosius. Ilgainiui larvus imta tapatinti su le- 

murais — mirusiųjų vėlėmis, skirstomomis į larus (gerosios vėlės), larvus 

(piktosios vėlės) ir manus (nei geros, nei piktos vėlės). Larvus pavaizduo- 

davo griaučių pavidalu arba baisiai sunykusiomis būtybėmis. Toks pavaiz- 

davimas išliko ir viduramžiais. 
175 Šv. Kristoforas (graik. Kristaus nešėjas) — paveiksluose būna vaizduojamas 


milžiniško ūgio, todėl Erazmas gretina jį su milžinu kiklopu Polifemu, 
kurį apakino Odisėjas. 

Įsivaizduojama 
tobulybė 


šventos Barboros'“ statulą, sugrįš 
gyvas ir nesužalotas iš kautynių. 
Kitas įsitikinęs, jog, jeigu jis tam ti- 
kromis dienomis nešinąs vaškinėmis 
žvakutėmis nueis pasimelsti šv. Eraz- 
mui''", veikiai taps turtuoliu. Sv. Jur- 
gio asmenyje tie žmonės sukūrė sau 
naują Hipolitą'š arba Herkulį. Jo 
žirgui, pamaldžiai papuoštam brangiais papuošalais, jie 
beveik pasiryžę melstis, laikas nuo laiko dovanėlėmis jį 
stengiasi sau palenkti, o jo šalmu prisiekti laikome labai 
dideliu dalyku. Ką besakyti apie tuos, kurie, išpirkę savo 
nuodėmes aukomis bažnyčiai, be rūpesčių džiūgauja ir 
matuoja savo buvimo skaistykloje laiką be mažiausios 
klaidos — amžiais, metais, mėnesiais, dienomis, valando- 
mis, tarytum naudodamies klepsidra'"? arba matematine 
lentele. Ką besakyti apie tuos, kurie tiki raganiškais ke- 
rėjimais ir užkalbėjimais, pramanytais kurio nors dievo- 
176 Šv. Barbora (240 m. e. m.) buvo savo tėvo Dioskuro nužudyta už priklau- 
symą krikščionių bendruomenei. Viduramžiais Barboros pagalbos būdavo 
šaukiamasi audros metu: josios tėvas už jos nužudymą buvęs audros metu 
perkūno nutrenktas. 
177 Šv. Erazmas — Sirijos vyskupas imperatoriaus Hadriano laikais. Jo palaikai 
iki šiol rodomi tikintiesiems Italijos miestely Gaetoje. 
8e Hipolitas — Atėnų didvyrio Tezėjo ir amazonės Antiopės sūnus, nepaprasto 
grožio jaunikaitis, sužadinęs aistringą pamotės Faidros meilę. Tėvo pra- 


keiktas žuvo, iškritęs iš vežimo ant akmenų. 
17? Klepsidra — senovės graikų laikrodis, rodąs valandas vandens pagalba. 

baimingo apgaviko dėl juoko arba dėl nuosavos naudos, 
ir džiugina save viltimis praturtėti, įgyti garbę, patirti 
malonumų, viso ko perteklių, amžinai žydinčią sveikatą, 
ilgą gyvenimą, žvalią senatvę ir pagaliau dangaus kara- 
lystėje vietą kaip galint arčiau prie paties Kristaus. Beje, 
ten patekti jie norėtų kaip galima vėliau — esą, kai visi šio 
gyvenimo malonumai juos, kad ir labai nenorinčius nuo 
jų atsisakyti, vis dėlto apleisią, tuokart tegu jau ateisianti 
rojaus palaima. Kitas pirklys, karys arba teisėjas, atskyręs 
aukai vieną skatiką iš viso savo plėšimais įsigyto turto, 
tiki, jog tuo iš karto apvalė visą dvokiantį savo gyvenimo 
srautą. Visos melagingos priesaikos, visi žemi geiduliai, 
girtuokliavimai, peštynės, žmogžudystės, apgaulės, klas- 
tos, išdavimai yra jo jau laikomi išpirkti, tarytum pagal 
kokią sutartį, ir išpirkti taip, kad, jei patinka, vėl galima 
pradėti iš naujo visą nuodėmingą ratą. Ar gali kas būti 
kvailesnis, t. y. laimingesnis už tuos, kurie, skaitydami 
kasdien po septynias šventųjų psalmių eilutes, tikisi už 
tai amžinosios palaimos? Manoma, kad sakytas magiš- 


kąsias eilutes nurodęs šv. Bernardui'*? kažkoks demonas, 


180 Šv. Bernardas iš Klervo (miręs 1153 m.) Buvo pasakojama, kad jam pasiro- 
dęs velnias ir pasigyręs žinąs septynias ypatingas iš Psalmyno eilutes, kurios 
turinčios tokią išganomąją jėgą, kad žmogus, kartojąs jas kasdien, būtinai 
pateksiąs į rojų. Velniui atsisakius tas eilutes nurodyti, Bernardas pareiš- 
kęs: „Manęs neįveiksi: aš kasdien skaitysiu visą Psalmyną, ir tu dar dau- 
giau nustosi '. Nenorėdamas, kad Bernardas, kasdien skaitydamas visą psal- 
mių knygą, dar labiau patarnautų savo sielai, velnias atskleidęs paslaptį. 

Šv. Bernardas 
ir velnias 


matyt, gana sąmojingas, bet ir 


NW, 


nemažas žioplys, nes šventojo 


LN 


gudriai buvo priverstas išplepėti 
tą paslaptį. Visa tai yra tiek 
kvaila, jog aš pati beveik pasi- 
ryžusi susigėsti. Ir tačiau tuo 
tiki ne tiktai tamsūs kaimie- 
čiai, bet ir tikėjimo mokytojai. 
Čia priklauso ir kai kurių sričių palinkimas laikyti save 
to ar kito šventojo globoje, iš kurių kiekvieną garbina 
ypatingomis apeigomis. Taip vienas gydo nuo dantų 
gėlimo, kitas guviai padeda gimdyvėms, trečias grąžina 
pavogtus daiktus, anas gelbsti laivui sudužus, o tasai glo- 
boja bandas ir t. t. — visus išskaičiuoti būtų per ilga. Esa- 
ma taip pat šventųjų, teikiančių pagalbą visais gyvenimo 
atvejais. Tokia ypač yra dievo gimdytoja mergelė, kurią 
paprastoji liaudis garbina netgi labiau už jos sūnų. 

Bet ar žmonės iš tų šventųjų prašo ko nors, kas ne- 
būtų susiję su kvailumu? Ar tarp tiekos aukų, kuriomis 
bažnyčios sienos papuoštos iki pat lubų, pamatysite bent 
vieną atneštą už išgelbėjimą nuo kvailystės, už tai, kad 
aukotojas pasidarė nors per plauką protingesnis? Vienas 
skendo, bet išplaukė. Kitas buvo priešo pervertas, bet iš- 
gijo. Trečias pabėgo taip pat drąsiai, kaip ir laimingai, 


iš kovos lauko tuo metu, kai kiti tebesikovė. Tas buvo 

nuvestas prie kartuvių, bet, kažkokio šventojo — matyt, 
vagių globėjo — padedamas, laimingai suspėjo nutrūkti 
nuo kilpos, kad ir toliau galėtų sėkmingai tęsti lengvi- 
nimą turtuolių, apsunkintų savo pinigais. Anas pabėgo, 
išlaužęs kalėjimo sieną. Šis išgijo nuo drugio, dideliam 
savo gydytojo piktumui. O tas išgėrė nuodų, bet nenu- 
mirė, tik vidurius išvalė savo žmonos sielvartui, — ji be 
reikalo turėjo triūso ir išlaidų. Tam vėl apvirto vežimas, 
bet žirgai grįžo namo nesužaloti. Aną prislėgė griūdamas 
namas, bet išliko gyvas ir sveikas. O šitas aukotojas sveti- 
moteriaudamas laimingai išsigelbėjo sučiuptas įdūkusio 
vyro. Ir nėra nė vieno tokio, kuris dėkotų už išvadavimą 
nuo kvailumo! Taip kažkaip saldu būna būti kvailam, 
jog nuo viso ko verčiau atsisakys žmonės, tik ne nuo Mo- 


rijos. Bet kuriam galui leistis man į tą prietarų jūrą? 


Net jei turėčiau šimtą burnų ir šimtą liežuvių, 
Balsą gelžinį, ir tai negalėčiau kvailių išskaičiuoti 


Ir įvairias aprašyti jų kvailiojimo formas". 


Visas krikščionių gyvenimas iki kraštų pilnas tos rūšies 
beprotybių. Kunigai ne tiktai pakenčia jas, bet ir skati- 
na, nes žino, kaip tatai didina jų pelną. Jei staiga atsi- 
rastų kažkoks nepakenčiamas išminčius ir imtų skelbti: 


181 Erazmas cituoja tris Vergilijaus „Eneidos“ eilutes (VI. 625-7), kiek iškrai- 
pydamas jų prasmę. 

„Nepražūsi, jei gyvensi teisingai, tavo nuodėmės bus tau 
atleistos, jei, prie paaukoto skatiko pridėsi neapykantą 
nedoriems savo darbams, ašaras, pasninkavimą, maldas, 
budėjimą, o svarbiausia — pakeisi visą savo gyvenimą. 
Tas šventasis tave globos, jeigu tu pasiryši sekti jo gy- 
venimu“. Jeigu, sakau, panašus išminčius imtų aiškinti 
dalyką tokiu būdu, patys galite įsivaizduoti, į kokį neri- 
mą jis įstumtų žmonių sielas, praradusias pirmąją tvir- 
tą atramą. Mūsų bendrijai priklauso ir tie, kurie, tebe- 
gyvendami, taip labai rūpinasi savo laidotuvėmis, kad 
smulkmeniškai nurodo, kiek žibintų, kiek palydovų, 
kiek giedotojų ir kiek samdytų verkėjų privalo lydėti jų 
lavoną, tarytum jie patys galės gėrėtis tuo reginiu arba 
bus priversti gėdytis, jei jų lavono nepalaidos su tinkamu 
iškilmingumu. Ir tie žmonės rūpinasi taip, lyg būtų juos 


išrinkę edilais'82 ruošti liaudies žaidimus ir viešas vaišes. 


182 Edilai — senosios Romos valdininkai, renkami tautos susirinkimo tvarkai 


turgavietėse palaikyti ir įvairiems viešiems žaidimams, pvz., cirko ruošti. 


XXVII 
DIDŽIAVIMASIS KILME 


Kad ir kaip aš skubu, negaliu tačiau praeiti tylomis pro 
tuos, kurie, niekuo nesiskirdami nuo paskutinio driskio, 
vis dėlto ypatingai didžiuojasi savo kilmės taurumu. Vie- 


nas išveda savo giminę iš Enėjo, antras iš 


Bruto, trečias iš Artūro'š*. Visur jie 
rodo skulptūrinius arba tapybinius 
savo protėvių paveikslus, išskai- 
čiuoja savo prosenius ir prosenių 


senolius, prisimena senovines | 


ne ką geresni, o gal beveik blo- “MY 


šeimos pravardes, nors jie patys 


gesni už tas bežades statulas, kurias visiems rodinėja. Tai, 
beje, netrukdo jiems jaustis kuo geriausiai, padedant mie- 
lajai Filautijai. Esama ir tokių kvailių, kurie žiūri į tuos 
kilmingus galvijus kaip į kokius dievus. Bet kam man 
kalbėti apie putlius vienos arba kitos rūšies kvailius, kada 
Filautija stebuklingiausiu būdu visur sukuria daugybę 
laimingųjų? Vienas yra šlykštesnis už beždžionę, o pats 
sau atrodo esąs Nirėjas'**. Kitas, skriestuvo pagalba šiaip 
183 Artūras — legendinis Britanijos karalius, svarbiausias asmuo padavimuose 


+. . . < . . 
apie „Apvaliojo stalo“ riterius. 


184 Nirėjas, žr. paaišk. 112. 

Jaunyste 


Kvailybės 
gimimas 


taip nubrėžęs tris kreivas linijas, 


tariasi jau esąs Euklidas’. Trečias 
tik tiek nusimano apie muziką, kiek 
asilas apie lyrą, ir dainuoja ne gražiau 
už gaidį, o tariasi esąs antras Her- 
mogenas'š*. Yra, beje, dar viena ir 
tai pati maloniausia pamišimo 
a rūšis, kada ponai savo tarnų 
gabumais didžiuojasi lyg sa- 
vaisiais. Toks, pavyzdžiui, buvo tasai dvigubai laimingas 
turtuolis, kurį aprašė Seneka'*?. Norėdamas papasakoti 
kokią įdomią istoriją, jis laikydavo greta savęs vergus, 
kurie sufleruodavo jam tikrinius vardus, ir nors jis pats 
buvo toks liesas ir bejėgis, jog kūne vos besilaikė siela, 
nedvejojo, dalyvauti boksininkų imtynėse, pasikliauda- 
mas keleto tvirtų tarnų pagalba. 

Ar verta čia kalbėti apie vadinamųjų laisvųjų profesijų 
atstovus? Kam kam, o jiems tikrai labai artima Filautija: 
kitas veikiau atsisakys savo tėvo palikimo, negu prisipa- 
žins neturįs talento. Tokie ypač yra aktoriai, dainininkai, 
oratoriai ir poetai, iš kurių juo kuris nemokšiškesnis už 
185 Euklidas — III-ojo a. pr. m. e. Aleksandrijos matematikas, taikomosios geo- 

metrijos tėvas. 

186 Hermorgenas - pagarsėjęs Romoje muzikas ir poetas, kurį mini Horacijus 


keliose savo I knygos satyrose. 


187 Seneka, žr. paaišk. 14. 

kitus, tuo akiplėšiškesnis savo įsivaizdavimu, tuo garsiau 
giriasi ir pučiasi. Bet, anot patarlės, lūpas atitinka salotos: 
juo negabesnis toks žmogus, juo daugiau turi gerbėjų, 
nes žymus daugumas žmonių, kaip jau buvo sakyta, už- 
krėstas kvailumu. Tamsuolis ir pats savim patenkintas, 
ir kiti juo žavisi; tat kam jam siekti tikro mokslingumo, 
kuris įgyjamas tik didžiu triūsu, kuris padaro žmogų gė- 


dingą ir drovų ir kuris vertinamas tiktai nedaugelio. 


Nuopolio 
garbinimas 


XXVIII 
TAUTŲ FILAUTIJA 


Turiu pastebėti, kad gamta apdovanojo ne tiktai kiek- 
vieną paskirą mirtingąjį asmeniniu pasididžiavimu. Ji 
pasistengė aprūpinti ir atskiras tautas, ir netgi atskirus 
miestus tam tikra kiekviena bendra Eilautija. Todėl, pa- 
vyzdžiui, britai, tarp kitko, reiškia ypatingų pretenzijų 
į kūno grožį, muzikos meną ir gausius valgius. Škotai 
didžiuojasi savo kilnumu, dialektinėmis gudrybėmis ir 
giminiškumu su karaliais. Prancūzai tiktai sau priskiria 
mandagaus elgesio ypatybes. Paryžiečiai'** giriasi neva 
jie už visus aukščiau yra iškėlę teologijos mokslus. Italai 
pasisavino pirmenybę grožinėje literatūroje ir gražby- 


lystėje ir labiausiai didžiuojasi dėl 


to, kad iš visų mirtingųjų tiktai 
jie vieni nesą barbarai. Ta palai- 
ma mintimi už visus labiau save 
guodžia romėnai, kurie lig šiol 
tebesapnuoja malonius sapnus 


apie senovės Romą. Venecijie- 


Ni 


OLA E ; 
Q ar. 
Šu Resy “J 


čiai laimingi įsivaizdavimu, kad 
esą žymios kilmės. Graikai ta- 


188 Viduriniais amžiais ypač garsėjo Paryžiaus Sorbonos teologijos fakultetas, 
kuris savo ištarmes drįsdavo priešpastatyti popiežių ištarmėms. 

riasi esą visų mokslų kūrėjai ir priskiria 


sau pagyrimo vertus senovės didvyrių 
žygdarbius. Turkai, ta tikrų bar- 
barų gauja, didžiuojasi, kad jie 
vieni tepažįsta tikrąją religiją, ir 
juokiasi iš krikščionių tariamo 
prietaringumo. Bet užvis saldžiausiai save apgaudinėja 
žydai, kurie iki šiol atkakliai laukia savo Mesijo ir po 
šiai dienai įsikandę laikosi Mozės. Ispanai karinės garbės 
dalykuose niekam nesutinka užleisti pirmenybės. Vokie- 
čiai didžiuojasi savo milžinišku ūgiu ir magijos paslapčių 


žinojimu. 


Profesorius 


XXIX 
FILAUTIJOS SESUO — KOLAKIJA (PATAIKAVIMAS) 


Bet ar verta leistis į tolimesnes smulkmenas, jei ir taip, ma- 
nau, aišku jums, kokį didį džiaugsmą teikia ir atskiriems 
mirtingiesiems ir visai žmonijai apskritai manoji Filautija, į 
kurią labai yra panaši jos sesuo — Kolakija (pataikavimas). Iš 
tikrųjų, Filautija yra ne kas kita, kaip savimyla. O pataika- 
vimas ir gerinimasis kitam bus — Kolakija. Mūsų laikais pa- 
taikavimas laikomas kažkuo gėdingu, tačiau taip sprendžia 
tiktai tie žmonės, kuriems daiktų pavadinimai turi daugiau 
reikšmės, negu patys daiktai. Jų nuomone, pataikavimas 
nesuderinamas su ištikimumu. Bet kad tikrumoje kitaip 
yra, parodo pavyzdžiai kad ir iš gyvulių gyvenimo. Kas yra 
linkęs labiau pataikauti už šunį? Ir kas už jį ištikimesnis? 
Ar yra meilesnis gyvulys už voverę, ir kas taip lengvai, kaip 
ji, pasidaro Žmogaus bičiulis? Juk negi bendram gyvenimui 
su žmonėmis labiau tinka žiaurūs liūtai arba atšiaurūs ti- 
grai, arba plėšrūs leopardai? Tiesa, yra tam tikra piktybinė 
pataikavimo rūšis, kuria kai kurie klastingi pašaipininkai 
ir kiti blogi žmonės sukelia daug nelaimių. Tačiau manoji 
Kolakija gimsta iš nuoširdumo ir paprastumo ir labiau yra 
panaši į dorybę, negu į žiaurumą ir rūstumą, tiek nepaken- 
čiamus, anot Horacijaus"*“", ir įkyrius. Manoji Kolakija ke- 


18% Apie tai kalba Horacijus 18-ame pirmosios knygos laiške. 

lia nusiminusių nuotaiką, linksmina nuliūdusius, gaivina 
silpstančius, žadina sustingusius, gydo ligonius, švelnina 
kietaširdžius, suartina vienas kitą mylinčius, palaiko su- 
artėjusių bendravimą. Ji skatina jaunuolius siekti moks- 


lo, pralinksmina senelius, 


pagyrimų pavidalu ir be 
užgaulės pataria ir pa- 
moko valdovus. Žo- 
džiu, vien tiktai jos 
dėka kiekvienas daro- 
si meilesnis ir malonesnis pats sau, o juk tai ir sudaro di- 
delę laimės dalį. Kaip maloniai nusiteikiame matydami, 
kaip du asilėnai paslaugiai kaso vienas antram nugaras! 
Ar tik ne čia ir yra svarbiausias gražbylystės nuopelnas, 
dar didesnis — medicinos ir visų didžiausias — poezijos? 
Paraikavimas yra visokio žmonių bendravimo medus ir 


prieskonis. 


Du asilai 


XXX 
APSIGAVIMAS IR LAIMĖ 


Bet apsigauti, sako, yra nelaimė. Atvirkščiai, gyventi be 
apsigavimų — štai tikra nelaimė! Visiškai neprotingai gal- 
voja tie, kurie taria, jog pačiuose daiktuose glūdinti žmo- 
nių laimė. Laimė priklauso nuo mūsų nuomonės apie 
daiktus. Žmogaus gyvenime visa taip neaišku ir taip su- 
dėtinga, jog čia nieko negalima visai aiškiai žinoti, kaip 


teisingai tvirtina mano akademikai?“ 


, Mažiausiai reiklūs 
iš filosofų. O jeigu žinojimas kartais ir įmanomas, tai jis 
dažnai naikina bet kokį gyvenimo malonumą. Taip jau 
sudaryta žmogaus siela, kad daugiau žavisi apgaulėmis, 
negu tiesa. Jei kas pareikalaus iš manęs vaizdžių ir įtiki- 
namų pavyzdžių šiam reikalui, aš patarsiu jam nueiti į 
bažnyčią arba į kurį kitą žmonių susirinkimą: kada ten 
kalbama apie svarbius dalykus, visi miega, žiovauja ir py- 
kinasi; tačiau vos tiktai plepėtojas“?' (liežuvis suklupo, 
norėjau pasakyti — kalbėtojas) pradeda pasakoti kokią 
seną kvailą pasaką, tuoj visi pagyvėja, darosi žvalesni, 
išsižioja. Lygiu būdu juo legendiškesnis ir poetiškesnis 
190 Akademikai Platono mokiniai: Speusipas, Ksenokratas, Polemonas ir 

Krantoras. Platonas savo mokyklą buvo įkūręs Atėnų apylinkėje, vienoje 

girelėje, kuri vadinosi herojaus Akademo vardu, iš čia akademijos pavadi- 


nimas. 
1 Originale clamator (rėksnys) vietoje declamator (kalbėtojas). 

kuris nors šventasis, pavyzdžiui, Jurgis, Kristoforas arba 
Barbora, tuo nuoširdžiau jį garbina, ne taip kaip Petrą, 
Povilą arba net patį Kristų. Beje, čia ne vieta kalbėti apie 
tai. Matome, kiek mažai kainuoja tas laimės padaugėji- 
mas, tai yra, nuomonė, kurią apie daiktus susidarome. 
Prie pačių daiktų prieiti yra sunku, net prie lengviausių, 
kaip, pavyzdžiui, prie gramatikos, o nuomonės yra įsi- 
savinamos be jokio vargo, ir jų vienų su pertekliumi pa- 
kanka laimei pasiekti. Pažvelkite štai į šį besotį, valgantį 
apipuvusią sūdytą žuvį, kurios kitas ir kvapo nepakęstų; 
o šiam atrodo ji lyg ambrozija. Ko trūksta tokiam lig 
pilnutinės laimės? Ir atvirkščiai, jeigu kam širdis pyks- 
ta nuo eršketo, argi tai pakenkia jo laimei? Jeigu kieno 
žmona yra nepaprastai šlykšti, bet savo vyrui atrodo ga- 
linti konkuruoti su pačia Venera, tai ar jam ne vis tiek, 
jeigu ji būtų ir iš tikrųjų gražuolė? Jeigu kas, gėrėda- 
masis paveikslu, nupieštu kokio nors terliaus, bus įsiti- 
kinęs, kad tai yra Dzeuksido arba Apelio“?? kūrinys, ar 
nebus laimingesnis už tą, kuris, nusipirkęs brangia kaina 
šitų meisterių paveikslus, daug mažiau, galbūt gėrėsis 
į juos žiūrėdamas? Pažįstu vieną Žmogų, savo bendravar- 
dį'3, kuris padovanojo savo jaunai žmonai netikrus 
192 Apelis ir Dzeuksidas — labiausiai žinomi senovės graikų tapytojai. 

193 Moras — bendravardis Morijos (Kvailybės). Nežinia, ar čia turima galvo- 


je Tomas Moras, geras Erazmo draugas, ar kitas kuris tos pat pavardės 
žmogus. 

Vaizduotės galia 


brangiuosius akmenis, bet, būda- 


mas gudrus ir iškalbus, įtikino 
ją, kad akmenys esą tikri ir net 
nepaprastos, tiesiog neįkaino- 
jamos vertės. Kyla klausimas: 
ar ne vis tiek būtų buvę tai 
moteriai — džiuginti savo akis 
ir sielą pigiais stikliukais arba 
saugoti dėžutėje po užraktu iš tikrųjų brangų turtą? O 
vyras tuo tarpu ir išlaidų išvengė ir savo apgautai žmonai 
įtiko ne mažiau, kaip kad būtų padovanojęs jai ir bran- 
gią dovaną. Juk negi yra koks skirtumas tarp tų Platono 
olos*?* belaisvių, kurie stebisi tik šešėliais ir daiktų pavi- 
dalais, jeigu jie nieko daugiau nenori ir būna jais paten- 
kinti, ir to išminčiaus, kuris, išėjęs iš olos, stebi pačius 
daiktus? Lukiano Mikilas“?, sapne matęs save kaip tur- 
tuolį, nebūtų norėjęs sau kitos palaimos, kad tik būtų 
buvę leista jam amžinai sapnuoti. Vadinas, arba nėra jo- 
kio skirtumo tarp išminčių ir kvailių, arba kvailių būklė 
nepalyginti patogesnė. Pirmiausia, jų laimė, remiama 
194 Platono ola. Dialoge „Respublika“ Sokratas lygina eilinius žmones su ka- 
liniais, sėdinčiais tamsioje oloje, į kurią tik per angą įeina šiek tiek šviesos. 
Pro olą eina žmonės ir gyvuliai, vežami ir nešami įvairūs daiktai, tačiau 
kaliniai jų nemato, regi tik jų šešėlius. Gi išminčius, ištrūkęs iš olos, regi 
pačius daiktus. 


13 Vienas Lukiano dialogų dalyvis, linkęs labiau gyventi svajonėmis, nekaip 
realybe. 

savęs apgaudinėjimu, yra jiems prieinama daug pigiau, o 
antra, jie gali gėrėtis laime drauge su kitais. O joks gyve- 
nimo gėris nebus mums malonus, jeigu mes naudosimės 


juo vieni, be draugų. 


XXXI 
KVAILYBĖS DOSNUMAS IR NUOLAIDUMAS 


Kas gi nežino, kad pasaulyje jei iš viso pasitaiko išminčių, 
tai tik labai nedaug. Per tiek amžių graikai priskaitydavo 
jų tik septynis““, o ir tai, prisiekiu Herkuliu, jei pakra- 
tytume gerai tuos septynis, tai — temirštu šitoje pačioje 
vietoje — neatsirastų jų tarpe nė vieno tikro išminčiaus, 
net nė pusės išminčiaus, o gal net ir vieno trečdalio. Tarp 
kitų daugelio pagyrimų Bakchui, jis ypač garbinamas už 
tai, kad nuplaunąs nuo sielos visokius rūpesčius. Tačiau 
tai trunka tik labai neilgą laiką: išsimiegi iš pagirių, ir 
tučtuojau, lyg keturių žirgų vežamos, rieda prie tavęs 
sunkiosios mintys ir rūpesčiai. Kiek pilnesnė ir patva- 
resnė yra mano palaima, nes aš guodžiu sielą amžinu 
džiaugsmo apsvaigimu ir, be to, be jokių išlaidų ir rūpes- 
čių. Dar daugiau: aš apdovanoju savo dovanomis visus 
mirtinguosius be išimties, tuo tarpu kitų dievų gausios 
dovanos tetenka čia vieniems, čia kitiems. Toli gražu ne 
visose žemėse auga taurus, švelnus vynas, išvaikąs rū- 
pesčius ir teikiąs širdžiai vilties. Retai kam tenka grožio 
grakštumas — Veneros dovana, dar rečiau gražbylystė — 
Merkurijaus“? dovana. Tiktai nedaugeliui tepavyksta 


16 Septyni išminčiai, žr. paaišk. 107. 
197 Merkurijus, žr. paaišk. 98. 

praturtėti, Herkuliui padedant. Ir 
Homero Jupiteris ne kiekvienam 
suteikia valdžią. Marsas'?š labai 
dažnai atsisako teikti pagalbą ir 
vienai, ir antrai kariaujančių ka- 
riuomenių. Kiek daug žmonių 
liūdni grįžta nuo Apolono tri- 


kojo“*: Saturno?0? sūnus dažnai 


mėto žaibus žemėn, o Foibas??' 


202 


kartkartėmis siunčia marą savo strėlėmis. Neptūnas 
daugiau paskandina žmonių, negu išgelbsti. Tiktai pra- 
bėgomis paminėsiu čia Vejovius?93, Plutonus, Ates, Furi- 
jas, Drugius ir kitus — ne dievus, o budelius. Tiktai aš, 
Kvailybė, visus lygiai apdovanoju savo dovanomis. 

Aš nereikalauju nei dovanų nei įžadų; aš nepykstu 
ir netrokštu išperkamųjų aukų, jeigu į mano apeigas 


įsibrauna kokia klaida. Aš neverčiu aukštyn kojomis 


18 Marsas — romėnų karo dievas (graik. Arėjas). 

19 Apolono šventykloje Delfų mieste, sako, buvo plyšys, iš kurio ėjo troškinamos 
dujos; ties plyšiu buvo pastatytas trikojis, ant trikojo sėdėjo vaidilutė Piti- 
ja, kuri, dujomis apsvaiginta, sakydavo neaiškius žodžius; iš tų žodžių vai- 
dilos sudarydavo sakinius, kuriuos ir skelbdavo suinteresuotiems asmenims. 

200 Saturno sūnus - Jupiteris, žr. paaišk. 37. 

201 Foibas — Apolonas, siųsdavęs marą nusikaltusiems. Apie tai žr. Iliados pra- 
džią (I giesmė). 

202 Neptūnas - jūrų dievas (graik. Poseidonas). 

203 Vejovis — pikta, keršijanti romėnų dievybė; ją mini rašytojas Aulas Glijus 
savo veikale Noctes Atticae. 

Momos metamas 
iš dangaus 


Žvakių uždegimas 
Dievo Motinai 


dangaus ir žemės, jeigu kas, pakvietęs kitus visus dievus, 
mane vieną palieka namie ir neduoda pauostyti aukos 
kvapo. O kiti dievai pasižymi tokiu dideliu griežtumu 
tuose dalykuose, jog verčiau ir mažiau pavojinga į juos 
visai neatsižvelgti, negu juos garbinti. Tokie yra ir kai 
kurie žmonės, tiek reiklūs ir taip greit įsižeidžia, jog ver- 
čiau turėti juos visai svetimus sau, negu artimus. Bet, 
pasakys man, juk niekas neduoda aukų Kvailybei, niekas 
nestato jai bažnyčios. Aš sakiau, jog stebiuosi panašiu ne- 
dėkingumu. Beje, dėl savo nuolaidumo aš žiūriu į tai ge- 
raširdiškai ir, jeigu sakysime tiesą, visiškai negaliu norėti, 
kad man tarnautų kaip kitiems dievams. Kuriam galui 
aš turiu reikalauti smilkalų arba miltų, ožiuko arba par- 
šelio, kada mirtingieji, visokiausių rūšių ir kilmės, ir be 
to atlieka visas apeigas man, pil- 
nai pritariant teologams? Nejaugi 
aš turėčiau pavydėti Dianai, ku- 
riai aukojamas žmogaus kraujas? 
Aš manau, jog man tarnauja su 
didžiausiu pamaldumu kiekvie- 
nas, kas visada ir visur mane ne- 


šiojasi savo širdyje ir seka manim 

i 


gyvenime. O taip juk daro visi! 


—— 


Tokio tarnavimo šventiesiems net 


ir tarp krikščionių ne dažnai tesu- 

tiksi. Kiek daug žmonių uždega žvakes Dievo Motinai ir 
tai vidudienį, kada žvakių šviesa visiškai nėra reikalinga! 
Bet koks mažas skaičius stengiasi sekti jos gyvenimo ne- 
kaltybe, kuklumu ir meile visam kam dangiškam! Nes 
tik toks tarnavimas yra tikras ir labai malonus dangaus 
gyventojams. Ir kodėl man norėti bažnyčių, kada visas 
pasaulis — mano bažnyčia, už kurią gražesnės, jei neklys- 
tu, ir būti negali? Be to, mano misterijos nepaliks be da- 
lyvių, kol tiktai egzistuoja žmones. Aš ne tokia kvaila, 
kad reikalaučiau akmeninių arba tapytų savo paveiks- 
lų, kurie galėtų net pakenkti mano kultui, nes kvailiai 
ir bukapročiai dažniausiai garbina šventųjų paveiks- 
lus, užuot garbinę juosc pavaizduotus šventuosius. Juk 
pasitaiko kartais matyti, kaip kitas vikaras išrieja savo 
kleboną. Aš manau, jog man yra pastatyta tiek statulų, 
kiek yra pasaulyje žmonių, nes žmonės vaizduoja gyvą 
mano paveikslą, kad ir nenorėdami. Taigi man nėra ko 
pavydėti kitiems dievams, jeigu jie yra garbinami viena- 
me arba kitame žemės kampe ir tam tikromis dienomis, 
pavyzdžiui, Foibas — Rodo saloje, Venera — Kipre, Ju- 
nona — Arge, Minerva — Atėnuose, Jupiteris — Olimpe, 
Neptūnas — Tarente, Priapas - Lampsake; man užtenka 
to, kad visas pasaulis kasdien man aukoja nepalyginti 


geresnes aukas. 


XXXII 
ĮVAIRIOS KVAILYBĖS RŪŠYS 


Kai kam gali pasirodyti, jog mano žodžiuose daugiau 
įžūlumo, negu tiesos. Tačiau įsižiūrėkime bent trupu- 
tį į patį Žmonių gyvenimą ir netrukus paaiškės, kiek 
daug yra man dėkingų ir kaip nuoširdžiai mane garbina 
šio pasaulio ir didieji, ir mažieji. Nenagrinėsiu čia visų 
sluoksnių ir luomų: tai būtų per ilga. Kalbėsiu tik apie 
žymesniuosius, pagal kuriuos galima spręsti ir apie kitus. 
Juk kam čia man minią minėti, jei ji be jokių ginčų yra 
visiškoje mano valdžioje! Ji teikia kvailumui tiek įvai- 
rių formų, ji kasdien išranda toje srity tokių naujienų, 
kad joms išjuokti neužtektų ir tūkstančio demokritų, 
ir aniems patiems demokritams prireiktų naujo Demo- 
krito. Sunku tiesiog įsivaizduoti, kokią pramogą, kokį 
džiaugsmą teikia žmogiūkščiai kasdieną dievams, kurie 
paprastai skiria blaivias priešpietines valandas pilniems 
vaidų pasitarimams ir išklausymui žmonių skundų bei 
įžadų. Tačiau kai jie, pasigėrę nektaro, praranda polin- 
kį į svarbius dalykus, tada užkopę į aukščiausią dangaus 
vietą, susėda ir pasilenkę žiūri žemyn, ką veikia žmonės. 
Nėra jiems malonesnio reginio. Nemirtingasis dieve, 
koks tai puikus vaidinimas tas juokingas kvailių susigrū- 


dimas! Nes ir aš pati kartais mėgstu pasėdėti čia vienoje 

eilėje su poezijos dievais. Štai žmogus, kuris džiūsta iš 
meilės dėl kažkokios merginos, ir juo mažiau būna jos 
mylimas, tuo stipriau įsimyli. Štai kitas veda dalį, o ne 
moterį. Vienas siunčia ištvirkauti savo nuotaką, o kitas 
pavydulingai, tartum Argas, savąją sekioja. Vienas, ne- 
šiodamas gedulą, kalba ir daro visokiausius kvailumus, 
pasikviečia samdomus vaidintojus, kad šie suvaidintų jo 
liūdesį. Kitas verkia prie savo pamotės kapo. Anas kemša 
į savo pilvą viską, ką tik pavyksta nutverti, nors, galimas 
daiktas, veikiai jam teks badauti. Kitas nieko nežino ma- 
lonesnio už miegojimą ir dykinėjimą. Esama ir tokių, ku- 
rie amžinai triukšmauja ir nerimsta dėl svetimų reikalų, 
o savuosius visai apleidžia. Kitas, iki ausų prasiskolinęs, 
mokėdamas naujai pasiskolintais pinigais seną skolą, ta- 
riasi esąs didžturtis. Anam nėra didesnės palaimos, kaip 
gyventi visą amžių skurde, kad tiktai daugiau paliktų 
savo įpėdiniui. Kitas dėl mažo ir netikro pelno klajoja vi- 
sose jūrose, patikėjęs bangoms ir vėjams savo N 


gyvybę, kurios negalima sugrąžinti už 


jokius pinigus. Dar kitas bevelija ieško- 
ti turtų kare, užuot gėrėjęsis namie 
nepavojingu dykinėjimu. Yra ir 
tokių, kurie patogiausiu keliu 
praturtėti laiko pataikavimą 


„T 

vienišiems seneliams, tuo pačiu orn 1 


— . A 

Tinginys 
vargšas 


metu kiti siekia tokio pat tikslo, viliodami sau turtin- 
gų senų bobelių meilę. Koks džiaugsmas dievams žiū- 
rovams, kada ir pirmieji, ir antrieji būna apgaunami tų, 
kuriuos jie patys norėjo apgauti! Bet kvailiausia ir šlykš- 
čiausia už visus yra pirklių veislė, nes pirkliai turi patį 
šlykščiausiąjį tikslą gyvenime ir pasiekia jį šlykščiausio- 
mis priemonėmis: jie amžinai meluoja, dievažijasi, vagia, 
žulikauja, apgaudinėja ir, nepaisant to, tariasi esą pirmie- 
ji žmonės pasaulyje vien dėl to, kad jų pirštai papuošti 
aukso žiedais. Aplink juos sukasi pataikaują broliai vie- 
nuoliai, kurie jais žavisi, garsiai vadina juos garbingais 
žmonėmis, tikėdamiesi tuo būdu gauti nors mažą dalelę 
tų neteisingai įgytų turtų. Užtat kitoje vietoje pamaty- 


204, kuriems visos žemės gė- 


si kartais tokių pitagoriečių 
rybės atrodo bendra nuosavybė, ir jie viską, kas guli be 
apsaugos, lengva širdimi pasiima kaip savo palikimą. Yra 
žmonių turtingų vien viltimi: jie saldina savo gyvenimą 
maloniais sapnais ir būna visiškai laimingi. Kai kas vie- 
šai vaidina turtuolį, o namie badauja. Vienas skuba vis- 
ką išeikvoti, o kitas daugina turtus teisėtu ir neteisėtu 
keliu. Tas siekdamas valdžios pataikauja miniai, o anas 
visą amžių sėdi užpečkyje. Nemaža žmonių yra linkę 
vesti nesibaigiančias bylas, kuriomis turtina bylas vilki- 
nantį teisėją ir jam padedantį advokatą. Vienas stengiasi 


204 Žr. paaišk. 69. 

visur kur įvesti naujų dalykų, 


kitas siekia sumanymais 
pagarsėti. Kitas vėl vyks- 

ta į Jeruzalę, Romą arba pas 
šv. Jokūbą, nors jam ten 
nėra jokio reikalo, o namie 
palieka žmoną su vaikais. 
Apskritai, jei pažiūrėtum į 
žmonių knibždyną iš mėnu- 
lio, kaip tatai darė kitados Menipas?““, galėtum pagal- 
voti, jog matai spiečių muselių arba uodų, kurie pešasi, 
kariauja, stato pinkles, plėšia, apgaudinėja, ištvirkauja, 
gimsta, žlunga, miršta. Sunku ir įsivaizduoti, kiek sukrė- 
timų, kiek tragedijų tų neilgaamžių padarų gyvenime! Ir 
labai dažnai karo audra arba maras išžudo ir sunaikina 


jų ištisus tūkstančius. 


*05 Tai Santjago de Kompostela - Ispanijos miestelis, kuriame buvo saugoja- 
mos Ispanijos globėjo apaštalo Jokūbo relikvijos. 
206 Menipas — graikų liaudies pasakos didvyris, užkopęs į dangų pupos stiebu. 


Piligrimas 


XXXIII 
GRAMATIKAI 


Bet aš pati būčiau už visus kvailesnė ir visiškai verta to, 
kad Demokritas kvatotų iš manęs visa gerkle, jei aš ir to- 
liau čia skaičiuočiau visus žmonių kvailumo ir beproty- 
bės įvairumus. Todėl kreipiuosi dabar į tuos, kurie žmo- 
nėse pripažįstami išminčiais ir laiko, kaip sakoma, aukso 
šakeles savo rankose. Tarp jų pirmąją vietą užima grama- 
tikai?” — žmonių veislė, už kurią nebūtų pasaulyje nelai- 
mingesnės, labiau skriaudžiamos ir dievų nekenčiamos, 
jeigu aš jų nesigailėčiau ir nepalengvinčiau jų sunkaus 
amato tam tikru saldžiu beprotiškumu. Jic pasmerkti ne 
penkiems prakeikimams, apie kuriuos kalba graikų epi- 
grama, bet šimtams ir tūkstančiams: amžinai jie alkani, 
purvini, leidžia visą savo gyvenimą mokyklose, sakau, 
mokyklose, bet jos labiau panašios į rūpesčių namus arba 
į kalėjimą ir kančių kambarį. Apsupti berniukų bandos, 
jie be laiko pasensta nuo sunkaus darbo, apkursta nuo 
triukšmo, liegsta nuo nešvarumo ir smarvės, o vis dėlto, 
per mano malonę, tariasi esą pirmieji tarp mirtingųjų. 
Nepaprastai savim patenkinti, jie baugina bailių bernio- 


207 Gramatikais vid. amžiais vadinosi viešųjų mokyklų mokytojai. Erazmo 
pavaizduotas mokytojas buvo tipiškas aniems laikams. Vienas svarbiausių 
Erazmo nuopelnų buvo jo realus bandymas reformuoti skurstančią ano 


meto pedagogiką. 

kų minią savo rūsčiu balsu ir žiauria iš- 


vaizda. Jie raižo vargšus liniuotėmis, 
rykštėmis, diržais ir visaip siautėda- 
mi savivaliauja, visiškai taip, kaip 


anas Kūmų asilas298 


„Taigi ir anie ne- 
švarumai jiems atrodo kaip švarybė, 
smarvė — kvepia kaip amara- 
kas???, o jų pačių niekinga vergi- 


ja - kaip karališkoji valdžia, taip 


210 


kad savo tironystės jie nesutiktų pakeisti į Falarido?“? ir 


Dionisijaus?"' galybę. Ypač didelės laimės jiems teikia jų 
įsitikinimas, kad jie yra labai mokyti. Jie kemša į vaikėzų 
galvas įvairias nesąmones ir, tačiau, didieji dievai, kur tas 


212 


Palemonas?” arba Donatas, į kurį jie nežiūrėtų su panie- 


ka! Ir kažkokiais nuostabiais triukais jie sugeba įskiepyti 
kvailoms motinėlėms ir nemokšoms tėvams tokią pat 
aukštą nuomonę apie save, kokios patys laikosi. Pridėkite 


čionai dar tam tikros rūšies malonumą, kurį toks grama- 


208 Kūmų asilas, apie kurį kalba patarlė, minimas Erazmo patarlių rinkinyje 
Adagia. 

209 Amarakas — kvepiantis augalas, kuris buvo vartojamas apetitui sužadinti. 

210 Falaridas, žr. paaišk. 28. 

21 Dionisijus, Sirakūzų tironas. 

212 Palemonas - imperatorių Tiberijaus ir Klaudijaus laikų gramatikas, pagar- 
sėjęs nepaprasta savikliova. Elijus Donatas, IV a. Romos oratorius ir gra- 
matikas, šv. Jeronimo mokytojas, parašęs gramatikos vadovėlį, paplitusį 


viduramžiais po visus kraštus. 

Auklėtojas 


tikas gauna — kaskart, kai jam pavyksta sužvejoti pusiau 
sutrūnijusiuose popieriuose Anchiso*'? motinos vardą arba 
kokį nors mažai žinomą žodelį, pavyzdžiui, bubsegua?“, 
bovinator arba manticulator, — arba iškasti kur nors seno 
akmens atlaužą su pusiau nutrupėjusiomis raidėmis — Ju- 
piteri! Koks tada kyla džiūgavimas, koks triumfas, kokie 
pagyrimai, tarytum tas žmogus būtų užkariavęs Afriką 
arba pavergęs Babiloną! Kiti skaito visur savo blankius, 
nevykusius eilėraščius, ir kai atranda kvailių, pasiryžusių 
jais žavėtis, tai jie jau ima tikėti, kad paties Vergilijaus 
siela apsigyveno jų krūtinėje. Bet už vis linksmiau žiūrėti, 
kaip jie patys garbina vienas kitą, stebisi vieni kitų moks- 
liniais nuopelnais ir vienas kitam kaso nugarą. Tačiau 
jeigu pasitaiko bent vienam žodely apsirikti pašaliniam 
žmogui jų akivaizdoje, — didysis Heraklai! — kokia tuč- 
tuojau kyla tragedija, kokie ginčai, koks plūdimas, kokie 
įžeidimai! Tegu užgriūva ant manęs visų gramatikų pyk- 
tis, jeigu aš meluoju! Pažįstu vieną tokį — tiesiog enciklo- 
pediją — jis ir helenistas, ir lotynistas, ir matematikas, ir 
filosofas, ir medikas, ir tai karališkas medikas, — žmogų 
jau šešiasdešimties metų, kuris, visa kita atidėjęs į šalį, jau 
** Anchisas — Enėjo tėvas, „Eneidoje“ pavaizduotas visai jau nukaršusiu seniu, taip 
kad jo motinos vardas negalėjo ko nors dominti, išskyrus agnius pedantus. 
*4 Bubsegue (bubulcus) — jaučių ganytojas, bovinator (tergiversator) — išsisu- 


kinėtojas, manticulator — kapšelninkas. Tie trys žodžiai labai retai pasitai- 


ko romėnų autorių veikaluose. 

daugiau kaip dvidešimt metų kankinasi prie gramatikos, 
guosdamas save mintimi, jog pavyks jam išgyventi ligi 
tos laimingos dienos, kada nustatys tikras taisykles, pagal 
kurias galima būtų išskirti visas aštuonias kalbos dalis, — 
mat, to dar iki šiol neišsprendė patenkinamai nė vienas 
graikas, nė vienas lotynas. Tarytum verta būtų kelti karą, 
jei kas nors kitą kartą jungtuką palaiko prieveiksmiu. O 
kadangi gramatikos vadovėlių yra tiek pat, kiek ir grama- 
tikos autorių ir net daugiau (vienas mano Aldas?“ išlei- 
do jų visą penketą), tai šitas mokytas senis nepraleidžia 
nė vienos naujos gramatikos, net labiausiai nevykusios, 
kruopščiai jos neišstudijavęs ir neišblusinėjęs. Tuose ne- 
pakeliamuose darbuose paskendęs, jis nuolat baiminasi, 
kad kas nors kitas, kas panašiais dalykais, kad ir nevy- 
kusiais užsiima, nepagrobtų iš jo tos didelės garbės, kad 
veltui nežūtų tiekos metų pastangos. Kaip jūs pavadinsite 
tatai: beprotybe ar kvailumu? Man vis tiek pat, jei tiktai 
jūs pripažinsite, kad tik per mano malonę nelaimingiau- 
sias padaras gėrisi tokia palaima, jog nepanorėtų mainy- 


tis savo likimu net su persų karaliais*'“. 


215 Manucijus Aldas 1485 m. įsteigė Venecijoje pagarsėjusią tipografiją. Jis ten 
išspausdino beveik visus senovės autorių tekstus. Keliaudamas po Italiją, 
Erazmas viešėjo pas Aldą, bet, matyt, buvo nepatenkintas šeimininko 
šykštumu ir todėl čia jį užkabino. 

216 Senovės persų karalių turtingumas ir jų ištaigingas gyvenimas virto prie- 
žodžiu ir dažnai minimas autorių, pvz., Horacijus sako: Persarum rege bea- 
tior (Carm. II, 9, 4), Persicos odi apparatus (1, 38). 


XXXIV 
POETAI 


Žymiai mažiau man privalo būti dėkingi poetai, nors 
pagal savo verslo ypatybes jie visiškai priklauso mano 
partijai. Juk poetai — laisvi žmonės, ir jų visas darbas 
yra glamonėti kvailių ausis įvairiomis nesąmonėmis ir 
beprasmiškomis pasakomis. Vis dėlto labai nuostabu, 
kad savo tuščiažodžiavimu jie tikisi ne tik patys įsigyti 
nemirtingumą ir dar gyvi būdami tapti panašūs į die- 
vus, bet pažada tai ir kitiems. Filautija ir Kolakija palaiko 
draugystę su tuo luomu daugiau, negu su bet kuriuo kitu, 
ir apskritai neturiu aš kitų tokių nuoširdžių ir ištikimų 
gerbėjų. Toliau eina gražbylystės mokytojai, kurie nors 
man ir nėra tokie ištikimi ir kartais eina išvien su filoso- 
fais, bet vis dėlto yra mano valdiniai. Tatai rodo, be kita 
ko, kad ir ta aplinkybė, jog jie, neminint kitų nesąmo- 
nių, taip nuoširdžiai ir taip smulkmeniškai aprašė, kaip 
dera juokauti. Ne veltui autorius laiško Herenijui („Apie 
kalbėjimo meną *'7) — kas jis bebūtų — kvailumą vadina 
viena iš juokavimo rūšių. Kvintiliano?'š, tikrojo to luomo 
valdovo, raštuose yra skyrius apie juoką tiesiog platesnis, 
negu Iliada. Oratoriai tiek didžiai vertina kvailumą, kad 


217 Nežinomo romėnų oratoriaus veikalas, dėstąs gražbylystės meno pagrindus. 
*18 Kvintilianas, žr. paaišk. 120. 


138 


dažnai, neturėdami rimtų įrodymų, atsikerta juokais. Gi 
menas sukelti kvatojimą juokingais pasakymais, be abe- 
jo, yra Kvailybės globojamas. Iš tų pačių miltų yra iškepti 
ir tie, kurie siekia nemirtingos garbės leisdami knygas. 
Visi jie turi būti labai dėkingi man, ypač įvairių nesąmo- 
nių popieriuje tepliotojai, nes, kas rašo taip moksliškai, 
kad tik nedaug kas jį tesupranta ir laukia sprendimo tik 
iš nedaugelio žinovų, nebijodamas net tokių teisėjų, kaip 


29, tas atrodo man daugiau vertas pasi- 


Persijus ir Lelijus 
gailėjimo, negu pavydo. Pažiūrėkite, kaip kankinasi tokie 
žmonės: prideda, atima, pakeičia, vėl atstato, išbraukia, 
perstato, iš naujo pertvarko, rodo savo bičiuliams, paskui 
taip maždaug po devynerių metų??? spausdina, vis dar 
nepatenkinti savo darbu. Už tiek daug nemiegotų naktų 
(o miegas už viską saldesnis), už tokias aukas, už tiek iš- 
lieto prakaito ir už tokias kančias gauna menką atlygini- 
mą — keleto gilių vertintojų pagyrimą! Pridurkite prie to 
suardytą sveikatą, nuvytusį kūno grožį, sugadintas akis, 
o kartais ir visišką aklumą, skurdą, pavydą, susilaikymą 
nuo visokių pramogų, per ankstyvą senatvę, mirtį prieš 
laiką ir daugelį kitų tos rūšies dalykų. Taip tasai mūsų 
21 Viename Cicerono veikale Persijus ir Lelijus pavadinti dideliais žinovais, 
kurių nuomonę kiekvienas kalbėtojas turi vertinti. 
*20 Horacijus savo veikale De arte poetica pataria rašytojams neskubėti skelbti 


savo kūrinių, kuriems naudinga pagulėti „devynerius metus“, — tada jie 


būsią labiau subrendę ir labiau vertingi. 

Gramatikas 


išminties mylėtojas tariasi esąs atlygintas už visus tuos 
sunkumus, jeigu jį pagiria vienas kitas žlibakys! Atvirkš- 
čiai, koks laimingas yra tas mano rašytojas: jis nesėdės 
per naktis, jis užrašo visa, kas jam užklysta į galvą, nors 
ir savo paties sapnus, žinodamas iš anksto, kad juo dau- 
giau bus kvailų nesąmonių jo raštuose, juo labiau jis įtiks 
daugumai, tai yra visiems kvailiams ir tamsuoliams. Ne- 
didelė bėda, jeigu du ar trys mokslininkai, atsitiktinai 
paskaitę jo knygą, žiūrės į jį su panieka. Juk ką reiškia 
tiekos nedaugelio mokytų žmonių balsas toje milžiniško- 
je triukšmaujančioje prieš mokytuosius minioje? Bet dar 
gudresni yra tie, kurie svetimus darbus išleidžia kaip sa- 
vuosius, priskirdami sau svetimų darbų garbę ir turėdami 
vilties, kad jeigu ir pagaus juos kuomet nors ir apkaltins 
vagyste, tai vis dėlto tam tikrą laiką jie naudosis savo gu- 
drybės vaisiais. Reikia tik stebėtis, su kokiu maloniu pa- 


sitenkinimu jie žengia į priekį, kada 


girdi minios pagyrimus sau ir kada 
minioje juos rodo pirštais — tal, girdi, 


tokia ir tokia garsenybė, kai mato 


D "e, 5 


keora 


savo knygas knygynuose išstatytas 


ir skaito kiekvieno puslapio viršuje 


„22 


savo vardą, lydimą dviem arba tri- 


"zu A 
yns 


mis pavardėmis, daugiausia 


za Yf, 


e J 
4 


svetimomis ir atrodančiomis, 

lyg kokie magiški vardai. Bet juk tai tik vardai, nieko ne- 
reiškią. Ir kaip maža kas juos supranta, jei pagalvosime, 
koks platus pasaulis! Be to, kaip maža kam jie patinka, 
nes ir nemokytų žmonių juk labai įvairus skonis! Nere- 
tai tie vardai būna visai iš piršto išlaužti arba paimti iš 
senovinių knygų. Štai, pavyzdžiui, vienas giriasi Telema- 
cho??' vardu, kitas — Stenelo arba Laerto; tas — Polikrato, 
anas — Trasimacho. Su tokiu pat pasisekimu tūlas galėtų 
pasivadinti Chameleonu arba Moliūgu, arba ženklinti 
savo knygas, pagal filosofų paprotį, raidėmis Alfa, Beta 
ir pan. Bet juokingiausias dalykas, kada kvailiai pradeda 
girti kvailius, tamsuoliai tamsuolius, kada jie savitarpy 
giria vieni kitus pataikaujamais laiškais, cilčraščiais ir 
panegirikomis. Vienas savo bičiulį iškelia lig Alkėjo???, 
kitas — lig Kalimacho??3; tas esąs aukštesnis už Ciceroną, 
anas mokytesnis už Platoną. Pasitaiko, kad kiti ieško sau 
konkurentų, kad varžybomis padidintų nuosavą garbę; 


tada čia 
Skyla minios palankumas pusiau tarp abiejų varžovų*““, 


221 Telemachas — Odisėjo sūnus, Laertas —- Odisėjo tėvas, Stenelas — kara- 
liaus Diomedo bičiulis, minimas Iliadoje, Polikratas - Samo salos valdo- 
vas, Trasimachas - sofistas (V a. pr. m. e.), gyvenęs Atėnuose. 

222 Alkėjas iš Mitilenos (VII pr. m. e. amžiaus pabaigoje) — vienas didžiausių 
graikų lyrikų. 

*23 Kalimachas (mirė apie 235 m. pr. m. e.) - graikų mokslininkas, kritikas ir 
poetas, Aleksandrijos bibliotekos vedėjas. 

224 Vergilijaus „Eneidos“ II giesmės 39 eilutė. 

kol galų gale abu kovotojai, kiekvienas sau paskirdamas 
triumfo garbę, išsiskirsto tarytum rungtynių nugalėto- 
jai. Išminčiai juokiasi iš to, kaip iš didžiausio kvailumo. 
Nėra ko ginčytis, tatai iš tikrųjų kvaila. Užtat per mano 
malonę tie žmonės gyvena patenkinti ir nėra linkę pa- 
keisti savo tariamųjų laimėjimų net į Scipijono225 trium- 
fus. Beje, ir patys mokytieji, kurie su tokiu malonumu ir 
džiaugsmu pajuokia svetimą kvailumą, turi būti dėkingi 
man; to paneigti jie neišdrįs, jei nenorės būti visų nedė- 


kingiausi. 


225 Publijus Kornelijus Scipionas Vyresnysis, nugalėjęs Hanibalą per antrąjį 


pūnų karą ir už tai pagerbtas iškilmingu triumfu. 


XXXV 
TEISININKAI IR FILOSOFAI 


Mokslininkų tarpe teisininkai turi pretenziją į pirmąją 
vietą. Jie pasižymi nepaprastu pasitenkinimu savim. Jie 
nuoširdžiai ritina Sizifo? akmenį, kai neatsikvėpdami 
nukala šimtus įstatymų, visai nežiūrėdami, ar kam jie 
tinka, kai žeria krūvon glosas ant glosų???, aiškinimus 
ant aiškinimų, taip kad atrodo tas jų kvailas darbas esąs 
sunkiausias iš visų. Nes, jų pažiūromis, juo daugiau dar- 
bo, juo daugiau garbės. Prie jų reikia priskirti taip pat 
dialektikus ir sofistus, — žmonių veislę, plepesnę už bet 
kokį Dodonės*2š varį, galinčius rungtis plepėjimu su 
dvidešimt rinktinių bobų. Beje, jie būtų nepalyginti lai- 
mingesni, jei jų iškalbumas nebūtų susijęs su palinkimu 
į vaidus. Jie nuolat kelia vienas su kitu karą dėl men- 
kiausių dalykų ir žodinių kautynių įkarštyje dažniau- 
siai paleidžia iš akių tiesą. Ir vis dėlto Filautija padaro 
226 Sizifas — legendinis Korinto karalius, pagarsėjęs savo šykštumu ir klasta; 
už savo nusižengimus buvo dievų pasmerktas ritinti pragare į kalną didžiu- 
lį akmenį, kuris amžinai nuslinkdavo žemyn. 
227 Glosomis viduramžiais vadinosi teisininkų aiškinimai romėnų teisės 
straipsnių. Teismo praktikoje glosos prilygdavo įstatymams. 
228 Prie Dzeuso šventovės Dodonėje (Epire) buvo du stulpai; ant vieno jų buvo 
pastatyta berniuko statula su lanksčiu geležiniu virbalu, o ant gretimo — 


varinė lėkštė; kiekvienas, net mažiausias, vėjo pūstelėjimas pajudindavo 


virbalą, kuris paliesdavo varį; todėl varis skambėjo beveik visą laiką. 

juos tokius laimingus, jog, išmokę tris 


silogizmus, nesvyruodami yra pasiry- 
žę susiremti su kuo tik nori ir dėl bet 

kurio dalyko. Jų atkaklumo neįveiksi, 

net jeigu pastatytum prieš juos ir patį 

Stentorą???. Paskui juos seka filo- 


3 sofai, gerbiami dėl ilgos barzdos 


Oratorius 
k a ir plataus apsiausto. Jie patys tik 
save telaiko išmintingais, o visus kitus mirtinguosius 
laiko lyg kokiais klaidžiojančiais šešėliais. Kaip saldžiai 
kliedi jie, kurdami nesuskaitomą daugybę pasaulių, ap- 
skaičiuodami saulės, žvaigždžių ir mėnulio orbitų ap- 
imtį, lyg jie sugebėtų išmatuoti juos smiliu ar virvute. 
Jie aiškina žaibų, vėjų, užtemimų ir kitų neišaiškinamų 
reiškinių priežastis, niekur nė kiek nesuabejodami, ta- 
rytum jiems būtų patikėtos visos gamtos paslaptys ir jie 
patys tik ką būtų sugrįžę iš dievų pasitari- 
mo. O tuo tarpu gamta tik išdidžiai 
juokiasi iš visų jų spėliojimų, nes jų 
moksle nėra nieko tikro. Geriausiai 
tai įrodo jų nuolatiniai ginčai su 
kits kitu dėl atskirų dalykų. Nieko 
| | iš tikrųjų nežinodami, jie vis dėl- 
sofistas —T77-—— to įsivaizduoja esą visa žiną. Tuo 


229 Stentoras — Iliadoje minimas karalių šauklys, turėjęs labai skambų balsą. 

tarpu jie nepajėgia pažinti net patys savęs ir 


dažnai nepastebi, dėl nusilpusių akių ar dėl 


po savo kojomis. Tačiau tatai ne- 
trukdo jiems skelbti neva jie matą 
idėjas, bendrines sąvokas, esmines 
formas, pirminę medžiagą, esmę, 
savybę ir kitus panašius daiktus — = 
tiek subtilius, jog net pats Linkėjas??, kaip manau, ne- 
būtų galėjęs jų pastebėti. Užtat su kokia panieka jie žiūri 
į prastuolių minią, kraudami vienus ant kitų — trikam- 
pius, apskritimus, kvadratus ir kitus panašius matemati- 
nius brėžinius, statydami iš jų kažką panašaus į labirintą, 
apsuptą iš visų pusių įvairia tvarka išrikiuotomis raidė- 
mis, ir leisdami tokiu būdu dūmus į neprityrusių Žmonių 
akis. Yra tarp jų ir tokių, kurie spėja ateitį iš žvaigždžių, 
žada stebuklus, neįmanomus net magijoje, ir savo laimei 


randa žmonių, kurie visu tuo tiki. 


230 Linkėjas — argonautų žygio į Kolchidą dalyvis, pagarsėjęs savo ypatingu 
akylumu (matęs per sieną ir pan.). 


Vienuolis su 
šventu gobtuvu 


Teologas 


XXXVI 
TEOLOGAI 


O dėl teologų, tai, galbūt, verčiau juos apeiti tylomis, 
neliesti to širšių lizdo, neužgauti to nuodingo augalo. 
Tos veislės žmonės labai išdidūs ir greit įsižeidžią. Tik ir 
žiūrėk, užpuls jie mane visu šimtu savo konkliuzijų ir 
pareikalaus išsižadėti savo žodžio, o jei atsisakysiu, bere- 
gint paskelbs mane eretike. Juk jie įprato bauginti šito- 
kiais perkūnais kiekvieną, kuriam jie nėra palankūs. Ži- 
noma, jie labai nenoromis pripažįsta mano jiems daro- 
mus gerus darbus, tačiau ir jie nemažai privalo būti man 
> dėkingi. Filautijos viliojami, jie tariasi gy- 
NWAI veną trečiame danguje, o į kitus mirtin- 
Ag guosius žiūri beveik su pasigailėjimu, iš 
aukšto, lyg į šliaužiojančius žeme gy- 
vulius. Apsupti, lyg karių gretomis, 
magistralinėmis definicijomis?*', 

X N propozicijomis, Jie sugeba 

konkliuzijomis, korolarijais, 


įrodytinomis ir menamomis 


— . 


SSSL šiandien jų pagalba taip iš- 
aa S K KS , 7 
REARS S sisukinėti, kad jų nesugausi 


231 Definicijos — apibrėžimai, konkliuzijos — išvados, korolarijai — santykiuo- 
jančios išvados, propozicijos — teigimai, sakiniai. 

net ir Vulkano tinklu?3?, 
Savo skiriamybėmis ir gu- 
driai prasimanytais žode- 
liais jie perkerta kiekvieną 
mazgą greičiau, negu Tene- 
do?” kirvis. Pagal savo norą 
jie aiškina ir dėsto didžiau- 
sias paslaptis. Jiems žinoma, 
pagal kokį planą sukurtas ir 
sudarytas pasaulis, kuriais 
kanalais pirmykštis nuodėmingas sugedimas pereina į 
vėlesnius palikuonis, kaip ir kokiu laiku buvo pradėtas 
Kristus mergaitės įsčiose, kuria prasme reikia suprasti 
persimainymą, įvykstantį eucharistijoje. Bet tai dar vi- 
siems žinomi ir seniai nuvalkioti klausimai. Štai kiti 
klausimai, verti žymių ir didžių teologų. Jie beregint da- 
rosi gyvesni, kada kyla kalbos apie tokius, pvz., klausi- 
mus: kuriuo būtent momentu įvyko dieviškasis gimimas? 
Ar Kristaus įsikūnijimas yra vienkartinis ar daugkarti- 
nis? Ar galima tarti ir įrodyti, esą Dievas tėvas turėjęs 
?32 Dievas Vulkanas, sužinojęs, kad jo žmona Venera įsimylėjo kovos dievą 

Marsą ir leidžia su juo laiką, padarė geležinį tinklelį, į kurį pakliuvo abu 

meilužiai. 
’33 Tenedo salos Dzeuso šventovėje buvo saugojamas dviašmenis kirvis. Patar- 


lė apie Tenedo kirvį buvo taikoma žmonėms, linkusiems ūmai ir griežtai 


spręsti painius klausimus. 

Jaunystė ir senatvė - 
santuokos grandinėse 


neapykantos sūnui? Ar galėjo Dievas pasiversti moterim, 
velniu, asilu, arbūzu arba tirnagu? Jeigu jis iš tikrųjų 
būtų pasivertęs arbūzu, tai ar būtų galėjęs tas arbūzas 
sakyti pamokslus, daryti stebuklus ir būti nukryžiuotas? 
Ką būtų konsekravęs šv. Petras, jei būtų laikęs mišias tuo 
metu, kai Kristaus kūnas dar tebekabojo ant kryžiaus? 
Ar galima sakyti, kad Kristus dar tebebuvo tuokart žmo- 
gus? Ar bus leistina valgyti ir gerti po prisikėlimo iš nu- 
mirusiųjų (jie iš anksto nori apsirūpinti nuo bado ir troš- 
kulio aname pasaulyje). Yra begalinė daugybė panašių 
niekingų klausimėlių, dar ir už šiuos gudresnių, apie są- 
vokas, santykius, formas, esmes ir ypatingumus, kurių 
niekas nesugebės išskirti paprasta akimi, nebent jis būtų 
toks Linkėjas, kad sugebėtų matyti visiškoj tamsoj ir tai, 
ko visai nėra. Pridėkite čion jų vadinamuosius gnomus?s“, 
tiek paradoksiškus, jog su jais sugretinti vadinamieji stoi- 
kų paradoksai gali pasirodyti nieko nevertais ir nuval- 
kiorais. Štai, pavyzdžiui, vienas tokių gnomų skelbia, jog 
nužudyti tūkstantį žmonių nėra toks sunkus nusikalti- 
mas, kaip pataisyti vargšui batus sekmadienį, ir kad ver- 
čiau leisti žūti visam pasauliui su viskuo, kas jame yra, 
negu ištarti kad ir mažiausią melą. Visi tie didžiausio 
kvailumo subtilumai darosi dar subtilesni dėl daugelio 


krypčių, esančių tarp scholastikų, nes lengviau išsipai- 


234 Gnomas — posakis, nuomonė, taisyklė. 

nioti iš labirinto, negu iš realistų?3*, nominalistų, tomis- 
tų, albertistų, okamistų, skotistų ir kitokių pinklių (iš- 
vardinu čia ne visas sektas, o tiktai svarbiąsias). Visuose 
tuose subtilumuose tiek mokslingumo ir tiek sunkumo, 
jog, manau, patiems apaštalams prireiktų pagalbos kaž- 
ko kito, bet ne vien Sventosios Dvasios, jeigu jie suma- 
nytų pradėti ginčytis apie visus tuos dalykus su naujai- 
siais mūsų teologais. Povilas darbais įrodė savo tikėjimą, 
bet jis paliko nepakankamai mokslišką apibrėžimą, pa- 
sakęs: „Tikėjimas yra pasitikėjimas tuo, ko viliamės, 
tvirtas įsitikinimas dėl to, ko nematome'?**. Panašiu 
būdu geriausiai praktikuodamas gailestingumą, jis ne- 
sugebėjo dialektiškai padalyti ir tiksliai apibrėžti gailes- 
tingumo sąvokos tryliktame Pirmojo laiško korintie- 
čiams skyriuje. Žinoma, apaštalai pamaldžiai pašvęsda- 
vo eucharistiją, bet jeigu juos būtum paklausęs apie 
235 Realistai ir nominalistai — dvi pagrindinės scholastinės filosofijos kryptys. 
Realistai teigė, kad atitrauktinės sąvokos realiai egzistuoja, o nominalistai 
tvirtino, kad egzistuoja tik atskiri daiktai, gi sąvokose matė tik paprastas 
abstrakcijas. Svarbiausios teologinės mokyklos buvo šios: tomistai - Tomo 
Akviniečio (1225-1274), vieno autoritetingiausių viduramžiais katalikiš- 
kų teologų pasekėjai; albertistai — Alberto Didžiojo (1193—1280) mokslo 
šalininkai; šv. Albertas viduramžiais buvo laikomas „universaliniu moks- 
lininku“; jis pirmas įvedė į teologijos mokyklas Aristotelio pažinimą, kaip 
atskirą discipliną; be to, jis buvo vienas iš alchemijos kūrėjų. Okamistai — 
Vilhelmo Okamo (mirė 1347 m.), nominalistų šulo, pasekėjai; skotistai — 


Dunso Skoto (1265-1308), realizmo atstovo, mokiniai ir sekėjai. 
236 Laiškas žydams, I, II. 

terminą 4 quo” ir terminą ad quem, apie persimainymą, 
apie tai, kuriuo būdu Kristaus kūnas gali vienu ir tuo 
pačiu metu būti įvairiose vietose, apie sakytojo kūno 
skirtumus danguje, prie kryžiaus ir duonoje, šventina- 
moje pamaldų metu; jeigu toliau paklaustum juos apie 
tai, kuriuo, būtent, momentu įvyksta persimainymas, 
kadangi tarimas žodžių, reikalingų tam aktui atlikti, už- 
ima tam tikrą laiką, — tai aš manau, kad apaštalai vargu 
būtų atsakę su tokiu tikslumu ir tikrumu, su kokiu atsa- 
ko ir apibrėžia skotidai**. Apaštalai pažinojo Jėzaus mo- 
tiną. Bet kas iš jų filosofiškai įrodė pagal mūsų teologų 
pavyzdį, kad ji turėjo būti laisva“? nuo Adomo nuodė- 
mės? Petras gavo raktus iš to, kuris negalėjo padaryti ne- 
tinkamo pasirinkimo. Bet ar Petras būtų supratęs smul- 
kmenišką skirtumą, kuriuo būdu galima laikyti savo 
rankose raktus nuo žinojimo, neturint paties žinojimo, — 
aš nežinau. Apaštalai krikštijo kiekviename žingsnyje, ir 
vis dėlto nė karto neprasitarė nė vienu žodžiu apie tai, 
kokia yra formalinė, medžiaginė, veikiančioji ir krikšto 


tikslo priežastis ir ar krikštas panaikinamas ar nepanai- 


237 Terminus a qua - logikos protavimo išeinamasis taškas, terminus ad 
quem - logikos protavimo baigiamasis taškas. 

238 Skotidai vietoje skotistai: žodžių žaismas, pasigaunant graikiško skotos — 
tamsa; taigi skotidai — tamsos atstovai. 

239 Dievo motinos nesutepto prasidėjimo dogma buvo vienas labiausiai gin- 
čytinų klausimų XV a. teologų tarpe. Tomistai šitą dogmą pripažino, o 
skotistai neigė. 

kinamas. Jie taip pat melsdavosi, bet mels- 


davosi dvasia, sekdami evangelijos 
žodžiais: „Dievas yra dvasia, ir tie, 
kurie jį garbina, turi jį garbinti 
dvasia ir tiesa ?*?. Jiems, matyti, ne- 
buvo dar žinoma, jog reikia taip 
pat melstis paveiksliukui, išbrai- 


žytam anglimi ant sienos, kaip 


pačiam Kristui, jeigu tiktai jis pavaizduotas su dviem iš- 
tiestais pirštais, su nekirptais plaukais ir su garbanomis, 
krintančiomis trimis eilėmis nuo pakaušio. Na ir kas gi 
būtų galėjęs tai pasiekti, neišsėdėjęs trisdešimt šešerius 
metus prie Aristotelio ir Dunso Skoto fizikos ir metafizi- 
kos? Apašralai mokė ir apie malonę, bet niekuomet nenu- 
statydavo skirtumo tarp malonės veltui teikiamosios ir 
malonės išganomosios. Patardavo jie daryti ir gerus dar- 
bus, bet nematydavo skirtumo tarp veikiančio gero dar- 
bo ir nuveikto gero darbo. Kalbėdavo jie apie krikščioniš- 
ką meilę, bet neskirdavo Dievo įkvėptosios meilės nuo 


įsigytosios ir neaiškindavo, ar meilė yra akcidencija?“' 


ar 
substancija, daiktas sukurtas ar nesukurtas. Apaštalai ne- 
apkęsdavo nuodėmių, bet — tenumirštu šitoje pačioje vie- 
240 Evangelija pagal Joną, IV, 24. 


241 Akcidencija — pripuolamas substancijos požymis, neturįs savarankiškos 


būties; substancija — esmė, turinti savarankišką būtį. 

Kristus 


toje, — jeigu skotistų dvasios neapmokyti, būtų galėję 
duoti mokslišką apibrėžimą, kas tai yra nuodėmė. Niekas 
manęs neįtikins, kad Povilas, pranokęs kitus apaštalus 
mokslingumu, būtų leidęs sau tiek kartų blogai atsiliepti 
apie visokius ginčus, genealogijas ir kitas, anot jo, logo- 
machijas, jei būtų žinojęs visas dialektikos gudrybes, juo- 
ba, kad visi to meto kivirčai buvo labai grubūs ir prasčio- 
kiški, palyginti su didesniais, negu Chrisipo?“?, šiandie- 
ninių mūsų teologijos magistrų subtilumais. Tiesa, anie 
magistrai — labai kuklūs žmonės: sutikdami apaštalų raš- 
tuose kokią nesąmonę ar nepakankamai mokslišką pasa- 
kymą, jie tų vietų nesmerkia, bet teikia joms tinkamą 
aiškinimą, atiduodami pagarbą raštų senumui ir apaštalų 
vardui. Ir neteisinga būtų, prisiekiu Herkuliu, reikalauti 
iš apaštalų paaiškinti tokius dalykus, apie kuriuos jie nė 
vieno žodžio nebuvo girdėję iš savo mokytojo. Kada pa- 
našios vietos pasitaiko Auksaburnio?“*, Basilijaus?“* arba 
“42 Chrisipas (282-208 m. p. m. e.) — stoikas, kilęs iš Kilikijos (M. Azijoje) ir 
pagarsėjęs kaip įmantrus dialektikas. 
~B Šv. Jonas Auksaburnis (347-407) — garsus bažnytinis oratorius, veikęs 
Antiochijoje (M. Azijoje), kurį laiką buvęs Konstantinopolio arkivysku- 
pu; nors tenai buvo imperatoriaus žmonos Eudokijos globojamas, tačiau 
dėl savo atžarių kaltinamųjų puldinėjimų įsigijo daug priešų ir turėjo pa- 
sitraukti. Jo buvo pasakyta daug pamokslų ir išaiškinta nemaža Biblijos 
tekstų. 
44 Šv, Basilijus Didysis (330—379) — Kesarijos (M. Azijoje) vyskupas, pagarsė- 


jęs Rytų bažnyčios „tėvas“, sukūręs daug teologijos veikalų ir reguliaminų 


vienuolynams. 

Jeronimo raštuose, tai mūsų teologai pasitenkina priera- 
šu paraštėje: „to nebesilaikoma . Jeigu apaštalai ir bažny- 
čios tėvai vis dėlto įstengdavo sukirsti pagonių filosofus, 
o taip pat žydus, labai atkaklius iš prigimties, tai to pa- 
siekdavo jie daugiau stebuklais ir doru gyvenimu, negu 
silogizmais, nes niekas iš jų nebūtų sugebėjęs suprasti 
kad ir vieną Skoto Owod/ibetą““*. O šiandieną kuris pa- 
gonis arba kuris eretikas nepasiduos tokiems įmantriems 
gudravimams, nebent jis būtų tamsuolis, nesugebąs jų 
suprasti, arba begėdis, pasiryžęs iš jų pasijuokti, arba 
žmogus tų pačių pinklių išmokytas ir tuo būdu galįs sto- 
ti į lygią kovą panašiai, kaip burtininkas stoja kovon su 
kitu burtininku arba užkerėto kalavijo savininkas kau- 
nasi su priešu, turinčiu panašų ginklą? Paskutiniu atveju 
būtų panašus dalykas, kaip išardyti ir vėl austi Penelopės 


audeklą. O mano nuomone, protin- 


taS 

Š 


gai pasielgtų krikščionys, jeigu 
vietoje galingų kareivių ko- 


4 


SD p 


hortų, kurios jau seniai su 


abejotinu pasisekimu ka- RR) 
riauja prieš turkus ir saracė- 
nus, nusiųstų į kautynes di- 
džiausius rėksnius skotis- 


tus, atkakliuosius okamistus, 


245 Quodlibetum - taip vadinosi vienas Dunso Skoto veikalų. 

Industrija 


nenugalimuosius albertistus ir visą kitą sofistų armiją. 
Malonu būtų, manau, pasigėrėti tokiomis peštynėmis ir 
dar lig šiol neregėta pergale. Kas būtų tiek šaltas, kad 
nesuliepsnotų nuo tokių mokslinių gudravimų? Kas būtų 
toks bukaprotis, kuris nesusijaudintų jų proto aštrumu? 
Kas pakankamai akylas, kad ką nors įžiūrėtų toje neper- 
matomoje tamsoje? Tačiau, ko gero, jums pasirodys, kad 
aš kalbu visa tai tik juokais. Netenka stebėtis dėl panašių 
samprotavimų, nes ir tarp pačių teologų yra žmonių, su- 
sipažinusių su tikru mokslu, kuriems pyksta širdis nuo 
visų tų tuščių teologinių gudrybių. Pasitaiko ir tokių, 
kurie jų nekenčia lyg piktžodžiavimo ir laiko didžiausia 
nuodėme kalbėti tokia nešvaria burna apie tokius paslap- 
tingus dalykus, duotus daugiausia mums pamokyti, bet 
ne aiškinti, ginčytis dėl jų dialektiniais subtilumais, pa- 
siskolintais iš pagonių, daryti tokius aro- 

gantiškus apibrėžimus ir dieviško- 
sios teologijos didingumą apspjau- 
dyti taip neskaniais žodžiais ir 
šlykščiais posakiais. O mūsų ma- 
gistrai visu tuo yra be galo paten- 
kinti, patys sau ploja ir tiek yra 
įsigilinę dieną ir naktį į tas jiems 


Atlantas, 
laikantis pasaulį 

skleisti nors kartą evangeliją arba Povilo laiškus. Tokiu 
būdu kvailiodami mokyklose, jie tariasi palaiką savo si- 
logizmais jau griūvančią visuotinę bažnyčią, panašiai 
kaip poetų pasakojimuose Atlantas?“* palaiko ant savo 
pečių dangaus skliautus. O argi nemalonu, kaip manote, 
maigyti, tarytum vašką, paslaptingąjį Šventąjį Raštą ir 
kelti savo konkliuzijas, pasirašytas bent keleto scholasti- 
kų, aukščiau už Solono įstatymus ir net popiežiaus de- 
kretus? Argi jiems nedžiugu įsivaizduoti, jog jie yra viso 
žemės kamuolio cenzoriai, ir reikalauti išsižadėjimo iš 
kiekvieno, kuris nors truputį nusisuktų nuo jų įrodytų ir 
menamų išvadų, ir skelbti kaip koks orakulas: „Tas tvir- 
tinimas — skandalingas, tas — nepagarbus, tas — dvokia 
erezija, tas — blogai skamba“. Tuo būdu nei krikštas, nei 
evangelija, nei Povilas ar Petras, nei šv. Jeronimas, nei 
Augustinas*“?, nei pats aristoteliškiausias Tomas?“ nepa- 
jėgs padaryti žmogaus krikščionimi, jeigu tam nepritars 


iš šalies šitie gudragalviai bakalaurai. Toks didelis yra tas 


246 Atlantas — titanas, Japeto ir Klimenės sūnus, Prometėjo ir Epimetėjo bro- 
lis. Už parodytą didvyriui Persėjui nevaišingumą buvęs paverstas Atlaso 
kalnu, laikančiu dangų ir žvaigždes. Jo dukterų Plejadų vardu pavadintas 
vienas žvaigždynas. 

247 Šv. Augustinas (354-430) — vakarų bažnyčios įtakingas teologas, parašęs 
labai daug veikalų, jų tarpe vid. amžiais labai skaitomą Confessiones („Išpa- 
žintį ), didelis lotynų kalbos mokovas. 

248 Šv. Tomas Akvintietis (1225—1274) — garsus scholastikos mokytojas, vidur- 


amžiais buvo laikomas dideliu katalikų bažnyčios autoritetu. 

i subtilumas! Kaip galėtum atspėti, 
kad yra ne krikščionis kiekvienas, 
kuris drįsta teigti, kad šitokie, pa- 
vyzdžiui, posakiai?“?, kaip: matula 
putes ir matula putet arba ollam 


fervére ir ollam fėrvere, reiškia tą 


pat, jeigu tie išminčiai nebūtų 
VÁ | À mums to pasakę? Kas būtų išvedęs 
JA) "L 
F TINN be jų bažnyčią iš tokių didelių pa- 
Jupiteris ; Ò Z4 
ir Vulkanas aci; 


klydimų, kuriais niekas net nebū- 
tų susidomėjęs, jeigu prie jų nebūtų prikabintas didelis 
universiteto antspaudas? Iš tikrųjų, ar ne laimingi visi, 
kurie gali atsidėti tokiems dalykams? Jie aprašinėja pra- 
garą taip smulkiai, lyg daugelį metų būtų buvę tos respu- 
blikos piliečiai. Jie kuria savo nuožiūra naujus pasaulius, 
tame skaičiuje vieną plačiausią ir gražiausią, — dangų, 
matyt, kad jame teisingųjų vėlės galėtų patogiai pasi- 
vaikščioti, papuotauti ir sviediniu pažaisti. Nuo daugy- 
bės tų visų nesąmonių teologų galvos tiek yra išsipūtu- 
sios, jog manau, kad ir pačiam Jupiteriui mažiau buvo 
išpūsti smegenys, kai jis, taisydamasis leisti į pasaulį Pa- 
ladą““?, šaukėsi Vulkano kirvio pagalbos. Todėl nesiste- 


249 Šitų lotyniškų porinių sakinių reikšmė vienoda, jie skiriasi tik savo grama- 
tine struktūra, o vis dėlto Oksfordo universiteto viduramžių teologai kėlė 
dėl jų reikšmės skirtingumo nepabaigiamus ginčus. 

250 Žr. paaišk. 3. 

bėkite, jeigu jie į viešus disputus ateina apsiraišioję galvas 
tokia daugybe raiščių: be tų atsargumo priemonių jų 
kiaušai galėtų trūkti. Aš pati kartais negaliu susivaldyti 
nesijuokus, matydama, kaip jie tariasi esą tikri teologai 
daugiausia dėl to, kad kalba tokia barbariška ir bjauria 
kalba. Be to, jie taip labai mikčioja, jog suprasti juos gali 
tik kitas į juos panašus miknys. Nesuprantamą savo 
murmėjimą jie laiko išmintingumo ir subtilumo žyme, 
kuri neprieinama minios supratimui. Gramatikos dės- 
niai jiems atrodo nesuderinami su Šventojo Rašto kilnu- 
mu. Iš tikrųjų, nuostabus teologų didingumas, kuriems 
vieniems leista kalbėti su klaidomis, nors, beje, ta teise 
naudojasi ir visos visuomenės padugnės. Jie tariasi esą ko 
ne dievai, girdėdami, kaip juos pagarbiai vadina Magistri 
nostri. Šitoje pravardėje jiems vaizduojasi kažkas pana- 
šaus į judėjų tetragramą?*?. Jie tvirtina, esą žodžius MA- 
GISTER NOSTER tinka rašyti tik didžiosiomis raidė- 
mis. O jeigu kas atsitiktinai pasako atvirkščiai, būtent, 
Noster magister, tai tuo pačiu labiausiai įžeidžia visą jų 


teologiškąją didenybę. 


251 Magistri nostri - mūsų mokytojai. 
232 Judėjų tetragrama (keturių raidžių žodis) — slėpininga dievybės vardo 


Jehova hebrajų raidėmis nuobraiža. 


XXXVII 
ATSISKYRĖLIAI VIENUOLIAI 


Prie teologų pagal savo palaimą visų arčiausiai stovi va- 
dinamieji dievobaimingieji arba vienuoliai-atsiskyrėliai, 
nors toks pavadinimas jiems visiškai nepritinka: nes di- 
delė jų dalis yra labai toli nuo bet kokio dievobaimingu- 
mo, ir, be to, nemėgsta vienumos, nes juos dažniausiai 
pasitaiko sutikti aikštėse ir gatvėse. Nematau, kas būtų 
nelaimingesnis už vienuolius, jeigu aš įvairiausiais būdais 
neteikčiau jiems pagalbos. Šitas žmonių luomas tiek yra 
visų neapkenčiamas, jog net atsitiktinis susitikimas su 
vienuoliu laikomas blogu ženklu. Tuo tarpu jie patys vi- 
siškai savim patenkinti. Pirmiausia, jie yra įsitikinę, kad 
aukščiausias dievobaimingumas glūdi susilaikyme nuo 
bet kokio mokslo: net nemokėti skaityti esą išganinga. 
Todėl, giedodami bažnyčioje asiliškais balsais jiems visai 
nesuprantamas psalmes, jie yra giliai įsitikinę, kad tuo 
suteikia didelį malonumą šventiesiems. Kiti iš jų didžiuo- 
jasi savo nevalyvumu bei elgetavimu ir, garsiai bliauda- 
mi, prašo išmaldos prie durų. Įkyriais būriais lankosi jie 
viešbučiuose, vežimuose ir laivuose, labai tuo būdu nu- 
skriausdami kitus elgetas. Tuo savo nevalyvumu, tamsu- 
mu, šiurkštumu ir begėdiškumu tie malonūs žmonės, 


anot jų pačių, yra panašūs į apaštalus. Linksmiausia, ta- 

čiau, matyti, kaip viskas jų yra daroma 


pagal įstatus, tarytum pagal matema- 
tikos taisykles, ir nusižengti tiems 
įstatams reiškia, jų nuomone, 
sunkiai nusidėti. Tie jų įstatai 
numato, kiek mazgų turi būti 
ant batelių, kurios spalvos juosta, kokiais išoriniais žen- 
klais turi skirtis jų drabužis, iš kokios medžiagos galima 
juos siūti, kokio pločio turi būti juosta, kaip turi būti su- 
kirptas ir kaip didelis gaubtas, kiek colių skersmens turi 
būti tonzūra ant pakaušio, kiek valandų reikia miegoti... 
Kam neaišku, kokia neteisinga yra ta išorinė lygybė, esant 
tokiai didelei natūraliai proto ir kūno sudėjimų nelygy- 
bei? Ir vis dėlto, dėl šitų nesąmonių jie ne tik tariasi esą 
nepalyginti aukštesni už pasauliečius, bet ir vienas kitą 
tarpusavy niekina: davę apaštališką meilės įžadą, kelia 
ištisas tragedijas dėl kiek kitaip pajuostos arba kiek tam- 
sesnės išilginės. Tarp jų pamatysi ir tokių griežtų dieva- 
mylių, kurie iš viršaus dėvi privalomąją ašutinę, o apati- 
nes siuva iš minkštos vilnonės medžiagos, o kiti iš viršaus 
dėvi drobinius, apačioj — vilnonius. Kai kurie bijo palies- 
ti pinigus, tarytum nuodus, bet nei kiek nesisaugo palies- 
ti vyną ir moteris. Užvis labiausiai jie rūpinasi tuo, kad 
nebūtų panašūs į viens kitą, o kad būtų kiek galima la- 


biau panašūs į Kristų, — tuo jie visai nesirūpina. Nemažą 

Kasdienės 
psalmės 


pasitenkinimą randa jie ir savo pavadi- 


nimuose: taigi vieni vadina save virvane- 


šiais?*?, bet ir tie virvanešiai skirstosi į 


koletas, minoritus, minimus ir bulis- 


Taa 
` 


tus; kiti vėl vadinasi benediktinai, ber- 


nardinai, brigitinės, augustinai, vil- 
Elgetaujantis 
vienuolis 


helmitai, jakobitai, — tarytum nepa- 
kaktų vadintis tiesiog krikščionimis. Daugelis iš jų tiek 
didžiai vertina tas savo apeigas ir taisykles, jog net patį 
dangų vargu laiko pakankamu atlyginimu už tokius 
nuopelnus. Niekas iš jų negalvoja 
apie tai, jog Kristus, paniekinęs 
visus tuos dalykus, paklaus, 
kaip buvo vykdomas vieninte- 
lis jo įsakymas, būtent, — mei- 


Vienuolis 


lės įsakymas. Tuomet vienas at- 


253 Virvanešiai — Pranciškaus Asižiečio XIII a. įkurto ordino vienuoliai. Kole- 
tos — vienuolės, gavusios pavadinimą nuo Pikardijoje (Prancūzijoje) pagar- 
sėjusios šventosios Koletos (1380-1447). Minoritai (jaunesnieji broliai) — 
tie patys pranciškonai, tik prisilaiką griežtesnio reguliamino; jie vadinosi 
dar bulistais, arba observantais. Minimai - jauniausieji broliai, XIV a. gale 
Pranciškaus ir Paulo įkurto ordino vienuoliai. Bernardinai — tie patys be- 
nediktinai, tik prirašyti prie Cistorijos abatijos, kurios vyresniuoju buvo 
šv. Bernardas. Brigitinės — šv. Brigitos ordino vienuolės. Augustinai — 
XIII a. įkurto šv. Augustino garbei ordino vienuoliai. Vilhelmitai — XII a. 
Akvitanijos (Prancūzijoje) hercogo Vilhelmo įkurto ordino vienuoliai. 
Jakobitai — XIII a. šv. Domininko įkurto ordino vienuoliai; vadinosi pa- 
prastai dominikonais, gi jakobitais — nuo jiems priklausiusios šv. Jokūbo 


bažnyčios Paryžiuje. 

kiš savo pilvą, išsipūtusį nuo įvairiausių 


rūšių žuvies, kitas papils šimtą saikų 
psalmių, trečias išskaičiuos mirija- 
das pasninkų ir pasiskųs savo vi- 
duriais, kurie tiek pat kartų vos 
neplyšo atgavėjus. Ketvirtas atvilks 
tokią krūvą apeigų, jog ją vargiai 
pajėgtų sutalpinti septyni preki- — 
niai laivai. Penktas ims girtis tuo, i 
kad šešiasdešimt metų iš eilės paliesdavo pinigus ne ki- 
taip, kaip pirma užsimovęs rankas dvigubomis pirštinė- 
mis. Šeštas parodys sutaną, tokią purviną ir sulopytą, jog 
nė vicnas laivininkas nesutiktų ja apdengti savo kūno. 
Septintas primins, kad daugiau kaip vienuolika penkme- 
čių jis gyveno it pintis, visą laiką prikaltas prie tos pačios 
vietos. Aštuntas remsis savo balsu, užkimusiu nuolat be- 
giedant psalmes. Devintas — nepažadinamu miegu, jsi- 
gytu vienatvėje gyvenant. Dešimtas — sustingusiu nuo 
amžino tylėjimo liežuviu. Tačiau Kristus, nutraukęs jų 
nepabaigiamą pasigyrimą, pasakys: „Iš kur ta nauja žydų 
veislė? Aš tik vieną įstatymą laikau savu ir kaip tik apie jį 
nieko ligi šiol iš jūsų negirdžiu. O juk anuo metu aš aiš- 
kiai, be jokio prilyginimo ar alegorijos, pažadėjau savo 
tėvo palikimą, kaip atlyginimą — ne už gaubtus, ne už 


maldas, ne už pasninkus, bet tiktai už gailestingumo 

Kapucčinas 


Belis ir slibinas 


darbus. Aš nepažįstu ir tų, kurie per daug 
TA gerai žino savo žygdarbius. Kas nori 
atrodyti šventesnis už mane, tas 
tegu eina į abrakzacijų?* dan- 
gų arba tegu jiems įsako pa- 


fJ- statyti naują dangų tiems, ku- 


WESE IS“ rie savo nuostatus stato aukš- 
STS čiau už mano įsakymus“. Kaip 
jūs manote, kokiomis akimis pažiūrės vienas į kitą tie 
vienuoliai, kai išgirs šituos žodžius ir pamatys, kad už 
juos labiau vertinami laivininkai ir vežikai? Bet kol kas 
tam tikrą laiką ir jie, per mano malonę, gali džiaugtis 
viltimi. Nors jie ir nedalyvauja visuomeniniam gyveni- 
me, tačiau niekas nedrįsta jų niekinti, ypač elgetaujan- 
čiųjų vienuolių, dėl to, kad jie per vadinamąją išpažintį 
sužino visas svetimas paslaptis. Tas paslaptis jie saugoja, 
jų neišduoda, nebent girti būdami, užsigeidę palinks- 
minti draugystę juokingais pasakojimais, bet ir tai nepa- 
sako tikrinių vardų ir tiktai pagal atsitikimo aplinkybes 
duoda galimumą spėti, apie ką kalbama. Bet jeigu kas 
įerzins tas vapsvas, jie smarkiai atsikeršys pamoksluose, 
nurodydami savo priešą, nors ir ne tiesiog, bet taip tai- 
254 Abrakzacijai — krikščionių atskala — gnostikų sekta, atsiradusi imperato- 


riaus Hadriano laikais. Jos moksle buvo tvirtinimas, kad esąs ne vienas 


dangus, o 365. 

kliai, jog kiekvienas supras, išskyrus tuos, kurie apskritai 
nieko nesupranta. Ir nenutrauks jie tada savo lojimo iki 
tol, kol neįmesi jiems į nasrus skanaus kąsnelio. Koks 
komedininkas, koks juokdarys susilygins su jais, kai jie 
retoriškai rėkauja sakykloje, juokingai sekdami senovi- 
nių retorių priemonėmis? Nemirtingasis Dieve! Kaip jie 
gestikuliuoja, kaip tyčiomis keičia savo balsą, kaip krai- 
posi, kokias minas daro, kaip rėkia visokiais būdais! Ši- 
toks iškalbingumo menas su dideliu paslaptingumu per- 
teikiamas vieno vienuolio kitam. Apie tai ir man pačiai 
neleista žinoti; aš galiu kalbėti čia, remdamasi tiktai savo 
pastebėjimais ir spėjimais. Pirmiausia jie šaukiasi dievy- 
bės, pagal iš poetų pasiskolintą paprotį. Paskui, ruošda- 
miesi kalbėti apie gailestingumą, jie pradeda kalbą apie 
Nilą, Egipto upę, arba sakydami pamokslą apie kryžiaus 
paslaptį, visai ne vietoje pradeda nuo Belo, Babilono žal- 
čio, arba pradėdami disputą apie pasninką, jie išskaičiuo- 
ja dvylika Zodiako ženklų, o samprotaudami apie tikėji- 
mą, ima aiškinti apie apskritimo kvadratūrą. Aš pati 
girdėjau vieną tokį labai didelį kvailį — atsiprašau, norė- 
jau pasakyti — mokslininką, kuris garsiam susirinkime, 
skirtam aiškinti švenčiausios trejybės paslaptį, norėda- 
mas parodyti savo didelį apsiskaitymą ir įsiteikti teologų 
ausims, griebėsi visiškai naujo būdo, būtent, iš pradžių 


ėmė kalbėti apie raides, paskui apie skiemenis, kurie 

sudaro žodžius, paskui apie iš žodžių susidarančią kalbą, 
pagaliau apie veiksnio ir tarinio derinimą, apie daikta- 
vardžius ir būdvardžius. Klausytojai stebėjosi, o vienas 
kitas ėmė pašnabždomis kartoti aną Horacijaus eilutę?*: 
„Kuriam galui šie visi niekai pasakojami?“ Pagaliau pa- 
mokslininkas įrodė, kad pagrindiniuose gramatikos ele- 
mentuose glūdi švenčiausios trejybės pirmovaizdis. Ir 
taip stipriai įrodė, kad joks matematikas nesugebėtų su 
juo susilyginti. Ir tas teologų teologas prakaitavo prie tos 
savo kalbos ištisus aštuonis mėnesius taip, kad pasidarė 
aklas kaip kurmis: prarado regėjimo aštrumą, įsigyda- 
mas proto aštrumą. Bet jis pats nelabai sielojasi dėl to 
aklumo, manydamas, kad gan pigia kaina pirkosi tokią 
garbę. Girdėjau kalbant ir dar vieną teologą, aštuonias- 
dešimties metų senį, tiek mokytą, kad jį galima laikyti 
pačiu Dunsu Skotu, prisikėlusiu iš numirusių. Aiškinda- 
mas Jėzaus vardo paslaptį, jis su nuostabiu subtilumu 
įrodė, kad pačiose to vardo raidėse yra visa, ką tik galima 
pasakyti apie jį. Tas vardas turi tiktai tris kaitomus links- 
nius — tai esąs ryškiausias dieviškosios trejybės pirmo- 
vaizdis. Kad pirmas linksnis — Jesus — baigiasi raide s, 
antras — Jesu — raide u, trečias — Jesum — raide m, tai esą 
neapsakoma paslaptis, būtent: pasakytosios trys raidės 


ženklina, kad Jėzus yra Summus, Medius, Ultimus, t. y. 


255 Horacijaus satyrų II-osios knygos 7-os sat. 21 eil. 

RO 


a 


rrr ALL 

AN 


aukščiausias, vidurinis ir žemiausias. Beliko išaiškinti 
matematikos pagalba dar kitą, labiau gilią paslaptį: jei 
padalysime žodį Jesus į dvi lygias dalis, tai vidury liks 
raidė s. Ta raidė hebraiškai vadinama sim, o sin škotų, 
rodos, kalboje reiškia nuodėmę. Tai reiškia, kad Jesus yra 
tas, kuris naikina pasaulio nuodėmes. Nustebinti tokia 
nepaprasta įžanga, klausytojai, ypač teologai, vos nepa- 
virto akmenimis, panašiai kaip Niobė***, o man nuo juo- 
ko vos neatsitiko tokia pat nelaimė, kokia ištiko senovėje 
medinį Priapą, kai jam kartą teko būti naktinių Kanidi- 
ios ir Saganos**? paslapčių liudininku. Ir teisingai: pana- 
šiomis įžangomis nepradėdavo savo kalbų nei graikas 


Demostenas, nei lotynas Ciceronas. Jie laikydavo neleis- 


256 Niobė — Tantalo duktė, Tėbų karaliaus Amfiono žmona, virtusi akmeniu 
po to, kai Apolonas ir Artemidė išžudė visus jos vaikus. 


257 Kanidija ir Sagana — dvi raganos, minimos Horacijaus satyroje (1, 8). 

Likimo paslaptis 


tinu dalyku pradžioje kalbos minėti daiktus, neturinčius 
jokio ryšio su kalbos turiniu. Beje, reikia pastebėti, kad 
lygiai taip kalba karvių piemenys — pati gamta juos to 
moko. Bet mūsų mokslinčiai, pradėdami savo vadina- 
mąją preambulę, tiki, kad juo toliau stovi ji nuo likusio- 
sios kalbos turinio, tuo daugiau joje retorinio grožio, ir 
todėl rūpinasi, kad susižavėjęs klausytojas murmėtų sau 
panosėje: „Kurgi čia jis dabar pasuks?“ Toliau, trečioje 
vietoje seka atpasakojimas nedidelės ištraukos iš evange- 
lijos. Oratorius tą ištrauką aiškina paskubomis, lyg neno- 
romis. Tuo tarpu apie tą vieną dalyką ir reikėtų kalbėti. 
Ketvirtoje vietoje pamokslininkas, užsidėjęs naują kau- 
kę, iškelia kurį nors teologinį klausimą, neturintį daž- 
niausiai nieko bendro nei su žeme, nei su dangum, kaip 
sako Lukianas. To, jų nuomone, reikalaują iškalbos meno 
dėsniai. Ir tik dabar prasideda aukščiausioji teologija: 
klausytojų ausyse ima skambėti didžiųjų daktarų titulai, 
daktarų mokytųjų, daktarų kilniųjų, daktarų serafiškų- 
jų, daktarų šventųjų ir daktarų nenuginčijamų. Paskui 
seka didieji ir mažieji silogizmai, konkliuzijos, korolari- 
jai, supozicijos ir panašus scholastinis draikalas, skiria- 
mas tamsiosios minios dėmesiui. Pagaliau vaidinamas 
penktas aktas, reikalaująs didžiausio vikrumo ir meno. 
Pamokslininkas pasakoja kokią nors kvailą ir bepras- 


mingą pasakėčią, paimtą, galimas daiktas, iš „Istorinio 

“258 arba iš „Romėnų 


veidrodžio 
žygdarbių“ ir aiškina ją alegoriš- 
kai, tropologiškai ir analogiškai. 
Tuo ir baigia savo kalbą, pana- 
šią į tokią chimerą, kokios nė 
Horacijus neįstengė sukurti ži- 


259 „Prie žmo- 


nomam eilėrašty 
gaus galvos ir t.t. Mūsų pamoks- 
lininkai nežinia iš ko yra girdėję, kad kalbą pradėti reikia 
kaip galima ramiau ir tyliau, ir todėl kalbos įžangą sako 
tokiu balsu, kad ir patys savęs negali girdėti, tarytum 
būtų verta kalbėti, jeigu niekas tavęs nesupranta. Dar yra 
girdėję, kad klausytojų jaudinimuisi sukelti reikia naudo- 
tis šūkterėjimais. Todėl, pradėję kalbėti tyliai, staiga pa- 
kelia balsą lig pašėlusio riksmo, nors ir visai ne vietoje. Iš 
tikrųjų, tokiam pamokslininkui ne pro šalį būtų duoti 
raminamųjų miltelių, nes jie nekalba, o tiktai klykauja, ir 
tai visai ne vietoje, kaip bepročiai. Toliau, kadangi yra 
girdėję, jog kalbai einant tolyn turi atitinkamai stiprėti 
258 Istorinis veidrodis — vienuolio Vincento XIII a. parašytas veikalas, kurio 

tik paskutinioji (IV-oji) dalis buvo skirta istorijai. Romėnų žygdarbiai — 

nežinomo autoriaus veikalas, XIII a. labai paplitęs Anglijoje. Ir šis veikalas, 

kaip ir „Istorinis veidrodis“, knibždėte knibžda įvairių pasakų ir nesąmo- 


nių. Tačiau abu tie veikalai buvo labai skaitomi ir susilaukė daug tūkstan- 


čių nuorašų. 
25 


o 


Šiais žodžiais prasideda Horacijaus eilėraštis Ars poetica („Apie poezijos 


meną“) — Humano capiti cervicem pictor eguinam... 

Nuostabi istorija 


Arfa ir asilas 


kalbėtojo jaudinimasis, tai 
pasakę pradžioje keletą saki- 
nių paprastu balsu, staiga 
ima plėšytis, nors būtų kal- 
bama apie pačius abejin- 


giausius dalykus, ir galų 


gale baigia savo kalbą vėl 
taip tyliai, kad atrodo, jog jiems pritrūko kvapo. Galų 
gale jie išskaitę, kad retorių veikaluose užsimenama ir 
apie juoką, todėl ir patys stengiasi įterpti į savo kalbą šio- 
kią tokią pašaipėlę. Bet, mieloji Afrodite, kokią pašaipė- 
lę! Tokią grakščią, tokią pritinkamą, kaip bliaunantį asi- 
lą, lyrai pritariant! Bando jie kartais ir įgelti, bet šiuo 
atveju dažniau jie kutena, negu įžeidžia; be to, jiems se- 
kasi pataikauti, ypač kai jie apsimeta kalbą visai laisvai. 
Apskritai, visi jų pamokslai sakomi tokiu būdu, jog ima 
noras prisiekti, kad jų autoriai mokėsi savo meno iš tur- 
gavietės juokdarių, nors vis dėlto toli gražu jiems nepri- 
lygsta. Kaip ten bebūtų, jie į vieni kitus tiek panašūs, jog 
negali kilti abejonės, kad arba šitie iš anų, arba anie iš 
šitų pasisavino savo retorikos meną. Ir, tačiau, mano ste- 
buklingos pagalbos dėka, šitie mūsų pamokslininkai 
randa klausytųjų, sutinkančių juos laikyti demostenais 
ir ciceronais. Tokie yra ypač pirkliai ir bobos. Jų ausis 


ypatingai stengiasi kutenti pamokslininkai, nes pirkliai 

dažnai yra pasiryžę skirti neteisingu keliu įgyto turto 
dalelę kiekvienam, kas sugeba jiems pataikauti, o mote- 
rys ir šiaip dėl daugelio priežasčių yra palankios dvasi- 
ninkų luomui, o svarbiausiai dėl to, kad įprato ant vie- 
nuolių krūtinės išlieti savo skundus dėl netikusių vyrų. 
Dabar, manau, jūs patys matote, kiek daug privalo būti 
man dėkinga ta žmonių veislė, kuri apeigomis, kvailais 
juokais ir laukiniais klykavimais pavergia mirtinguosius 
savo tironijai, o pati tariasi esanti šventaisiais — Fovilais 


ir Antanais?*?. 


260 Šv. Antanas Egipietis (mirė 356 m.) - atsiskyrėlių vienuolijos įsteigėjas. 


XXXVIII 
KARALIAI IR RŪMŲ DIDIKAI 


Noromis palieku tuos vaidintojus, kurie juodu nedė- 
kingumu moka už mano malonę, o patys, nors būdami 
nedori, apsimeta esą pamaldūs ir su tikru malonumu 
pradeda tiesią, nepagražintą kalbą apie karalius ir rūmų 
didikus, kurių esu nuoširdžiai gerbiama. Kalbėsiu atvirai 
ir tiesiai, kaip ir dera kalbėti kilniesiems apie kilniuosius. 
Kas būtų, jeigu tiems ponams atsirastų bent pusė unci- 
jos sveiko proto? Koks liūdnas ir nepavydėtinas būtų jų 
gyvenimas! Aišku, kreivų priesaikų ir žmogžudysčių kai- 
na niekas nesiryžtų veržtis prie valdžios, jeigu iš anksto 
apsvarstytų, kokį sunkų jungą užsideda ant savo pečių 
kiekvienas, kas nori pasidaryti tikru valdovu. Kas ima 
į savo rankas valdymo vairą, tas privalo galvoti tik apie 
visuomeninius, o ne apie privačius reikalus, tas neturi nė 
per colį nukrypti į šalį nuo įstatymų, kurių autorius ir 
vykdytojas jis pats yra, tas turi nuolat sekti pareigūnų 
ir teisėjų nepaperkamumą, visada turi atsiminti, kad 
visų akys yra atkreiptos į jį vieną, ir todėl jis gali būti 
arba palaimą teikianti žvaigždė, savo stebuklinga įtaka 
saugojanti žmonių giminę, arba atvirkščiai, — būti pana- 
šus į piktą lemiančią, visiems pražūtį nešančią kometą. 


Privačių asmenų ydos maža tepadaro žalos ir dažniau- 

siai net į viršų neiškyla. Tačiau valdovas yra pastatytas 
taip aukštai, jog leidęs sau kad ir mažiausią iškrypimą 
iš tiesos kelio, tučtuojau tartum kokį marą paskleidžia 
savo valdinių tarpe. Dėl valdovų turto ir garbės daugėja 
akstinų pasukti jiems iš tiesos kelio. Juo daugiau aplink 
juos pramogų, laisvės, pataikavimų, prabangos, juo bu- 
driau privalo jie savęs žiūrėti, kad kuo nors nenusižengtų 
savo luomo pareigoms. Pagaliau kokios pinklės, kokia 
neapykanta, kokie pavojai ir baimės juos supa, nekalbant 
jau apie bijojimą tos neišvengiamos valandos, kada ano 
tikrojo karaliaus akivaizdoje iš jo bus pareikalautas at- 
siskaitymas net mažiausiuose darbuose, ir pareikalauta 
su tuo didesniu griežtumu, juo platesnė buvo jiems su- 
teikta valdžia. Jeigu valdovas apsvarstytų savo protu visa 
tai ir daugelį kitų tos rūšies panašių dalykų, tai, manau, 
nebūtų jam džiaugsmo nei miegant, nei valgant. Ir, ta- 
čiau, nūnai, mano dėka, valdovai, sukrovę visus rūpes- 
čius dievams, gyvena patenkinti ir smagūs ir, kad niekas 
nedrumstų jų ramybės, prisileidžia prie savęs tik tokius 
žmones, kurie yra įpratę kalbėti vien tiktai malonius da- 
lykus. Jie yra įsitikinę, jog dorai vykdo savo pareigas, jei 
nuolat medžioja, augina gražius arklius, pardavinėja savo 
pelnui teismų pareigas bei šiaip tarnybas ir kiekvieną die- 
ną išgalvoja naujų būdų, kaip išspausti iš piliečių turto ir 


ji persigabenti į savo iždą. Teisybė, paskutiniuoju atveju 

jie visuomet stengiasi savo darbelius pridengti tam tikra 
padorumo skraiste, taip kad ir neteisingiausias dalykas 
visuomet turėtų išorinį teisingumo pavidalą. Gavę tai, 
kas buvo reikalauta, valdovai nesigaili pataikaujamų žo- 
džių, norėdami patraukti savimp valdinių sielas. Dabar 
įsivaizduokite — juk sutinkame tai kiekviename žingsny- 
je - Žmogų tamsuolį, nenusimanantį apie įstatymus, kuo 
ne atvirą visuomeninės gerovės priešą, siekiantį vien tik 
savo asmeninės naudos, atsidavusį geiduliams, neapken- 
čiantį mokslo, niekinantį tiesą ir laisvę, visiškai negalvo- 
jantį apie valstybės gerovę, bet viską matuojantį nuosavu 
pelnu ir savo geidulių patenkinimo uolektimi. Užkabin- 
kite tokiam žmogui aukso grandinę, kuri ženklina visų 
dorybių junginį, uždėkite jam ant ant galvos vainiką, 
papuoštą brangiais akmenimis, kaip matomąjį primini- 
mą to, jog jo dėvėtojas privalo pralenkti visus didvyrišku 


šaunumu, įteikite jam į rankas skep- 


trą, teisingumo ir nepaperkamumo 
simbolį, pagaliau apvilkite jį pur- 
puru — aukščiausios meilės tėvynei 
ženklu. Jeigu valdovas tuos 
savo didybės matomuosius 
ženklus sugretins su savo 

kasdieniniu gyvenimu, 


Valdovas 


tai, aš esu tikra, jog ims 

gėdytis savo papuošalų ir pradės bijoti, 


kad koks nors juokdarys nepaverstų to 
iškilmingo teatrinio apdaro pašaipos 
dalyku. 


Ar beverta man čia priminti rūmų 


va 
Uos 
e's 

didikus? Nėra nieko vergiškesnio, OPE 


a 
i x 
e’ 


niekšiškesnio, bjauresnio ir 
bėgėdiškesnio, kaip žy- 
mus jų daugumas, o tuo —-- 
tarpu jie visais atvejais nori atrodyti esą pirmieji. Tiktai 
vienu atžvilgiu jie labai kuklūs: tenkindamiesi tuo, kad 
savo kūną puošia auksu, brangiais akmenimis, purpuru 
ir kitokiais išoriniais dorybės ir išminties ženklais, visą 
rūpestį tiems puikiems dalykams įgyti užleidžia kitiems 
žmonėms. Nepaprastai didžiuojasi tuo, kad jiems leista 
vadinti savo karalių savo šeimininku, sakyti jam kiekvie- 
na proga komplimentus, gausiai žerti pataikaujamus titu- 
lus, kaip, pvz., jūsų šviesybė, jūsų kilnybė, jūsų didenybė. 
Kokius puikiai nudažytus veidus tada išvysi, kokius pa- 
taikaujamus žodžius išgirsi! Štai tas menas, kuris labiau- 
siai tinka tikram ponui ir dvariškiui! Tačiau jei įsižiūrėsi 
arčiau į jų gyvenimą, pastebėsi, kad tai tikri „fajakai?*', 
261 Fajakai - Homero minima legendinė giminė, laimingai gyvenanti veik be 
jokio darbo. Erazmo cituojamieji žodžiai yra Horacijaus pirmosios laiškų 


knygos antrame laiške (28 eil.); čia Penelopės jaunikiai vaizduojami tingi- 
y8 pes J ) 8 


niais ir padaužomis. 

Rūmų didkas 


tikri Penelopės jaunikiai“ — šito eilėraščio galą jums ge- 
riau pakartos aidas, negu aš. Miega jie iki pusiaudienio, 
samdytas kunigas stovi šalia lovos pasiruošęs, ir vos tik- 
tai ponas pabunda, tučtuojau paskubomis laiko mišias. 
Paskui seka pusryčiai, kuriems pasibaigus, nedelsiant 
duodami pietūs. Po to žaidžiama kauleliais, šaškėmis, 
loterija, seka mergos, juokdariai, pokštininkai, žaidimai 
ir kitos pramogos. Protarpiais užkandžiai su išgėrimu. 
Pagaliau ateina laikas vakarieniauti ir tuomet, prisiekiu 
Jupiteriu, ištuštinamas ne vienas butelis. Tuo būdu, be 
jokio nuobodumo, praeina valandos, dienos, mėnesiai, 
metai, amžiai. Net aš pati kartais nebeturiu jėgų žiūrė- 
ti į tuos ilgauodegius. Štai gražuolė nimfa, kuri tariasi 
esanti lygi su deive, nes paskui save velka ilgiausią valktį. 
Štai paikšas, stumdąs kaimynus alkūnėmis, kad greičiau 
prasiveržtų prie savo Jupiterio. Štai kitas dykūnas, lai- 
mingas tuo, kad ant jo kaklo žvilga sunki grandinė: juk 
jos pagalba jis gali parodyti ne tiktai savo turtą, bet ir 


hzinę jėgą. 


XXXIX 
VYSKUPAI IR KARDINOLAI 


Popiežiai, kardinolai ir vyskupai ne tiktai rungiasi su val- 
dovais dėl prabangos, bet kartais juos net pralenkia. Vargu 
kas iš jų pagalvoja, kad jų dėvimi lininiai drabužiai — balti 
kaip sniegas — reiškia skaistų gyvenimą. Kam ateina į gal- 
vą, kad dviragė mitra, suveržta mazgu su dviguba viršūne, 
reiškia tobulą senojo ir naujojo įstatymo žinojimą? Kas 
atsimena, kad pirštinėmis apmautos rankos yra švarumo 
ir žemiškų dalykų nelietimo simbolis, atliekant sakramen- 
tų apeigas? Kad vyskupo lazda reiškia budrų rūpinimąsi 
ganomomis avelėmis? O vyskupo kryžius — visų žmogiš- 
kųjų aistrų nugalėjimą? Ir štai aš klausiu: kas pagalvos 
apie visų tų daiktų tikrąją reikšmę, ar nebus priverstas gy- 


venti rūpesčių ir sielvarto pilną gy- 


venimą? Bet beveik visi pasirinko 

geresniąją dalį ir gano tiktai pa- 

tys save, užkraudami rūpinimąsi 
avimis arba pačiam Kristui, arba 
keliaujantiems vienuoliams 
ir vadinamiesiems vikarams. 
Ir neatsimena net paties žo- 


džio „vyskupas“ reikšmės?*?, 


eyo æ 


262 „Vyskupas“ iš graikų žodžio episkopos — stebėtojas, saugotojas, prižiūrėtojas. 

Vyskupas 


Kardinolas 


kuri ženklina triūsą, rūpinimąsi ir uolumą. Bet pinigus 
grobsto jie kaip tikri vyskupai, abiem akim tykodami. 
Panašiai ir kardinolai, jei atsimintų, jog jie paveldėjo 
apaštalų vietą ir privalo sekti jų gyvenimu? Kas būtų, 
jei jiems ateitų į galvą, jog jie ne ponai, bet tik dvasinių 
dovanų valdytojai, kuriems anksčiau ar vėliau teks duoti 
griežčiausią ataskaitą dėl jų valdymo? Kad jie bent pa- 
svarstytų atskirų savo apdaro dalių reikšmę! Ką reiškia 
tas apdaro baltumas, jeigu ne aukščiausią ir tobuliausią 
gyvenimo skaistumą? Kas yra ta purpurinė sutana, jei- 


gu ne liepsningos meilės Dievui pirmovaizdis? Ko- 


kia prasmė tos kapos, tokios plačios, kad savo 
klostėmis ji kartu uždengia ir jo eminencijos 
asilėno nugarą ir kurios pakaktų apdeng- 

ti net kupranugarį? Argi tai ne ženklas 

visus Žmones apimančios krikščioniškos 
meilės ir gailestingumo, kuris pasireiškia 
pamokymais, paraginimais, raminimais, 
pabarimais, smerkimais, karų draudimais 

ir pasipriešinimais neteisingiems valdo- 
vams net lig savo paties kraujo paau- 
—  kojimo už krikščioniškąją aviją, 
nekalbant jau apie savo turto 
aukas? Argi pritinka didelis tur- 


tas tiems, kurie atėjo pavaduoti 

elgetaujančių apaštalų? Kartoju: jeigu tėvai kardinolai 
apsvarstytų visa tai, jie nesiektų šito aukšto luomo ir atsi- 
sakytų jo su didžiausiu noru arba gyventų kupini sunkių 


darbų ir rūpesčių, pagal senovinių apaštalų pavyzdį. 


XL 
POPIEŽIAI 


O aukščiausieji kunigai, kurie užima paties Kristaus 
vietą? Kas būtų, jeigu jie pabandytų pasekti jo gyveni- 
mu, tai yra neturtu, triūsu, mokslo grynumu, kryžiumi, 
panieka gyvenimui? Kas būtų, jeigu jie susimąstytų dėl 
savo titulų reikšmės — popiežiaus, kitaip sakant, tėvo ir 
šventenybės? Kieno likimas visame pasaulyje būtų liū- 
dnesnis už jų likimą? Kas imtų veržtis į tą vietą visokiau- 
siais būdais arba, kartą pasiekęs (dažnai tiesiog nupirkęs 
už visą savo turtą!), išdrįstų ginti ją ginklu, nuodais ir 
visokiais prievartavimais? Kiek daug pelno netektų po- 
piežiaus sostas, jeigu ant jo bent kartą atsisėstų išmintis? 
Išmintis, pasakiau? Tegu ne išmintis net, o bent vienas 
krislas tos druskos, apie kurią kalbėjo Kristus. Kas be- 
paliktų tuomet iš visų tų turtų, pagarbų, pelnų, perga- 
lių, tarnybų, dispensų, aukų, indulgencijų, žirgų, asilėnų 
palydovų ir pramogų? Matote, kokį didelį derlių, kokią 
tiesiog jūrą visokių gėrybių tais keliais žodžiais aš išvar- 
dinau! Jų vietą užimtų budėjimai, pasninkai, ašaros, pa- 
mokslai, moksliniai darbai, atgailojimai ir tūkstančiai 
kitų tiek pat liūdnų dalykų. O koks likimas ištiktų visą tą 
minią valdininkų, kopijuotojų, notarų, advokatų, sekre- 


torių, asilėnų varovų, arklidžių prižiūrėtojų, bankinin- 

kų, sąvadautojų?.. Pridėčiau dar du žodelius stipresnius, 


bet bijau, kad jie nepasirodytų jūsų ausims per žiaurūs. 


Trumpai sakant, visa ta milžiniška banda, kuri slegia, — 


apsirikau, atleiskit, — kuri puošia Romos sostą, būtų pa- 


smerkta badauti. Tai būtų nežmoniška ir šlykštu. Bet dar 


nežmoniškesnis, dar baisesnis, dar nepakenčiamesnis 


daugeliui būtų pageidavimas, kad ir patys aukščiausieji 


bažnyčios kunigaikščiai, tie tikrieji pasaulio žibintai, vėl 


imtųsi krepšio ir lazdos. 
Dabar bepigu: visi darbai 
sukrauti Petrui ir Povilui, 
kurie turi daug atliekamo 
laiko, o prabangą ir pra- 
mogas pasiima popiežiai 
sau. Man padedant, nie- 
kas visoje Žmonių gimi- 
nėje negyvena taip pra- 
bangiai ir nerūpestingai, 
kaip jie. Popiežiai tariasi 
tobulai vykdą Kristaus 
įstatymą, vien pasirody- 
dami žmonėms su savo 
mistišku, beveik scenišku 
apdaru, pasisavindami 


palaimintojo, kilniojo ir 

Popiežius 


šventojo titulus, atlikdami įvairias ceremonijas, teikdami 
palaiminimus ir siųsdami prakeikimus, visur vaidinda- 
mi aukščiausiojo vyskupo vaidmenį. Juk yra juokinga, 
nemadinga ir visai nebertinkama mūsų laikams daryti 
stebuklus; mokyti liaudį — sunku; aiškinti Šventąjį Raš- 
tą — scholastiškas dalykas; melstis — nenaudinga; lieti 
ašaras — varginga ir labiau pritinka moterims; gyventi 
neturte — nešvaru; prisipažinti, jog esi nugalėtas — gė- 
dinga ir nepridera tam, kuris net karalius vos prileidžia 
bučiuoti savo palaimintas kojas; mirti — nemalonu; būti 
nukryžiuotam — negarbinga. Belieka pasikliauti ginklu 
ir tais saldžiais žodeliais, kuriuos mini apaštalas Povi- 
las? ir kurių niekuomet nesigailėjo popiežiai, būtent — 
interdiktų, suspensų, valdinių atleidimo nuo priesaikos, 
pakartotinių atskyrimų, anatemų, paveiksliukų su velnių 
atvaizdais ir pagaliau tų rūsčių žaibų, kuriais mirtingųjų 
sielos nugramzdinamos į pačias pragaro gelmes. Tačiau 
tie šventieji tėvai Kristuje ir Kristaus vietininkai Žiau- 
riausiai tuos žaibus sviedžia į tuos, kurie, būdami velnio 
pakurstyti, bando sumažinti arba išgrobti švento Petro 
turtus. Nors pagal evangelijos liudijimą?“ Petras yra pa- 
sakęs: „Štai mes palikome visa ir sskame paskui tave“, ta- 
čiau laukai, miestai, kaimai, mokesčiai, muitai, valdymo 


263 Laiškas romiečiams, XVI, 18. 
264 Evangelija pagal Matą, XIX, 27. 

teisės — visa tai dabar vadinama 
Petro turtais. O Kristaus reikalais 
susirūpinę popiežiai gina visą šitą 
turtą ugnimi ir kardu, nemažai iš- 
liedami krikščionių kraujo ir šven- 
tai tikėdami, jog jie pagal apaštalų 


įsakymą saugo Kristaus nuotaką — 


bažnyčią, narsiai sutriuškinę jos 
priešus. Tarytum bažnyčia turėtų dar piktesnių priešų už 
nedorus popiežius, kurie savo tylėjimu apie Kristų leidžia 
užmiršti jį, kurie savo pelningais įstatymais supančioja 
ji, darko jo mokslą ant savo kurpalio tampomais aiškini- 
mais ir pagaliau žudo jį savo bjauriu gyvenimu. Kadan- 
gi bažnyčia įsteigta krauju, krauju sustiprinta ir krauju 
išplatinta, jie iki šios dienos veikia kardu, lyg būtų jau 
žuvęs Kristus, kuris kitaip kaip galėtų apginti savo išti- 
kimuosius. Nors karas — dalykas tiek žiaurus, jog labiau 
pritinka plėšriems žvėrims, negu žmonėms, tiek bepro- 
tiškas, jog poetai laiko jį furijų atsiųstu, tiek pikta sklei- 
džiąs, jog sudarko žmoniškus papročius, lyg koks maras, 
taip labai neteisingas, jog jam vesti paprastai geriausiai 
tinka žiauriausi plėšikai, tiek nedoras, jog nieko bendro 
neturi su Kristumi, — tačiau popiežiai?“?, viską atidėję į 


265 Cia Erazmas, turbūt, turi galvoj Džuliano della Rovere, kuris, priėmęs Ju- 


lijaus II vardą, buvo tais laikais popiežium. 

Bažnyčios 
grasinimai 


šalį, tik ir rūpinasi pradėti karus. Kartais matai net pa- 
liegusius senelius, įkvėptus grynai jaunatviško karščio, 
kurių neatbaido jokios išlaidos ir nevargina jokie sunkūs 
darbai, kurie pasiryžę apversti aukštyn kojom visus įsta- 
tymus, religiją, taiką ir visas žmogiškas institucijas, jeigu 
to jiems prireikia. Ir atsiranda mokytų pataikautojų, ku- 
rie tą aiškią beprotybę vadina šventu uolumu, pamaldu- 
mu, narsumu, kurie griebiasi visokių gudravimų, kad tik 
įrodytų, jog leista persmeigti kardu savo brolio kūną, nė 
kiek nenusidedant didžiajam Kristaus įsakymui — mylėk 


artimą savo. 


XLI 
GERMANŲ VYSKUPAI 


Iki šiol nesu tikra, ar iš popiežių paėmė pavyzdį, ar, gal- 
būt, patys davė popiežiams pavyzdį germanų vyskupai, 
kurie elgiasi dar paprasčiau: atsisakę nuo kulto, nuo savo 
apdaro, paneigę palaiminimus ir kitas apeigas, jie atvirai 
vaidina satrapus ir laiko nepadoriu, net gėdingu vysku- 
pui dalyku atiduoti savo šaunią sielą Dievui kurioje nors 
kitoje vietoje, o ne kovos lauke. Gi dėl eilinių kunigų, tai 
ir jie, žinoma, nenusileidžia savo gyvenimo būdu bažny- 
čios vyresnybei. Taigi ir jie karišku papročiu kovoja dėl 
dešimtinės teisės, gindami ją kalavijais, ietimis, akmeni- 
mis ir kitokiais ginklais. Jie labai akyli žmonės: senuose 


raštuose išskaito viską, kuo galima įbauginti 


paprastą liaudį ir priversti ją mokėti 
daugiau, negu dešimtąją dalį der- 
liaus. Ir nė vienam iš jų neateina 
į galvą, kad pagal savo pareigas 
jie taip pat privalo aptarnauti 
liaudį. Net skustoji tonzūra 
pakaušyje neprimena jiems, 
kad kunigui reikia būti 
laisvam nuo visokių pa- 


saulinių užgaidų ir galvoti 

Religija atsigręžė 
į pasauliečius 


tik apie dangiškus dalykus. Tie malonūs žmonės tariasi 
dorai atlieką savo pareigas, jei šiaip taip sumurma savo 
maldas, kurių, prisiekiu Herkuliu, negirdi ir nesupranta 
joks dievas, nes ir jie patys nei negirdi, nei nesumeta, kas 
čia sprūsta iš jų lūpų. O vienas dalykas tikrai yra bendras 
ir kunigams, ir pasauliečiams: ir vieni, ir kiti rūpestin- 
gai seka pajamų augimą ir visi gerai žino įstatymus, lie- 
čiančius šiuos dalykus. Bet kokią nors pareigų naštą jie 
išmintingai sukrauna ant svetimų pečių arba perduoda 
iš rankų į rankas, tarytum sviedinį. Panašiai kaip pasau- 
lietiškieji valdovai siunčia sritims valdyti vietininkus, o 
vietininkai savo ruožtu paveda tą darbą savo padėjėjams, 
taip ir kunigija, dėl savo nusižeminimo, dorovingumo 
darbus paveda paprastajai liaudžiai. Bet ir paprastoji 
liaudis skubinasi suversti tuos darbus vadinamiesiems 
dvasiškiams, lyg ji pati nieko bendro neturėtų su bažny- 
čia ir lyg krikšto apeigos nebūtų jos ir palietusios. Iš savo 
pusės kunigai, vadinamieji pasauliniais — tarytum pa- 
šventę save pasauliui, o ne Kristui — suverčia visų ganyto- 
jiškųjų pareigų sunkumą reguliariajai*** dvasiškijai. Re- 
guliarioji dvasiškija šaukiasi vienuolių pagalbos. Vienuo- 
liai, gyvenantieji pagal laisvą regulą, griebiasi vienuolių, 
gyvenančių pagal griežtą regulą. Tie savo keliu kreipiasi 


**6 Reguliarieji kunigai vadinosi tie, kurie, vykdydami kurio nors vienuolių 


ordino reguliaminą, patys tam ordino nepriklausė. 

į elgetaujančius vienuolius, o elgetaujantieji broliai į kar- 
tezijiečius?“?, kurių tarpe tiktai ir glūdi dorovė, bet taip 
giliai glūdi, jog jos beveik niekuomet ir neįžiūrėsi. Lygiu 
būdu ir aukščiausieji kunigai — popiežiai — tokie uolūs 
rinkti piniginį derlių, apaštališkuosius darbus paveda 
vyskupams, vyskupai — parapijų klebonams, parapijų 
klebonai — vikarams, vikarai — elgetaujantiems vienuo- 
liams. Šie paskutinieji savo keliu vėl viską grąžina tiems, 
kas užvis geriausiai moka kirpti avių vilnas. Bet tiek to. 
Neketinu čia nagrinėti su visomis smulkmenomis popie- 
žiaus ir kitų dvasininkų gyvenimo. Aš ne satyrą kuriu 
ir ne pagiriamąjį žodį. Ir tegu niekas negalvoja, jog aš 
smerkiu gerus valdovus, o išaukštinu blogus. Aš tiktai 
stengiuos įrodyti, keliais žodžiais, jog nė vienas mirtin- 
gasis negali gyventi maloniai, nesusipažinęs su mano pa- 


slaptimis ir nesinaudodamas mano palankumu. 


*7 Kartezijiečiai — XI a. šv. Bruno įsteigto ordino vienuoliai. 


XLII 
LAIMĖ PALANKI KVAILYBEI 


Juk kitaip ir negali būti, jeigu net pati Ramnusija?*š, 
žmonių laimės valdytoja, ligi tokio laipsnio sutinka su 
manim, jog dega amžina neapykanta aniems išminčiams, 
o kvailiams, atvirkščiai, — net jiems miegant yra įpratusi 
teikti visokias gėrybes. Esate girdėją apie aną Timotėjų, 
pramintą Laiminguoju, apie kurį ir patarlė susidarė: jis 
sau miega, o laimė pati atbėga. Apie išminčius atvirkščiai 

sakoma: jie gimsta delčioje, jodinėją ant Sejano?“? žirgo 


ir gauną Tulūzos?” auksą. Bet pakaks tų patarlių: gali 
kas pagalvoti, kad jas pavogiau iš savo bičiulio Erazmo 
rinkinio??'. Taigi — į darbą! Fortūna mėgsta žmones ne 
labai protingus, bet užtat drąsius, įpratusius kartoti: kas 


bus, kas nebus — nieko nebijau! Išmintis, atvirkščiai, pa- 


268 Ramnusija, kitaip Nemezidė — keršto deivė. Čia ji Erazmo minima vietoje 
Fortūnos (laimės ir pasisekimo deivės). 

26 Sejanas — imperatoriui Tiberijui artimas žmogus, kurį laiką labai įsigalė- 
jęs, bet paskui patekęs į nemalonę ir nugaluotas. Timotėjas — garsus atė- 
niečių strategas, gyvenęs IV a. pr. m. erą. Dėl savo pasisekimų jis per daug 
didžiavosi, ir dėl to, kai vėliau jam viskas gyvenime ėmė nesisekti, žmonės 
pradėjo jį imti pavyzdžiu laimės nepastovumui reikšti. 

270 Tulūzos šventovių auksas ir brangenybės buvo išgrobtos romėnų konsulo 
Servilijaus Cepiono, kuris paskui buvo apkaltintas plėšimu, ištremtas iš 
tėvynės ir baigė gyvenimą dideliam skurde. „Tulūzos auksas“ pateko į pa- 
tarlę, vartojamą kalbant apie laimės nepastovumą. 

271 Erazmo pirmas spausdintas veikalas buvo Adagia — patarlių, sąmojingų 
pasakymų ir trumpų anekdotų rinkinys. 

daro baugius; todėl visur kur pamatysite 
išminčius, gyvenančius skurde, 
badaujančius, nešvarius, nieki- 
namus ir neapkenčiamus. Tuo 
tarpu kvailiams plaukte plaukia 
pinigai, jie pasiekia aukštas vals- 
tybines vietas, žodžiu — visoke- 
riopai klesti. Iš tikrųjų, jeigu = i 


kas mano, kad laimė tai yra 


įtikti valdovams ir sukinėtis toje T 

auksu ir brangakmeniais pasipuošusioje dvariškių minio- 
je, tai kokia nauda tam žmogui iš išminties, tiesiog kas 
pražūtingesnio už ją? Jei reikalas eina apie turtų krovimą, 
kokio pelno gali tikėtis pirklys, kuris laikosi išminties, 
vengia melagingų priesaikų, raudonuoja, pagautas beme- 
luojant, teikia didelę reikšmę visiems tiems skrupulams, 
kuriuos išminčiai sugalvojo apie vogimą ir lupikavimą? 
Toliau, jei tave vilioja bažnytinės tarnybos ir įplaukos iš 
jų, tai žinok, jog asilas arba jautis veikiau jas pasieks, negu 
išminčius. Jeigu ieškai geidulių patenkinimo, atsimink, 
jog merginos, kurios tame reikale vaidina svarbiausią rolę, 
visa širdimi atsiduoda kvailiams, o išminčiaus bijo ir bėga 
nuo jo, tarytum nuo skorpiono. Pagaliau visi, kurie nori 
pagyventi nors truputį maloniau ir linksmiau, pirmiausia 


skubina atsikratyti išminčių ir verčiau sutinka į jų vie- 

Pinigai viską 
išsprendžia 


Turtuolis 


tą įsileisti bet kokį galviją. Trumpai 


sakant, į ką tu besikreiptum — ar 
į popiežius, karalius, teisėjus, 
valdininkus, draugus ar prie- 
šus, į didžiuosius ar šio pasau- 
lio mažuosius — visur reikia gyvų 
pinigų. O kadangi išminčius 
R ~ 3 > > p æm pinigus niekina, tai visi pa- 
prastai nuo jo ir nusigręžia. 
Bet, nors mano pagyrimai neturi nei galo, nei krašto, 
tačiau kiekviena kalba būtinai privalo turėti savo galą. 
Taigi baigsiu ir aš kalbėti, tiktai pirma keliais žodžiais 
pabrėšiu, jog nemaža žymių rašytojų išgarbino mane ir 
savo raštais, ir savo darbais. Nes šiaip, ko gera, jūs gali- 
te pagalvoti, jog aš pati viena, tarytum kokia kvailė, di- 
džiuojuosi savim, ir nemokšos teisininkai gali imti skleis- 
ti šmeižtą, neva aš neturinti kuo remtis. Taigi paseksiu jų 


pavyzdžiu, atseit, imsiu cituoti kas ateina į galvą. 


XLII! 
SENOVINIŲ ŽMONIŲ IR ŠVENTOJO RAŠTO LIUDIJIMAI 


Pradėsiu nuo visiems gerai žinomos patarlės, tikinan- 
čios, jog kur nėra paties daikto, ten labai tinka to daikto 
imitacija. Taigi, visai teisingai vaikams yra kalama šita 


poeto eilutė: 
Kartais kvailiu apsimesti yra didžiai išmintinga. 


Jūs patys dabar suprantate, kokia didelė palaima — kvai- 
lybė, jeigu net apgaulingas jos šešėlis ir net paprastas 
pamėgdžiojimas nusipelnė tokio pagyrimo iš mokytų 
vyrų. Dar atviriau pasisako anas riebus ir žvilgantis Epi- 
kūro kaimenės paršelis272, patardamas į protingas kalbas 
įmaišyti kiek ir kvailumų, — tik be reikalo pridėjo „ret- 


karčiais“. To paties poeto kitoje vietoje?” sakoma: 
Kartais būti kvailiu — malonu. 
Dar kitoje vietoje??*: 


Aš bevelyčiau kvailas ir negabus atrodyt, 
Negu protingu būt ir niurnėt. 

272 Ketvirtame pirmosios laiškų knygos laiške Horacijus vadina save Epikūro 
kaimenės paršeliu. 


273 Hor. Carm. IV, 12, 27. 
274 Hor. Epist. II, 2, 126. 

Žmogus-gyvulys 


Net Homero Telemachas, viso- 
kiais būdais poeto giriamas, vadina- 
mas kartais neprotingu kūdikiu. Ir 
tragikai taip pat dažnai duoda šitą 
tarytum kokią laimę lemiančią pra- 
vardę berniukams ir jaunuoliams. 
Kas gi pagaliau yra pati šventoji 
Iliada, jeigu ne pasakojimas apie 
kvailių karalių ir tautų pyktį? O 
koks griežtas pagyrimas man iš Cicerono, kuris yra pasa- 
kęs: „Visas pasaulis pilnas kvailių 2"*. Kas nežino, kad juo 
plačiau kuris nors gėris yra paplitęs, juo jis tobulesnis? 

Bet, galimas daiktas, čia mano paminėti autoritetai 
krikščionims nėra svarbūs. Kreipsimės tada į Šventojo 
Rašto liudijimus ir pasistengsime juo paremti arba, kaip 
yra įpratę sakyti mokslininkai, pagrįsti savo pagyrimą. 
Pirma paprašysime teologų, kad mums tatai leistų, o pas- 
kui imsimės šito sunkaus darbo. Helikono mūzų šauktis 
antrą kartą nepadoru, ypač kad šitas dalykas joms paša- 
linis. Verčiau kreipsiuos į Skoto vėlę, spygliuotą, it ežys 
arba akstinuotis, ir prašysiu, kad ji, man įžengiant į sun- 
kų, erškėčiais klotą teologų kelią, bent trumpam laikui 
atsikraustytų iš mielosios savo Sorbonos?” į mano krūti- 


275 Ciceronas laiške Ad familiares, IX, 22. 
276 Sorbona, žr. paaišk. 188. 

nę, o paskui tegu sau nusikrausto 
kad ir kažin kur. O, kad galė- 
čiau įsigyti ir kitą veidą ir apsi- 


vilkti teologų drabužiais! Vie- 
no tiktai bijau: kad kas nors, 


pamatęs manyje tiek teo- 


logiško mokslingumo, Vid J 8. 


. 2 S sK 4 4 E i 2 r 
nepatrauktų manęs į —2 S oan a AN SN 

teismą uż tai, jog aš, esą, 
pasalomis išvogiau mūsų magistrų skrynias. Tačiau nėra 
ko stebėtis tuo, kad aš, tiek metų ir taip artimai bendrau- 
dama su teologais, pasisavinau iš jų kai ką, panašiai kaip 
anas medinis dievas Priapas iškalė ir įsidėjo į galvą kelis 
graikiškus žodžius, klausydamasis savo poną skaitant. Ir 
Lukiano gaidys, ilgai bendraudamas su žmonėmis, taip 
pat neblogai pramoko kalbėti žmogiška kalba. Tačiau, 
dievams gera lemiant, einame jau prie dalyko. 
Ekleziastas pirmame skirsnyje parašė: „Kvailių skai- 
čius yra begalinis“. Skelbdamas begalinį kvailių skaičių, 
nejaugi ne tai norėjo pasakyti rašytojas, kad visi žmonės 
kvaili, išskyrus mažą dalelę, kurią nežinau ar kada nors 
teko kam nors pamatyti. Dar atviriau kalba apie tai Jere- 
mijas dešimtame skirsnyje: „Kiekvienas žmogus pasidaro 


kvailas per savo išmintį 77. Pranašas priskiria išmintį tik 


277 Pranašo Jeremijo knyga, X, 14. 
Yg 4 

Vien tuštybė 


Rašytojas 


vienam Dievui, gi visiems žmonėms 


palieka kvailumą. Jis kiek aukščiau 
sako: „Tenesigiria Žmogus savo 
išmintimi'?"š.: Kodėl draudi 
žmogui girtis savo išmintimi, 
gerasis Jeremijau? „Todėl, — atsako jis, — kad žmogus ne- 
turi išminties.“ Bet grįžtu prie Ekleziasto. „Tuštybių tuš- 
tybė, — sušunka jis, — ir viskas tuštybė. '?7? Ką kita norėjo 
jis šiais žodžiais pasakyti, jeigu ne tai, jog žmogaus gyve- 
nimas, kaip jau kalbėjome, yra vien kvailybės žaidimas? 
Ar tie Ekleziasto žodžiai nėra puikiausias patvirtinimas 
aukščiau paminėto Cicerono pasakymo, kad „visas pa- 
saulis yra pilnas kvailių“? Toliau anas išmintingasis Ekle- 
ziastas pasakė: „Kvailys keičiasi kaip mėnulis, o išmin- 
tingas lieka pastovus kaip saulė?š?. Argi tatai nereiškia, 
kad visa žmonių giminė kvaila ir tiktai vieną Dievą ga- 
lima vadinti išmintingu! Juk mėnulis ženklina žmogaus 
prigimtį, saulė — visokios šviesos šaltinį, patį dievą. Ši- 
toks aiškinimas puikiai derinasi su paties Kristaus pasa- 
kymu evangelijoje2*', jog „niekas nėra geras, tik — vienas 
Dievas“. Vadinas, jeigu kvailas yra tas, kas nėra išmin- 
tingas ir jeigu stoikai sutapatina gerumą su išmintimi, 
278 Ten pat, IX, 23. 

279 Ekleziastas, I, 2. 


280 Ten pat, XXVII, 12. 
281 Evangelija pagal Matą, XIX, 17. 

tai būtina išvada, jog visi žmonės 


yra kvailybės valdomi. Saliamono 
patarlių knygos penkioliktame 
skirsnyje pasakyta: „Kvaily- 

bė — kvailio džiaugsmas“?®?. 
Vadinasi, jis aiškiai prisipa- 
žįsta, jog be kvailybės niekas 


"au FA 
anfa „2 
"M " Č a 


mums nemalonu gyvenime. 
Tą pačią mintį randame ir 
kitoje vietoje: „Didelėje iš- 
mintyje daug liūdesio, ir kas daugina žinojimą, daugina 
sielvartą 783. O ar ne tą pat skelbia tas kilnusis pamoks- 
lininkas septintame skirsnyje: „Išminčių širdis yra ten, 
kur liūdėjimas, o kvailių širdis ten, kur linksmybė“ *š*. 
Po to suprantama, kodėl jis pats neapsiribojo išminties 
siekimu, bet laikė reikalinga sueiti į pažintį taip pat ir su 
manim. Jei netikite, — štai jums jo paties žodžiai, įrašyti 
pirmame skirsnyje: „Ir atidaviau savo širdį tam, kad pa- 
žinčiau išmintį ir mokslą, paklaidas ir kvailumą 285. Šičia 
įsidėmėtina, kad kvailybė paminėta paskutinėje vietoje, 
o paskutinė vieta yra nepalyginti pagarbesnė. Jūs žinote, 
kad tai eina pagal bažnytines tarnybas: pagal evangelijos 
28? Saliamono patarlių knyga, XV, 21. 

283 Ekleziastas, |, 18. 


284 Ekleziastas, VII, 5. 
285 Ekleziastas, I, 17. 

Karalius 
Saliamonas 


pamokymą, kas savo pareigomis už visus aukštesnis, tas 
užima paskutinę vietą. O kad kvailybė pirmauja paly- 
ginti su išmintim, apie tai nedviprasmiškai liudija ir tas 
pats Ekleziastas keturiasdešimt ketvirtame?8“ skirsnyje, 
bet, prisiekiu Herkuliu, aš pacituosiu jo paties žodžius 
tik su ta sąlyga, jei jūs atitinkamais atsakymais į mano 
klausimus padėsite man įvesti jus į protavimą, kaip tatai 
daro Platono dialoguose Sokrato pašnekovai. Ką pride- 
ra labiau slėpti: ar retus ir brangius daiktus, ar visiems 
prieinamus ir pigius? Jūs tylite? Jūs susilaikote? Na, tegu 
už jus atsakys graikų patarlė: molinį indą ir už durų ne- 
pavojinga palikti. O kad niekas nedrįstų tam posakiui 
nedorai prieštarauti, nedelsdama primenu, kad jį pami- 
ni pats Aristotelis, tas mūsų teologijos magistrų dievas. 
Nemanau, kad jūsų tarpe būtų kas nors tiek kvailas, jog 
paliktų lauke auksą ir brangius akmenis. Toli gražu ne! 
Tokius daiktus jūs laikote vidiniuose kambariuose, maža 
to, slaptuose kampuose, geležimi apkaustytose skryniose, 
su slaptais užraktais, o mėšlą paliekate lauke. Vadinas, jei 
brangius daiktus reikia slėpti, o pigius išstatyti parodai, 
tad argi iš čia neseka, kad išmintis, kuria žmonės viešai 
didžiuojasi, yra pigesnė už kvailumą, kurį jie slepia? Įsidė- 
286 Ekleziastas turi iš viso dvylika skirsnių. Jei čia Erazmas mini keturiasde- 


šimt ketvirtąjį skirsnį, tai Kvailybės lūpomis piktai pašiepia klausytojus ir 


savo gausų citatų išskaičiavimą. 

mėkite Šventojo Rašto liudijimą: „Žmogus, kuris slepia 
savo kvailumą, yra geresnis už žmogų, kuris slepia savo 
išmintį“. Panašiai Šventasis Raštas priskiria kvailiui nuo- 
širdumą ir atvirumą, tuo tarpu kai išminčius nieko nelai- 
ko sau lygiu. Taip bent suprantu šitą Ekleziasto vietą (iš 
dešimto skirsnio): „Ir gatve eidamas kvailys, kadangi jis 
yra pats kvailas, visus sutiktus laiko irgi kvailais'2š7. Ly- 
ginti kitus su savim, — reiškia priskirti jiems savo aukštas 
kokybes (kiekvienas apie save yra geros nuomonės), o ar 
tatai nėra nepaprasto nuoširdumo žymė? Todėl ir didysis 
karalius nesigėdijo pats save pavadinti kvailiu, pasakęs 
trisdešimtame skyriuje: „Aš esu kvailiausias iš visų 288. 
Taip pat ir Povilas, tas didysis pagonių mokytojas, laiške 
korintiečiams mielai prisiima kvailio pavadinimą: „Kaip 
kvailys, aš esu didesnis, negu jie'28?. Jis, matyt, niekam 
nenorėjo nusileisti kvailumo atžvilgiu. 

Bet čia jau triukšmauja įvairūs graikiškai mokantieji, 
kurie tarytum varnos taikstosi išlesti akis mūsų laikų te- 
ologams, kuriuos jie apsupa savo aiškinimais, lyg kokiais 
dūmais. Šitoje gaujoje, jei jau ne pirmąją, tai tikrai an- 
trąją vietą užima ir mano mielasis Erazmas, kurį miniu 
čia dažniau už kitus, nes gerbiu jį. „Kvaila, ir iš tikrųjų 
287 Ekleziastas, X, 3. 


*88 Saliamono patarlių knyga, XXX, 2. 
28? Antrasis laiškas korintiečiams, XI, 23. 

Ir paskutinis 
bus pirmas, 
o pirmas - 
paskutinis 


Morijos verta, citata, — ims rėkti tie 


graikų kalbą mokantieji.“ Visai 
ką kita norėjo pasakyti apašta- 
las, o ne tai, kas tau pasivaide- 
no. Jis visai nesistengė įrodyti, 
„kad jis kvailesnis už kitus; 
Te, y M i N 2234 tatai aišku iš tolimesnių žo- 
ne TE džių: „Jie Kristaus tarnauto- 
jai, ir aš — taip pat“. Paskui, susigriebęs, jog jis ne tiktai 
lygus kitiems apaštalams, bet net pralenkia juos evange- 
lijos tarnavime, Povilas pataisai pridūrė „aš daugiau“. Bet 
nenorėdamas užgauti tų, kuriems toks pareiškimas, nors 
ir teisingas, galėtų pasirodyti per drąsus, jis čia pat pasi- 
skubina pasiteisinti — „beprotybėje“, girdi, „sakau“ (jis, 
mat, žinojo, kad beprotybei yra duota privilegija sakyti 
tiesą, nieko nejžeidžiant)“. 

Aš visai nenoriu ginčytis dėl to, ką galvojo Povilas, 
rašydamas aukščiau minėtus žodžius. Aš pati beveliju 
sekti garbingais, riebiais, nutukusiais ir visų gerbiamais 
teologais, su kuriais dauguma mūsų daktarų sutiktų 
verčiau klysti, negu tiesa dalytis su anais trikalbiais??“. 


Juk mūsų daktarai gerbia graikiškai mokančius nei kiek 


20 Užmenamas Sorbonos profesorius Mikalojus iš Liros, pranciškonų ordino 
vienuolis, be lotynų kalbos mokėjęs dar graikų ir hebrajų (trilinguis — tri- 


kalbis), miręs 1340 m. 

ne daugiau, kaip kuosas, ypač vienas garsus teologas, 
kurio vardą nutylėsiu, kad neduočiau progos kuosoms 
dar kartą pritaikyti jam patarlę apie asilą ir lyrą. Taigi 
anas garsusis teologas, pagal visas teologiškojo mokslo 
taisykles, išaiškino mums rūpimąjį tekstą — „beprotybė- 
je, sakau, aš daugiau“. Tai vietai išaiškinti paskyrė ištisą 
skirsnį ir kur ko negalėjo išaiškinti net didžiausios dia- 
lektikos pagalba, ten pakeitė tekstą. Pateiksiu čia jums jo 
paties žodžius, vienodai nuostabius tiek savo forma, tiek 
turiniu: „beprotybėje sakau — reiškia šiuo atveju: jeigu 
atrodau jums beprotis, lygindamas save su tariamaisiais 
apaštalais, tai būsiu dar beprotiškesnis, statydamas save 
aukščiau už juos“. Beje, truputį toliau mūsų teologas per- 
šoka visai prie kito dalyko, matyt, užmiršęs, apie ką Čia 


buvo kalbama. 


XLIV 
KLASTINGIEJI ŠVENTOJO RAŠTO AIŠKINTOJAI 


Tačiau kodėl taip atsargiai apsiriboju vienu pavyzdžiu, 
tuo tarpu kai teologai naudojasi teise ištempti, tarytum 
avikailį, patį dangų, atseit Šventąjį Raštą? Juk ir pas 
dieviškąjį Povilą, jei galima pasitikėti penkiakalbiu?“' 
Jeronimu, pasitaiko žodžių, kurie, atrodo, prieštaraują 
Šv. Raštui, bet nustoję buvę tokie, kada paskairomi savo 
vietoj. Patvirtinti krikščionių tikėjimui Povilas iškreipė 
įrašą???, atsitiktinai jo pamatytą viename Atėnų auku- 
re, ir paėmė iš jo tiktai du paskutinius žodžius: NEŽI- 
NOMAJAM DIEVUI, - ir tai iškreiptus — praleidęs visa 
kita, kas prieštaravo jo tikslui. Tuo tarpu įrašas iš tikrųjų 
skelbė: DIEVAMS AZIJOS, EUROPOS IR AFRIKOS, 
DIEVAMS NEŽINOMIEMS IR SVETIMIEMS. Pagal 
šitą, Manau, pavyzdį ir mūsų teologai nuolat išpeša tai 
čia, tai ten keturis arba penkis žodelius, dargi kartais 
iškraipo ir pritaiko juos savo reikalui, o paskui jais jau 
remiasi, visai nesirūpindami tuo, jog to viso pasėkoje 
ir prieš tuos žodelius stovintis ir po tų žodelių einantis 
tekstas arba visai neturi jokio ryšio su nagrinėjamuoju 
291 Šv. Jeronimas pavadintas penkiakalbiu, nes mokėjo lotyniškai, graikiškai, 


hebrajiškai, chaldėjiškai ir dalmatiškai (savo gimtinės Dalmatijos kalbą). 
22 Apaštalų darbai, XVII, 23. 

klausimu, arba tiesiog prieštarau- 
ja tam jų siūlomam aiškinimui. Ir 
tie teksto klastojimai daromi su 
tokiu laimingu begėdiškumu, jog 
teologams dažnai ima pavydėti 
teisininkai. Iš tikrųjų, atrodo, kad 
jiems viskas galima, po to kai anas 


didysis teologas — tik tik nepava- 


dinau jo vardu, bet nesakysiu: bi- 
jau graikų patarlės! — iškrapštė iš Luko žodžių tam tikrą 
pasakymą, kuris yra tiek pat nesuderinamas su evangeli- 
jos dvasia, kiek vanduo su ugnimi. Trumpai paaiškinsiu 
dalyką: didelio pavojaus valandoje — tokiu laikotarpiu, 
kada gerieji klientai darbais gali įrodyti savo atsidavimą 
patronui — Kristus, norėdamas pašalinti iš savo mokyti- 
nių sielų bet kokią viltį žemiškosios pagalbos, paklausė, 
ar buvo jie ko reikalingi, kai anuo metu, pasiųsti skelbti 
evangelijos, negavę nei avalynės apsisaugoti nuo erškėčių 
ir akmenų, nei krepšio su maisto atsargomis badui nu- 
malšinti. Apaštalams atsakius, jog nieko netrūko, Kris- 
tus tarė: „O kas dabar turi maišelį, tegu paima jį, taip 
pat ir krepšį; gi kas neturi, teparduoda savo drabužį ir 
tenusiperka kalaviją”. Kadangi visas Kristaus moks- 


las remiamas romumu, kantrybe ir panieka gyvenimui, 


23 Evangelija pagal Luką, XXII, 35-36. 

Aiškintojas 


visiems turi būti aišku, kaip reikia suprasti tą vietą. Kris- 
tus mokė savo apaštalus niekinti visa, kas yra pasaulie- 
tiška, ligi tokio laipsnio, kad jie ne tiktai negalvotų apie 
krepšį ir avalynę, bet nusivilktų net savo drapanas ir eitų 
nuogi, nieko neapsunkinti, evangelijos malonių skelbti, 
nieko neįsigytų, išskyrus kalaviją, aišku, ne tą, kuriuo 
veikia plėšikai ir žmogžudžiai, bet dvasiškąjį kalaviją, 
prasiskverbiantį į pačią krūtinės gelmę ir atkertantį vi- 
sus pasaulietiškus afektus, taip kad širdyje nieko daugiau 
nebeliktų, išskyrus dorybę. Bet pažiūrėkite, prašau jus, 
kaip visa tai iškreipė anas mūsų garsusis teologas. Kalavi- 
ją jis aiškina, kaip apsigynimo priemonę nuo persekioji- 
mų, maišelį - kaip pakankamą atsargą maisto. Tarytum 
Kristus pakeitė šiuo atžvilgiu savo mintis ir, susigriebęs, 
jog nepakankamai karališkai išrengė į pasaulį savo pa- 
mokslininkus, atšaukė visus pirmuosius pamokymus, 
matyt, pamiršęs, jog dar visai neseniai skelbė esant palai- 
mintus tuos, kurie bus šmeižiami, persekiojami ir nieki- 
nami, draudė priešintis piktam, žadėjo palaimą romiems, 
o ne žiauriems, statė jiems pavyzdžiu žvirblius ir lelijas. 
O dabar Kristus tarytum pasistengė aprūpinti savo mo- 
kytinius kalavijais, kuriems įgyti įsako parduoti net ir 
drabužį, lyg būtų nusistatęs matyti savo sekėjus verčiau 
nuogus, negu neginkluotus. Suprasdamas žodį „kalavi- 


jas kaip visa, kas gali tikti priešintis prievartai, mūsų te- 

ologas žodžius apie krepšį supranta, 
kaip įsakymą įsigyti visa, kas reika- 
linga palaikyti gyvybei. Tuo būdu 
tas dieviškasis minties aiškintojas 
apginkluoja apaštalus ietimis, balis- 
tomis??*, šaunamais lankais, bom- 
bardomis ir šitaip išrengtus siunčia 


skelbti pamokslų apie nukryžiuo- 


tąjį. Jis net ryžtasi apsunkinti juos 

ryšuliais ir maišais, kad jiems netektų blogu atveju išeiti 
iš viešbučio nepapietavus. Ir neatėjo į galvą tam žmogui, 
jog kalaviją, kurį buvo liepęs pirkti tokia brangia kaina, 
Kristus įsakė tuojau kišti atgal į makštis, ir jog apaštalai, 
kiek tatai yra žinoma, niekuomet nesigriebdavo kalavijų 
ir skydų, gindamiesi nuo pagonių prievartos, ko jie, ži- 
noma, nebūtų užmiršę daryti, jeigu tai būtų jiems buvę 
įsakyta paties Kristaus. 

Yra ir kitas teologas (jo vardo nepasakysiu dėl pa- 
garbos jam), vyras taip pat pagarsėjęs, kuris iš palapi- 
nių, minimų Habakuko eilėraštyje „sudrebės Madiano 
palapinių odos“, padarė odą, nuluptą nuo šv. Baltra- 
miejaus kūno. Neseniai pati dalyvavau viename teologų 
*** Balista — senovės svaidomasis prietaisas dideliems akmenims ir medžio 


rąstams mėtyti į priešų kariuomenę, sandėlius, miestus. 


2 Pranašo Habakuko knyga, III, 7. 

Aiskiaregys 


Nerangios širdys 


TIA 7, dispute, kaip man tai dažnai 
KAAR LILU TILLES ENLI 


NN pasitaiko. Ten kažkas iškėlė 


AA 
K AN NN 


klausimą, kaipgi galų gale pa- 
remti Šventojo Rašto autoriteto 
reikalingumą nugalėti eretikus 
ugnimi, o ne ginčo žodžiais. 
Čia atsistojo vienas rūstus senis 
— tikras teologas, jeigu spręsime 
iš surauktų jo antakių — ir pasa- 
kė labai piktai, kad šitą įstatymą, girdi, išleidęs apaštalas 
Povilas, pasakęs „nuo eretiko po pirmojo ir antrojo pa- 

mokymo nusigręžk (devita) ??*. Kadangi jis kelis kartus 
pakartojo tuos žodžius, tyčia pabrėždamas, tai daugelis 
stebėjosi, kas atsitiko tam žmogui; bet šis netrukus paaiš- 
kino, jog eretikus reikią pašalinti iš gyvenimo (de vita). 
Kai kas nusijuokė, bet nemažai atsirado ir tokių, kuriems 
toks paaiškinimas atrodė visiškai teologiškas. Kiti ėmė 
ginčytis. Tuomet prabilo antras teologas, rūstus ir bai- 
sus pažiūrėti, neginčijamo autoriteto žmogus, ir palaikė 
pirmąjį: „Klausykite, — tarė jis, — Šventajame Rašte pa- 
sakyta „o tokį nedorėlį reikia pasmerkti mirti'???. Kie- 
kvienas eretikas yra nedorėlis, taigi ir t. t.“ Visi stebėjosi 
to vyro protu ir pritarė jam. Niekam nė į galvą neatėjo, 


296 Laiškas Titui, III, ro. 


297 Penktoji Mozės knyga, XIII, 5. 

kad tas įstatymas kalba apie raganius, kerėtojus ir ma- 
gus, kuriuos žydai savo kalba vadina mecbašefim, ir kad 
priešingu atveju tektų bausti mirtimi už paleistuvavimą 
ir girtuokliavimą. 

Tačiau kvaila būtų teikti dar daugiau tokių pavyz- 
džių, tiek gausių, jog jie nesutilptų nei Chrisipo ar Di- 
dimo?’ knygose. Aš norėjau tiktai įrodyti, kad jeigu 
mūsų dieviškųjų magistrų taip lengvai sprendžiami rim- 
ti klausimai, tai juo labiau leistina man, profanui teolo- 
gijos dalykuose, padaryti citatose kai kurių netikslumų. 
Taigi grįžtu dabar prie šv. Povilo. „Jūs mielu noru, — sako 
jis, — pakenčiate neišmaningus“???. Čia jis apie save kal- 
ba. Ir toliau: „Priimkite mane kaip neprotingąjį“ ir „Ne- 


kalbu pagal Viešpatį, bet 


tarytum  beprotybėje 399. 


Ir dar kitoje vietoje: 
„Mes, — sako, — paiki dėl 


Kristaus'*?'. Girdėjote, 


kaip giria kvailumą „M4 W ; 
toks garsus rašytojas? = 22 

A ià ENS wS T Raštininkai 
Maža to, jis net siūlo -M—==—— =e AODAN D ir fariziejai 


298 Chrisipas (žr. paaišk. 242) parašė apie 700 knygų. Didimas — I-ojo a. pr. m. e. 
Aleksandrijos mokslininkas, parašęs iki 4 ooo veikalų. 

2? Antrasis laiškas korintiečiams, XI, 19. 

300 Ten pat, XVI, 17. 

301 Pirmasis laiškas korintiečiams, IV, ro. 

kvailumą, kaip labiausiai reikalingą ir išganingą daiktą: 
„Kas jūsų tarpe atrodo esąs išmintingas, tepasidaro kvai- 
las, kad būtų išmintingas *?*. Ir Luko evangelijoje??3 Jėzus 
vadina „neišmintingais du savo mokytinius, kuriuos su- 
sitiko kelyje. Bet štai kas atrodo daugiau, negu keista: šv. 
304 


Povilas*9* priskiria kvailumą pačiam viešpačiui Dievui: 


„Dievo kvailumas, — sako, — yra išmintingesnis už žmo- 
nių išmintį . Pagal Origeno’ aiškinimą tie žodžiai apie 
dievo kvailumą nėra vien žmonių nuomonės dalykas, kaip 
ir toks pasakymas: „Tiems, kurie žūna, kryžiaus žodis yra 
paikybė'*9*. Beje, ko man be reikalo vargti kraunant tiek 
liudijimų, jeigu pats Kristus mistiškose psalmėse atvi- 
rai sako savo tėvui: „Tu žinai mano kvailybę'*??, 

Iš tikrųjų, ne be pagrindo kvailiai taip patinka Die- 
vui: manau, tai atsitinka dėl tų pačių, tarp kitko, prie- 
žasčių, dėl kurių didieji valdovai įtaria ir neapkenčia pro- 
tingų žmonių, kaip, pvz., Julijus Cezaris — Bruto ir Kasi- 


jaus, tuo tarpu kai amžinai girtas Antonijus”? neatrodė 


302 Ten pat, III, 18. 

303 Evangelija pagal Luką, XXIV, 25. 

304 Pirmasis laiškas korintiečiams, I, 25. 

305 Origenas iš Aleksandrijos (185—254) — Žymiausias teologas pirmaisiais 
krikščionybės amžiais. Vienas pirmųjų bandė suderinti Platono filosofiją 
su krikščionių mokslu. 

306 Pirmasis laiškas korintiečiams, I, 18. 

307 Psalmė LXVIII, 6. 

308 Antonijus — Julijaus Cezario artimas žmogus ir jo politikos vykdytojas. 
Cezariui žuvus, sudarė antrąjį triumviratą (su Oktavianu ir Lepidu). Buvo 
linksmo būdo, geidulingas ir patvirkęs. 

? nekentė Senekos, 


jam bent kiek pavojingas. Neronas”? 
Dionisijus3'? — Platono; ir atvirkščiai, valdovams patinka 
žmonės tamsesni ir kvailesni. Stai kodėl ir Kristus visuo- 
met neapkentė ir smerkė savo išmintimi pasikliaunančius 
išminčius. Tai liudija Povilas, visiškai aiškiai sakydamas: 
„Pasaulio paikybę pasirinko Dievas3", ir toliau: „Dievas 
nutarė gelbėti pasaulį kvailybe, nes išmintimi jis negalėjo 
būti atstatytas'*'2. Tą pačią mintį nedviprasmiškai pasa- 
ko jis, skelbdamas pranašo lūpomis: „Pražudysiu išmin- 
tį ir protingųjų protingumą pasmerksiu'3. Toliau jis 
reiškia dėkingumą Dievui už tai, kad išganymo paslaptį 
paslėpė nuo išminčių ir atskleidė ją mažiesiems, atseit, 
kvailiams. Juk graikiškam originale vietoje „mažiesiems“ 
sakoma „neprotingiesiems“, kuriems priešpastatomi iš- 
minčiai. Sičia tinka ir tai, kad Kristus evangelijoje visur 
griežtai pasmerkia farisiejus, rašto bei įstatymų žinovus 
ir rūpestingai užsistoja už tamsiąją minią. Ar ne vis tiek 
. . v ve a nS e E E E d SE 
pasakyti: „Vargas jums, rašto žinovai ir farisiejai“ ir „Var- 
gas jums, išmintingieji ? Užtat už vis labiausiai Kristus 
*0 Neronas — Romos imperatorius (54-68), pagarsėjęs žiaurumu: nužudė gi- 
minaitį Britaniką, savo motiną Agripiną ir žmoną Oktaviją. Sukilus prieš 
jį kariuomenei, nusižudė. 
319 Dionisijus — Sirakūzų tironas. Pas jį lankėsi ir gyveno Platonas, kurio jis ne 
tiek nekentė, kiek bijojo, kad šis nedarytų įtakos jo pavaldiniams. 
31 Pirmasis laiškas korintiečiams, I. 27. 


312 Ten pat, 21 eil. 
35 Pirmasis laiškas korintiečiams, I. 19. Čia įdėta citata iš pranašo Izajo (29, 14). 

Apaštalas 


mėgo leisti laiką su vaikais, moterimis ir žvejais. Net iš 
gyvulių jam labiausiai patikdavo tie, kurie užvis toliau 
nuo lapės gudrumo. Jis bevelijo sėsti ant asilo, nors, jei 
būtų panorėjęs, būtų galėjęs be pavojaus sau pabalnoti 
liūto nugarą. Šventoji Dvasia ant jo nusileido balandžio 
pavidale, o ne erelio arba vanago. Šventajam Rašte daž- 
nai minimi elniai, danieliai, ėryčiai. Pridėkite prie to, 
kad savo pašauktuosius į amžiną gyvenimą Kristus va- 
dina avimis. O kad nėra gyvulio kvailesnio už avį, liu- 
dija ir Aristotelio?'* pasakymas — „avies būdas“, susidaręs 
dėl šito gyvulio kvailumo ir paprastai vartojamas buka- 
pročiams ir kvailiams plūsti. Tuo tarpu Kristus vadina 
save tokios bandos piemeniu ir net mielai sutiko, kad jį 


taip vadintų. Rodydamas jį, Jonas tarė 


savo mokytiniams: „Štai Dievo 
avinėlis“. Tokį pat pavadinimą 
dažnai užtinkame ir apokalipsy- 
je. Ką visa tai reiškia? Ar ne tai, 
jog visi mirtingieji — kvailiai, 
neišskiriant net dievobaimingų- 
jų? Pats Kristus, nors jame buvo 
=>: įsikūnijusi tėvo išmintis, tapo 


-—— 


-- 
*. 


tam tikru būdu kvailu, pasi- 


314 Aristotelis, Historia animalium, lib. LX. 
315 Evangelija pagal Joną, I, 29, 36. 

statęs tikslą padėti mirtingųjų kvailumui, nes jis priėmė 
žmogaus prigimtį ir pasidarė visu kuo panašus į žmogų. 
Lygiu būdu ir nusidėjėliu tapo jis, kad išgydytų nuodė- 
mes, ir išgydė ne kuo kitu, kaip kryžiaus beprotybe ir 
kvailų tamsuolių apaštalų pagalba. Juos jis nuolat moko 
kvailybės, perspėdamas dėl išminties, rodydamas, kaip 
pavyzdį, vaikus, lelijas, garstyčios grūdą ir mažyčius 
paukštelius — vis būtybes 
kvailas, kurioms svetimas 
sveikas protas, kurios gy- 
vena vien prigimties įtaiga, 
ir be jokių rūpesčių. Be 
to, jis draudė savo moky- 
tiniams apgalvoti kalbas, 
kurias jie ketino sakyti vy- 


resnybei, neleido svarstyti 
y y 

-s 
a A 
(2 


savo protu, bet visa siela pa- 
sitikėtų juo vienu, Kristu- 
mi. Tokia pat prasme reikia 
suprasti ir tai, jog Dievas, 
pasaulio kūrėjas, uždrau- 


dė valgyti vaisių iš pažini- 

Pažinimas - nuodai 


Atgaila 


mo medžio, — ženklas, kad 
pažinimas yra nuodai žmonių 
gerovei. Ir šv. Povilas atvi- 
rai smerkia žinojimą, kaip 
dalyką, keliantį išdidumą ir 
kenksmingą sielai. Jo pavyz- 
džiu sekdamas, reikia manyti, 
šv. Bernardas pavadino kalną, 
kuriame įsitaisė savo buveinę 
Liuciferis, „pažinimo kalnu“. 
Nederėtų, galimas daiktas, išleisti iš akių ir šito įrodymo: 
kvailybė tiek patinka Dievui, jog dėl jos vienos atleidžia- 
mi nusikaltimai; gi išmintingam nedovanojama. Taigi 
tie, kas prašo atleidimo, nors nusidėdami buvo sveiko 
proto, ieško dabar kvailybės priedangos ir jos globa nau- 
dojasi. Štai ir Aaronas Skaičių knygoje, kiek atsimenu, 
prašo pasigailėjimo savo žmonai, sakydamas: „Maldauju 
tave, mano Viešpatie, nelaikyk mums nuodėme tos, ku- 
rią mes padarėme dėl savo kvailumo'3**, 

Taip ir Saulius teisinasi Dovydo akivaizdoje: „Taigi 
yra aišku, kad beprotiškai pasielgiau“?"". Pats Dovydas 
savo ruožtu taip stengiasi sužadinti Viešpaties pasigai- 
lėjimą: „Bet maldauju tave, Viešpatie, atleisk nuodėmę 


216 Skaičių knyga, XII, 11. 
37 Pirmoji karalių knyga, XXVI, 21. 

vergui savo, nes labai neprotingai pasielgiau 378. Dovydas 
tartum buvo tikras, jog neišprašys atleidimo, jei nesirems 
kvailumu ir nežinojimu. Bet štai dar ryškesnis mano 
nuostato patvirtinimas: kai Kristus ant kryžiaus meldėsi 
už savo priešus — „tėve, atleisk jiems“ — jis nerado jiems 
kito pateisinimo, kaip „nes nežino, ką daro'3?. Panašiai 
rašo ir Povilas Timotėjui: „Manęs Dievas pasigailėjo to- 
dėl, kad taip veikiau dėl nežinojimo, netikėdamas 329. O 
ką tai reiškia „dėl nežinojimo“, jei ne „dėl kvailumo“, o 
ne iš piktumo? Taip pat ką reiškia „pasigailėjo todėl“, 
jei ne tai: „pasigailėjimo nesitikėčiau, jeigu negalėčiau 
pasinaudoti kvailybės globa“. Taip pat mano naudai liu- 
dija ir anas mistiškas psalmių rašytojas, kurį užmiršau 
tinkamoj vietoj paminėti: „Mano jaunystės nuodėmių ir 
mano nežinojimų neatsimink"3?'. Girdite, kokiais dviem 
pagrindais jis remiasi: jaunyste, kurios palydove visuo- 
met esu pratusi būti, ir nežinojimu. Jis kalba apie savo 
nežinojimą daugiskaitoje, kad mes juo labiau galėtume 


suprasti visą milžinišką Kvailybės jėgą. 


38 Antroji karalių knyga, XXIV, ro. 
31? Evangelija pagal Luką, XXIII, 34. 
320 Pirmas laiškas Timotėjui, I, 13. 
321 Psalmė XXIV, 7. 


XLV 
KRIKŠČIONIŲ TIKĖJIMAS GIMINIŠKAS KVAILYBE! 


Kad nesiknisčiau daugybėje smulkmenų, pasitenkinsiu 
trumpu nurodymu į tai, jog krikščionių tikėjimas, atro- 
do, turi tam tikrus giminystės ryšius su kvailybe ir visų 
mažiausiai yra suderinamas su išmintimi. Jei norite tam 
įrodymų, tai pirmiausia atkreipkite dėmesį į tai, jog vai- 
kai, seniai ir silpnapročiai ypatingai mėgsta bažnytines 
apeigas ir, savo prigimties vedami, smarkiai veržiasi atsi- 
stoti arčiau prie altorių. Paskui, jūs žinote, kad pirmieji 
krikščionybės įkūrėjai buvo nuostabiai paprasti, didžiausi 
bet kokio mokslingumo priešai. Galų gale, jokie pamišė- 
liai negali eiti rungtynių su tais bepročiais, kuriuos vieną 
gražią dieną apima krikščioniško pamaldumo įkarštis: 
turtą savo išdalina, nekreipia dėmesio į skriaudas, lei- 


džiasi apgaudinėjami, neskiria draugų 


nuo priešų, šlykštisi bet kokiais malo- 
numais, nuolat pasninkauja, 
verkšlena, naktimis budi, 
vargsta ir kenčia konevei- 
kimus; gyvenimą niekina ir 
tik vienos mirties tetrokš- 

ta, žodžiu — visais atvejais 


Išmintinga 
labdara 


veikia priešingai sveikam 

protui, lyg jų siela kur kitur, o ne kūne gyventų. Kas 
gi yra visa tai, jei ne pamišimas? Ar reikia stebėtis tuo, 
kad apaštalus kartais laikydavo nuo vyno apsvaigusiais, 
kad Povilas teisėjui Festui3?2 atrodė lyg beprotis? Kartą 
pradėjusi, tęsiu ir įrodysiu jums, jog toji palaima, kurią 
krikščionys svajoja pasiekti dideliu vargu ir triūsu, yra 
ne kas kita, kaip tam tikra beprotybė ir kvailumo rūšis. 
Nesupykite dėl mano žodžių ir verčiau pasistenkite juos 
gerai suprasti. Pirmiausia, krikščionys sutinka su Platono 
pasekėjais, kad siela, saistoma kūno ryšiais, yra tartum 
įklimpusi tame kūne, tarytum purve, ir todėl būtent ne- 
sugeba rasti tiesos ir džiaugtis ja. Todėl jie apibrėžia filo- 
sofiją?23 kaip mąstymą apie mirtį, nes ji atitraukia protą 
nuo matomųjų bei kūniškų daiktų, atseit, daro tą pat, ką 
ir mirtis. Mes įpratome vadinti žmogų sveiku, kol jo siela 
tvarkingai naudojasi kūno organais; o kada ji veržiasi iš 
kūno, tarytum iš pančių, ir stengiasi išeiti į laisvę, lyg 
susimaniusi bėgti iš kalėjimo, tai mes tokią būseną va- 
diname pamišimu. Jei kalbamieji reiškiniai atsiranda dėl 
ligos arba kūno organų sutrikimo, tai visi sutinka, kad 
čia beprotybė. Ir, tačiau, mes matome, jog ir tie žmonės, 
322 Apaštalų darbai, XXVI, 24. 
323 Žr. Platono „Faidonas“, IX, 64: „...kiti žmonės; matyt, nepastebi, kad ti- 
krai atsidavę filosofijai rūpinasi vien tuo, kaip reikia tinkamai mirti. Taigi, 


jei tai tiesa, keista, žinoma, būtų per visą gyvenimą tiktai to trokštant, kai 


mirtis ateina, liūdėti dėl to, ko seniai siekei ir kam buvai atsidavęs.“ 

pagauti panašios beprotybės, kartais atspėja ateitį, moka 
svetimų kalbų ir tokių mokslų, kurių anksčiau niekuo- 
met nesimokė, — žodžiu, atrodo tarytum dieviškos bū- 
tybės. O tatai atsitinka, be abejo, todėl, kad mintis, iš 
dalies išsivadavusi nuo kūno slėgimo, pradeda apreikšti 
savo įgimtą jėgą. Ir būtent todėl, kaip aš manau, ir mirš- 
tantieji, lyg įkvėpti dieviškojo dvelkimo, išpranašauja 
kartais nuostabius dalykus. Ir jei ne visai tos pačios, tai 
vis dėlto labai artimos rūšies yra tikybinis pamišimas: 
todėl daug kas pamaldumą laiko grynu pamišimu, ypač 
kai pagalvoja, jog tik menka saujelė žmogiūkščių tiek 
ryškiai skiriasi nuo visų kitų mirtingųjų. Tokiems žmo- 
nėms atsitinka tai, kas ir Platono pavaizduotiems kali- 
niams, pririštiems oloje ir iš ten matantiems tik daiktų 
šešėlius. Vienas iš kalinių išbėgo lauk, pamatė pačius 
daiktus ir, sugrįžęs į olą, ėmė skelbti draugams, jog jie 
labai klysta, manydami, kad nieko kito nėra, išskyrus 
šešėlius. Tikrus daiktus pamatęs, šis išminčius sielojasi 
draugų beprotiškumu, o šie tvirtai laikosi savo klaidų, 
netgi ima tyčiotis iš mačiusiojo, laiko jį pamišėliu ir išva- 
ro lauk. Panašiu būdu ir daugumas žmonių, pasinėrusių 
vien į kūno dalykus, yra linkę manyti, jog kito nieko ir 
nėra. Atvirkščiai, pamaldieji niekina visa, kas yra susiję 
su kūnu, ir veržiasi stebėti vien nematomąjį pasaulį. Pir- 


mieji ypatingai rūpinasi turtų rinkimu, paskui savo kūno 


212 


reikalų tenkinimu ir tik po to 
savo siela, jeigu apskritai taria 
ją esant: nes daugumas netiki 
jos esimu, kadangi ji akimis 
nematoma. Antrieji elgiasi 
kaip tik atvirkščiai: pirmiau- 


sia stengiasi įtikti Dievui, 


nesudėtingiausiai iš visų bū- 
tybei, paskui galvoja apie savo sielą, kuri užvis arčiau prie 
dievybės; niekina kūną, laiko už nieką pinigus, lyg ke- 
valą, ir bėga nuo jų. O jeigu jiems kartais būtinai tenka 
turėti reikalą su panašios rūšies daiktais, naudojasi jais 
prisiversdami ir nuobodžiaudami, nemoka būti nei savi- 
ninkais nei turto saugotojais. Yra ir daug kitų skirtumų 
tarp žmonių, gyvenančių pagal šio pasaulio nuostatus, 
ir pamaldžiųjų. Nors visi pojūčiai priklauso nuo kūno, 
tačiau tarp jų yra ir tokie, kurie atrodo labiau kūniški už 
kitus, kaip, pvz., lytėjimas, girdėjimas, regėjimas, uoslė, 
skonis. Kiti — psichiniai reiškiniai — žymiai labiau nepri- 
klausomi nuo kūno, kaip, pvz., atmintis, protas, valia. Iš 
čia ir eina, jog siela, į kuriuos pojūčius labiau palinksta, 
tuose ji ir stipriausiai pasireiškia. Pvz., pamaldieji, visa 
savo jėga verždamiesi prie to, kas turi labai maža bendro 
su išoriniu pasauliu, darosi atbukę ir bejausmiai kūno 


įspūdžiams. Ir atvirkščiai, eilinis Žmogus daugiausia 

Švaistuniška 
labdara 


reikšmės teikia išoriniams reiškiniams ir mažiausia — vi- 
diniams. Todėl kai kuriems šventiems vyrams atsitikda- 
vo, kad išgerdavo alyvą vietoje vyno. Ir afektų tarpe esa- 
ma tokių, kurie daugiau turi ryšio su kūnu, kaip, pvz., 
lytinės aistros, palinkimai daug valgyti ir miegoti, pyktis, 
išdidumas, pavydas. Pamaldieji tolydžio su jais kovoja, o 
šiaip žmonės yra įsitikinę, kad be jų ir gyventi neįma- 
noma. Be to, esama dar ir vadinamųjų neutralių afektų, 
taip pat įgimtų žmogui, kaip, pvz., meilė tėvynei, meilė 
vaikams, gimdytojams ir prieteliams. Žmonės visam tam 
atiduoda nemažą duoklę. O pamaldieji visokiais būdais 
stengiasi išvyti iš savo sielos visus kalbamus palinkimus, 
arba bent teikia jiems dvasinio pobūdžio: savo tėvą myli 
jau ne kaip tėvą, — nes ką gi jis kitą pagimdė pasauliui, 
jei ne kūną? — bet kaip gerą žmogų, kuriame atsispindi 
aukščiausiojo proto paveikslas, jų vadinamas aukščiausia 
palaima. Išskyrus tą aukščiausią protą, jie nemato nieko, 
kas būtų vertas meilės ir troškimų. Tokiu pat mastu ma- 
tuoja pamaldieji ir visas kitas gyvenimo pareigas. Jei jau 
kartais ir ne visai niekina kokį matomą daiktą, vis dėlto 
vertina jį žymiai mažiau už akiai neprieinamą. Jie tvirti- 
na, kad ir sakramentuose ir bažnytinėse apeigose esama 
ir kūno, ir dvasios. Taip, pvz., jei šiaip žmonės sako, jog 
pasninkavimas yra susilaikymas nuo mėsos ir gardžių 


valgių, tai pamaldieji skelbia dvasinį pasninkavimą, pa- 

sireiškiantį aistrų pažabojimu, pykčio, pasididžiavimo ir 
išdidumo malšinimu tam, kad siela, nevarginama kūno 
naštos, su juo didesne jėga galėtų veržtis prie dangiškų- 
jų dalykų pažinimo. Taip pat jie galvoja ir apie eucha- 
ristiją. Jeigu pati komunijos apeiga, sako jie, nėra pilnai 
atmestina, vis dėlto nėra tiek naudinga, kaip paprastai 
manoma. Ji gali tapti net žalinga, jeigu joje nebus dvasi- 
nio prado, būtent, — atsiminimo apie tuos įvykius, kurie 
pavaizduojami jusliniais ženklais. O tie ženklai primena 
mums Kristaus mirtį, ir krikščionys privalo pasekti ta 
mirtimi, tramdydami, marindami ir tartum laidodami 
savo aistras, kad atsikeltų iš numirusių naujam gyve- 
nimui. Jungdamiesi su Kristumi, jie privalo tuo pačiu 
metu jungtis su vienas kitu, kad sudarytų vieną kūną. 
Taip elgiasi, taip galvoja anie pamaldieji. Atvirkščiai, 
daugumas žmonių į tikybines apeigas žiūri vien kaip į 

giedojimo ir spoksoti į apeigas. 
Ne tiktai šiais atvejais, kuriuos 
nurodžiau kaip pavyzdį, bet ir 
kitomis gyvenimo aplinkybė- 
mis pamaldusis šalinasi nuo 
viso, kas yra susiję su kūnu, 


ir veržiasi prie to, kas amžina, 

nematoma ir dvasiška. O kadangi iš čia kyla nuolatiniai 
nesutarimai tarp pamaldžiųjų ir šiaip žmonių daugu- 
mos, pamaldieji prikaišioja aniems beprotiškumą, o anie 
atsilygina šiems tuo pačiu. Gi mano nuomonė yra tokia: 
bepročio vardas labiau tinka pamaldiesiems, negu šiaip 


žmonėms. 


XLVI 
AUKŠČIAUSIA DOVANA ŽMONĖMS — TAM TIKRA KVAILYBĖ 


Šitas mano tvirtinimas pasidarys aiškesnis, jeigu, pagal 
savo pažadą, trumpais žodžiais įrodysiu, jog pamaldie- 
siems pažadėtasis atlyginimas yra ne kas kita, kaip tam 
tikras pamišimas. Pirmiausia, atkreipkite dėmesį į tai, 
kad jau Platonas kažkaip panašiai galvojo, kai rašė, jog 
neprotingas įsimylėjusiųjų šėlimas teikia aukščiausią pa- 
laimą. Iš tikrųjų, kas aistringai myli, tas gyvena jau nebe 
pats savyje, bet mylimajame, ir juo labiau nuo savęs tols- 
ta, kad persikeltų į mylimąjį, juo labiau ir labiau džiū- 
gauja. O kai siela ketina palikti kūną ir jau nebeturi jėgos 
valdyti sąnarių, kaip kitaip pavadinsi tai, jeigu ne siau- 
tėjimu? Ką kita reiškia ir tokie žmonių pasakymai: „Jis 
ne savyje, grįžk į save, atsipeikėjo'? Toliau, juo didesnė 
meilė, juo stipresnis siautėjimas, ir juo malonesnis. Koks 
gi, pagaliau, tas dangiškas gyvenimas, kurio su tokiu už- 
sispyrimu siekia pamaldžios sielos? Kūnas būsiąs nugalė- 
tas ir stipresnės sielos lyg prarytas. Tatai nesunku būsią 
padaryti, nes viso ankstyvesnio gyvenimo apvalytas ir 
nusilpnintas kūnas būsiąs jau tinkamas panašiam pasi- 
keitimui. Ir pati siela būsianti tuomet absorbuota aukš- 
čiausios, nepalyginamai galingesnės dvasios. Ir tuomet 


žmogus, visiškai nebebūdamas savyje, pajusiąs neapsa- 

komą palaimą ir susiliesiąs su aukščiausiu gėriu. Nors ta 
palaima galės pasidaryti tobuliausia tik tada, kada miru- 
siųjų sielos, susijungusios su buvusiais savo kūnais, įgis 
nemirtingumą, tačiau kadangi pamaldžiųjų gyvenimas 
esąs tiktai amžinojo gyvenimo šešėlis ir nuolatinis mąs- 
tymas apie jį, tai jiems jau iš anksto leidžiama paragauti 
žadėtojo atlyginimo ir tarytum uostyti jo kvapą. Ir tas 
vienas mažutis lašelis iš amžinosios palaimos šaltinio jau 
yra vertesnis už visus kūniškus pasimėgimus, ir jame vie- 
name susilieja visi džiaugsmai, prieinami mirtingiesiems. 
Štai kiek dvasinis pradas pranašesnis už kūniškąjį, kiek 
nematoma aukščiau stovi už matomą. Tatai, būtent, ir 
žadėjo pranašas, sakydamas: „Nematė to akis, negirdėjo 
ausis, ir žmogaus širdis nenujautė to, ką parengė Dievas 
jį mylintiems 3“. 

Štai Morijos dalelės likimas: ji neatimama skiriantis 
su gyvenimu, bet atvirkščiai, — darosi dar tobulesnė. Tas 
mažas Kvailybės lašas, kuris tenka pamaldiesiems čia že- 
mėje, nedaugelio tėra matomas. Kam jis tenka, tie darosi 
panašūs į bepročius: kalba be sąryšio, ne visų Žmonių 
priimta kalba, sako lūpomis garsus be prasmės; net pa- 
keičia savo veido išraišką; čia jie smagūs, čia liūdni; čia 
lieja ašaras, čia juokiasi, čia dūsauja ir apskritai nuolat 


324 Pirmasis laiškas korintiečiams, II, 9. Tame laiške cituojamas pranašas Iza- 


jas (64, 4). 

būna ne savyje. Atsipeikėję, sakosi 
nežiną, kur buvę — kūne ar anapus 
kūno, — budėję ar miegoję. Jie neat- 
simena, ką girdėjo, ką matė, ką kal- 
bėjo, ką darė: visa, kas buvo, jiems 
atrodo lyg migloje arba sapne. Užtat 
jie tvirtai žino, jog buvo laimingi, 
kol taip bepročiavo. Todėl jie liūdi 
ir sielojasi dėl to, kad atsipeikėjo, 


Atgailos malda 


ir nieko kito nenori, kaip amžinai 


pasinerti į tokią beprotybę. Toks 
tatai yra tas dar tik menkas amžinosios 


palaimos ragavimas. 

EPILOGAS 


Bet... prasilenkiu su savo pasižadėjimu: seniai jau pasi- 
siūliau baigti kalbą. Jeigu jums pasirodys, kad kas nors 
mano pasakyta per daug plepiai, atsiminkite, jog tai pa- 
sakyta Kvailybės ir, be to, moters. Prisiminkite taip pat 


aną graikišką patarlę: 
Kartais ir vyrui kvailam pakalbėti protingai pavyksta. 


O gal jūs manote, jog tas pasakymas negali būti taiko- 
mas moteriai?.. Jūs, matau, laukiate epilogo. Bet labai 
klystate, jei manote, kad aš galiu atsiminti visą tą žodžių 
kratinį, kurį jums pažėriau. Senovėje būdavo sakoma: 
„Neapkenčiu geros atminties puotautojo“. O aš pasaky- 
siu: „Neapkenčiu geros atminties klausytojo“. Taigi — li- 
kite sveiki, garsieji Morijos žyniai! 


Plokite, gyvenkite, gerkite... 


Gonia Žinoma Bas mo Roterdamiečio 


| E (1469-1536) knyga filosofinė satyra 

1 E žodis kvailybei“ nagrinėja 
humanizino, pacifizmo it gyvenimo al 
dialektikos temas; kritikuoja dvasinį | k. 
ri ooe, aukština ž Žmogaus pi oina 


asme enybė ės laisvę. 

